
转讜住驻讜转



 讛诪转驻诇诇 讜诇讗 讛诪转讬谉 讗转 讞讘讬专讜 讟讜专驻讬谉 诇讜 讜讻讜'. 驻讬专砖 专讘讬谞讜 转诐 讚讝讛 讛讬讛 诇讛诐 讘讘转讬 讻谞住讬讜转 砖诇讛诐 砖讛讬讜 讘砖讚讛 讜诇讻讱 讘诇讬诇讛 讬砖 诇讛诪转讬谉. 讜讛专''讬 讛讬讛 诪讗讞专 转驻诇转讜 讜诪讗专讬讱 注讚 砖讬爪讗讜 讻讜诇诐 讜讗诐 讘转讜讱 讻讱 讛讬讛 砖讜诐 讗讚诐 讘讗 讘讘讬转 讛讻谞住转 讛讬讛 诪注讬讬谉 讘住驻专 注讚 砖讙诪专讜 转驻诇转诐. 讜谞讗讛 诇讛讞诪讬专 讗祝 诇谞讜: 讻讬 讻住诇讗 诇讗讜讙讬讗. 讻注讬谉 转诇诪讬诐 讛诪拽讬驻讬谉 讗转 讛注专讜讙讛 讻讚讗诪专讬谞谉 讘专讬砖 谞讚专讬诐 (讚祝 讜:) 讛讚讬谉 讗讜讙讬讗 诇讛讜讬 驻讗讛: 讞讚 诇讗 诪讻转讘谉 诪诇讬讛 讘住驻专 讛讝讻专讜谞讜转. 讻诇讜诪专 注诐 讗讞专讬诐 讗讘诇 讘住驻专 诇讘讚讜 谞讻转讘讬谉 讻讚讗诪专讬谞谉 讜讻诇 诪注砖讬讱 讘住驻专 谞讻转讘讬谉 (讗讘讜转 驻专拽 讘) 讻''砖 诪讚讛 讟讜讘讛: 讗诇讜 转驻讬诇讬谉 砖讘专讗砖. 诇驻讬 砖讬砖 讘讛谉 专讜讘 砖诐 砖诇 砖讚讬 砖讛砖讬''谉 讻转讜讘讛 讘拽诪讟 砖讘讘转讬诐 讜讛讚诇讬''转 讘专爪讜注讜转. 讜转讬诪讗 诪砖讘转 驻专拽 讘诪讛 诪讚诇讬拽讬谉 (讚祝 讻讞 讘) 讚拽讗诪专 诪谉 讛诪讜转专 讘驻讬讱 讜诇讗 诪驻讬拽 专爪讜注讜转 诪转讜专转 讛' 讘驻讬讱. 讜注讜讚 讚讘驻' 讘转专讗 讚诪讙讬诇讛 (讚祝 讻讜 讘) 拽专讬 诇专爪讜注讜转 转砖诪讬砖讬 拽讚讜砖讛 讘注诇诪讗. 讗诇讗 讬''诇 讗诇讜 转驻讬诇讬谉 砖讘专讗砖 诇驻讬 砖讛谉 讘讙讘讛讜 砖诇 专讗砖 讜谞专讗讬谉 讚砖讬讬讱 讘讛讜 讜专讗讜 讗讘诇 转驻讬诇讬谉 砖诇 讬讚 诪讻讜住讬谉 讚讻转讬讘 (砖诪讜转 讬讙) 诇讱 诇讗讜转 注诇 讬讚讱 讜诇讗 诇讗讞专讬诐 诇讗讜转: 诪讬 讻注诪讱 讬砖专讗诇. 讝讛 砖讬住讚 讛驻讬讬讟谉 (讘讬讜诐 讗' 讚驻住讞) 讟讜讟驻转 讻诇讬诇讜 讙讚诇讬: 讗讞讜专讬 讘讬转 讛讻谞住转. 驻讬' 专砖''讬 讻诇 驻转讞讬 讘转讬 讻谞住讬讜转 讛讬讜 诇诪讝专讞 讜讗讞讜专讬讛诐 诇诪注专讘 讜讝讛 讛诪转驻诇诇 讗讞讜专讬 讘讬转 讛讻谞住转 讜讗讬谞讜 诪讞讝讬专 驻谞讬讜 诇讘讛讻''谞 谞专讗讛 讻讻讜驻专 讘诪讬 砖讛爪讘讜专 诪转驻诇诇讬谉 诇驻谞讬讜. 讜诇讗 谞讛讬专讗 讚讗讚专讘讛 讘诪讛讚专 讗驻讬讛 诇讘讬转 讛讻谞住转 诪讬讞讝讬 讻砖转讬 专砖讜讬讜转 砖讛拽讛诇 诪转驻诇诇讬谉 诇诪注专讘 讜讛讜讗 诪转驻诇诇 讻谞讙讚诐 诇诪讝专讞. 注''讻 谞专讗讛 讗讞讜专讬 讘讛讻''谞 诪讬 砖讛讜讗 讗讞讜专讬 讛注诐 讘诪讝专讞 讜讛注诐 诪砖转讞讜讬诐 诇诪注专讘 讜诇讛讻讬 拽讗诪专 讜诇讗 诪讛讚专 讗驻讬讛 讻讜'. 讜讚讜拽讗 讛诐 砖讛讬讛 诪谞讛讙诐 诇讛转驻诇诇 诇诪注专讘. 讗讘诇 讗谞讜 诪转驻诇诇讬诐 诇诪讝专讞 砖讗谞讜 讘诪注专讘讜 砖诇 讗''讬 讜讻转讬讘 讜讛转驻诇诇讜 讗诇讬讱 讚专讱 讗专爪诐 (诪''讗 讞) 讜谞专讗讛 讻诪讜 砖驻讬' 诇讛诐 诇爪讚 诪注专讘 讬转驻专砖 诇谞讜 诇爪讚 诪讝专讞: 

专砖讘"讗

讜诇注谞讬谉 诪讛 砖讗诪专讜: 讛拽讘"讛 诪谞讬讞 转驻讬诇讬谉. 驻讬专砖 专讘 讛讗讬 讙讗讜谉 讝"诇, 讝讛 诇砖讜谞讜: 讛讻讬 驻讬专砖讜 专讘谞谉, 砖讛专讗讛 讛拽讘"讛 诇诪砖讛 拽砖专 砖诇 转驻讬诇讬谉 讜讛谞讞转 转驻讬诇讬谉 讜诇讬诪讚讜 讘诪专讗讬转 讛注讬谉, 讻讚专讱 砖诇诪讚讜 诪注砖讛 讛诪砖讻谉, 砖谞讗诪专 (砖诪讜转 讻讛, 讟) 讻讻诇 讗砖专 讗谞讬 诪专讗讛 讗讜转讱 讗转 转讘谞讬转 讛诪砖讻谉, (讻讻诇) 讗砖专 讗转讛 诪专讗讛 讘讛专 (砖诪讜转 讻讛, 诪). 讜讻谉 诇注谞讬谉 诪讛 砖讗诪专讜 (专讗砖 讛砖谞讛 讬讝, 讘) 砖谞转注讟祝 讛拽讚讜砖 讘专讜讱 讛讜讗 讻砖诇讬讞 爪讘讜专 砖讬讜专讚 诇驻谞讬 讛转讬讘讛 讜诇讬诪讚 讗转 诪砖讛 讘驻专砖转 讜讬注讘讜专 讛' 注诇 驻谞讬讜 讜讬拽专讗, 讜讻谉 讛讜讗 讗讜诪专 (砖诐 诇讙, 讬讟) 讗谞讬 讗注讘讬专 讻诇 讟讜讘讬 注诇 驻谞讬讱 讜讙讜', 讜注诇 讗讜转讛 砖注讛 讗诪专讜, 诪谞讬谉 砖讛拽讚讜砖 讘专讜讱 讛讜讗 诪转驻诇诇, 讜讛诇讗 讘转讜专讛 驻讬专砖 讻讬 讻谉 讗诪专 讛' 讗诇 专讞讜诐 讜讞谞讜谉, 讜拽讗诪专 诪砖讛 讗转讛 讛专讗转谞讜 诇讜诪专 砖诇砖 注砖专讛 诪讚讜转 砖谞讗诪专 (讘诪讚讘专 讬讚, 讬讝) 讻讗砖专 讚讘专转 诇讗诪专. 讜讻谉 讗诪专讜 诇拽诪谉 (讘专讻讜转 讝, 讗) 讬讛讬 专爪讜谉 砖讬讻讘砖讜 专讞诪讬 讗转 讻注住讬 诇诇诪讚谞讜 诇讜诪专 讬讛讬 专爪讜谉 砖讬讻讘砖讜 专讞诪讬讱 讗转 讻注住讱. 注讚 讻讗谉 诇砖讜谉 专讘 讛讗讬 讙讗讜谉 讝"诇. 讜诪讬讛讜 诪讗讬 讚拽讗诪专讬 转驻讬诇讬 讚拽讜讚砖讗 讘专讬讱 讛讜讗 诪讗讬 讻转讬讘 讘讛讜, 拽砖讬讗 讟讜讘讗 诇驻讬专讜砖 讝讛 讘注讬谞讬. 讜讬砖 诇砖讗专 讛讞讻诪讬诐 注谞讬谉 讗讞专 谞注诇诐 讘讝讛, 讜讛讗诇讛讬诐 讬专讗谞讜 讗讬讝讛 讛讚专讱 讬砖讻讜谉 讗讜专.





专讬讟讘"讗

讜诪讛 砖讗诪专讜 讻讗谉 砖讛拽讘"讛 诪谞讬讞 转驻诇讬谉. 驻讬专砖 专讘讬谞讜 讛讗讬 讝"诇 讛讻讬 驻讬专砖讜 专讘谞谉 砖讛专讗讛讜 讛拽讘"讛 诇诪砖讛 拽砖专 砖诇 转驻讬诇讬谉 讜讛谞讞转 转驻讬诇讬谉 讜诇诪讚讜 讘诪专讗讬转 讛注讬谉 讻讚专讱 砖诇诪讚讜 诪注砖讛 讛诪砖讻谉 砖谞讗诪专 讻讻诇 讗砖专 讗谞讬 诪专讗讛 讗讜转讱 讗转 转讘谞讬转 讛诪砖讻谉, 讜讻谉 诪讛 砖讗诪专 讬讛讬 专爪讜谉 诪诇驻谞讬 砖讬讻讘砖讜 专讞诪讬 讗转 讻注住讬 诇诇诪讚谞讜 诇讜诪专 讬讛讬 专爪讜谉 砖讬讻讘砖讜 专讞诪讬讱 讗转 讻注住讱 注"讻:





讛诪讗讬专讬

讻诇 砖讗讚诐 讬讻讜诇 诇讛转驻诇诇 讘讘讬转 讛讻谞住转 讬注砖讛 诪驻谞讬 砖砖诐 讻讜谞转 讛诇讘 诪爪讜讬讛, 讻诇诇 讙讚讜诇 讗诪专讜 转驻诇转 讛爪讘讜专 讞讘讬讘讛 讜讻诇 讛诪转驻诇诇讬诐 讘讘讬转 讛讻谞住转 讘注砖专讛 砖讻讬谞讛 注诪讛诐, 讜讘驻专拽 讚' 讗诪专讜 砖讗住讜专 诇讗讚诐 砖讬拽讚讬诐 转驻诇转讜 讘爪讘讜专 诇转驻诇转 讛爪讘讜专 讜讛转讘讗专 诇诪讟讛 砖讗诐 诇讗 讛讬讛 讬讻讜诇 诇讛转驻诇诇 讘讘"讛 讬转驻诇诇 讘转讜讱 讘讬转讜 讘砖注讛 砖讛爪讘讜专 诪转驻诇诇讬诐 砖谞讗诪专 讜讗谞讬 转驻诇转讬 诇讱 讛' 注转 专爪讜谉, 讗讬诪转讬 讛讜讗 注转 专爪讜谉 讘砖注讛 砖讛爪讘讜专 诪转驻诇诇讬诐, 讜诪讻诇 诪拽讜诐 诪讬 砖讬砖 诇讜 讘"讛 讘注讬专讜 讜讛讜讗 讬讻讜诇 诇讬诇讱 讜讗讬谞讜 讛讜诇讱 讗讬谉 专讜讞 讞讻诪讬诐 谞讜讞讛 讛讬诪谞讜 讜诇讗 注讜讚 讗诇讗 砖谞拽专讗 砖讻谉 专注 讜讗诐 讬砖 诇讜 讘讬转 讛诪讚专砖 拽讘讜注 诪转驻诇诇 讘讜 讜讻讱 讛讚讘专 讘专讜专:



诇注讜诇诐 讬讝讛专 讗讚诐 砖诇讗 诇讚讜谉 讘讬讞讬讚讬 讗驻讬' 讘讚讘专讬诐 砖专砖讗讬 讘讻讱, 讜诇注讜诇诐 诇讗 讬讚讜谉 讗诇讗 讘讙' 砖讛诐 砖谞讬诐 谞讜砖讗讬诐 讜谞讜转谞讬诐 讜讗讞讚 讘讜专专 讜诪讻专讬注 讜讘讝讛 谞砖诪专讬诐 诪谉 讛砖讙讬讗讛 讜谞讗诪专 注诇讬讛诐 砖砖讻讬谞讛 注诪讛诐 讜讻谉 诇注住讜拽 讘转讜专讛, 讗注"驻 砖讘讻诇 爪讚 谞讗讛 讜诪砖讜讘讞 讗诐 讛诐 砖谞讬诐 讛讚讘专 谞讗讛 讬讜转专 砖诪讘讬谞讬讛诐 讬讘讞谉 讛讗诪转 讘讬讜转专, 讜注讜讚 砖诪转讜讱 砖讗讞讚 谞讜砖讗 讜谞讜转谉 注诐 讞讘讬专讜 讛讚讘专讬诐 讞拽讜拽讬诐 讘讚诪讬讜谞诐 讬讜转专 讜讬讜转专 讜讛讜讗 砖讻讬讜谉 讘讗诪专讜 砖谞讬诐 诪讬讻转讘谉 诪讬诇讬讬讛讜 讘住驻专 讛讝讻专讜谞讜转:



诇注讜诇诐 转讛讗 诪讞砖讘转讜 砖诇 讗讚诐 专讚讜驻讛 讗讞专 讛诪爪讜转 砖讗祝 讛诪讞砖讘讛 讗讬谞讛 讗诇讗 转讜注诇转 讜讛讬讗 讛诪讘讬讗讛 诇讬讚讬 讛诪注砖讛, 讗诪专讜 讞讻诪讬诐 讗驻讬' 讞砖讘 讗讚诐 诇注砖讜转 诪爪讜讛 讜谞讗谞住 讜诇讗 注砖讗讛 诪注诇讛 注诇讬讜 讛讻转讜讘 讻讗诇讜 注砖讗讛:





转讜住驻讜转 专讗"砖

讻讬 讻住诇讗 诇讗讜讙讬讗. 驻讬' 讻注讬谉 讛转诇诪讬诐 讛诪拽讬驻讬谉 讗转 讛注专讜讙讛 讻讚讗诪专讬谞谉 讘专讬砖 谞讚专讬诐 [讚祝 讜':] 讛讚讬谉 讗讜讙讬讗 诇讛讜讬 驻讬讗讛:



讞讚 诇讗 诪讻转讘谉 诪讬诇讬讛 讘住驻专 讛讝讻专讜谞讜转. 驻讬' 注诐 讛专讘讬诐 讗讘诇 讘住驻专 诇讘讚讜 谞讻转讘讬谉 讚讛讗 转谞谉 讜讻诇 诪注砖讬讱 讘住驻专 谞讻转讘讬谉 [讗讘讜转 驻"讘] 讜讻"砖 诪讚讛 讟讜讘讛 砖讛讬讗 诪专讜讘讛:



讜讻讬 诪讗讞专 讚讗驻讬诇讜 转诇转讗 注砖专讛 诇诪讛 诇讬. 转讬诪讗 讚讘诪住' 讗讘讜转 驻' 注拽讘讬' 讘谉 诪讛诇诇讗诇 转谞谉 诪谞讬谉 讗驻讬诇讜 讞诪砖讛 讜讻讬讜谉 讚讬讚注讬谞谉 [砖诇砖讛] 讛' 诇诪讛 诇讬, 讜讬"诇 讚诪砖谞讛 讚讛转诐 诪讬讬专讬 讘讚讘专讬诐 砖爪专讬讱 讛' 讚讬讬谞讬诐 讻讙讜谉 (讞爪讬爪讛) [讞诇讬爪讛] 诇诪讗谉 讚讗讬转 诇讬讛 讜诪讚讬讚转 注讙诇讛 讜住讚"讗 砖讗讬谞谉 讞砖讜讘讬谉 讗驻讬诇讜 讻砖讗专 讚讬谉 砖讗讬谞讜 爪讜专讱 讗诇讗 专讗讬' 讘注诇诪讗 讛讜讗 拽诪"诇:



诪谞讬谉 砖讛拽讘"讛 诪谞讬讞 转驻讬诇讬谉. 讚诪讬讜谉 讬砖专讗诇 讻诪讜 砖讗谞讜 注讜砖讬谉 讞讟讬讘讛 诇讝讻专讜 讘砖讬诪讛 讻谞讙讚 讛诇讘 讜注诇 讛诪讜讞 讻谉 讛拽讘"讛 注讜砖讛 讞讟讬讘讛 诇讬砖专讗诇 诇讝讜讻专诐 转诪讬讚 诇讟讜讘讛:



讜讘讝专讜注 注讜讝讜 讗诇讜 转驻讬诇讬谉 砖诇 讬讚. 讜讛讻讬 谞诪讬 讗诪专讬谞谉 讘专讬砖 谞讝讬专 [讙':] 诪谞讬谉 诇讬诪讬谉 砖讛讬讗 砖讘讜注讛 砖谞讗' 谞砖讘注 讬"讬 讘讬诪讬谞讜, 诇砖诪讗诇 砖讛讬讗 砖讘讜注讛 砖谞讗诪专 讜讘讝专讜注 注讜讝讜, 讗诇诪讗 讝专讜注 诪砖诪注 诇讬讛 砖诪讗诇:



讜转谞讬讗 专' 讗诇讬注讝专 讛讙讚讜诇 讗讜诪专 讗诇讜 转驻讬诇讬谉 砖讘专讗砖. 驻专砖"讬 砖专讜讘 讗讜转讬讜转 砖讚讬 讻转讜讘讜转 讘讜 讛砖讬"谉 讘拽诪讟 讛注讜专 讜讛讚' 讘拽砖专, 讜诇讗 谞讛讬专讗 讚讛讗 讗诪专讬谞谉 讘驻"讘 讚诪讙诇讛 [讚祝 讻"讜:] 转砖诪讬砖讬 拽讚讜砖讛 谞专转拽 转驻讬诇讬谉 讜专爪讜注讜转讬讛谉 讗诇诪讗 诇讗 拽专讬 诇讛讜 讗诇讗 转砖诪讬砖讬 拽讚讬砖讛 讘注诇诪讗, 讜注讜讚 讚讗诪专讬' 讘砖讘转 驻讬' 讘诪讛 诪讚诇讬拽讬谉 [讚祝 讻"讞:] 诇讗 讛讜讻砖专讜 诇诪诇讗讻转 砖诪讬诐 讗诇讗 注讜专 砖诇 讘讛诪讛 讟讛讜专讛 讘诇讘讚 讜讗诪专讬' 诇诪讗讬 讛讬诇讻讗 讗讬诇讬诪讗 诇注讜专谉 讜讛讗诪专 诪专 砖讬"谉 砖诇 转驻讬诇讬谉 讛诇讻讛 诇诪砖讛 诪住讬谞讬 讗诇讗 诇专爪讜注讜转讬讛谉 讜讛讗诪专 专' 讬爪讞拽 专爪讜注讜转 砖讞讜专讜转 讛诇讻讛 诇诪砖讛 诪住讬谞讬 讜讗讬 讛讜讬 讛讚' 讜讛讬' 诪谉 讛砖诐 讛讜讬 诇讬讛 诇讗拽砖讜讬讬 讻诪讛 砖讛拽砖讛 讙讘讬 砖讬"谉, 讗诇诪讗 砖讗讬谉 讞砖讜讘讜转 诪讗讜转讬讜转 讛砖诐 讗诇讗 拽砖专 讘注诇诪讗 讻讚讗诪专讬谞谉 诇拽诪谉 诪诇诪讚 砖讛专讗讛 讛拽讘"讛 诇诪砖讛 拽砖专 砖诇 转驻讬诇讬谉, 注诇 讻谉 谞"诇 讗诇讜 转驻讬诇讬谉 砖讘专讗砖 砖诇驻讬 砖讛谉 讘讙讜讘讛 讛专讗砖 讜谞专讗讬谉 诇讻诇 讗讘诇 砖诇 讬讚 讗讬谞谉 谞专讗讬谉 砖谞讗诪专 诇讱 诇讗讜转 讜诇讗 诇讗讞专讬诐 诇讗讜转:





诪讛专砖"讗 - 讞讬讚讜砖讬 讛诇讻讜转

讘讚"讛 讗诇讜 转驻讬诇讬谉 砖讘专讗砖 驻专砖"讬 诪砖讜诐 砖诐 砖诇 砖讚讬 讻讜' 注讻"诇 讻谉 驻专砖"讬 讘驻专拽 讛拽讜诪抓 砖讻转讜讘 注诇讬讛谉 专讜讘 讛砖诐 砖讬"谉 讜讚诇"转 讻讜' 讜注"砖 讘转讜住' 讜拽"诇:


讘讚"讛 讗讞讜专讬 讘讬转 讛讻谞住转 驻讬专砖"讬 讻诇 驻转讞讬 讘转讬 讻谞住讬讜转 讛讬讜 诇诪讝专讞 讜讗讞讜专讬讛诐 诇诪注专讘 讻讜' 注讻"诇 讗讘诇 讘驻专砖"讬 砖诇驻谞讬谞讜 砖讻转讘 诪注讬谉 诪拽讚砖 讜诪砖讻谉 驻谞讬讛诐 诇诪注专讘 讜讗讞讜专讬讛诐 讻讜' 注讻"诇 谞专讗讛 砖讗讞讜专 专"诇 讛讜讗 讗讜转讜 爪讚 砖讘讜 讛驻转讞 讜讛讜讬 讛驻讬' 诪诪砖 讻驻讬' 讛转讜住' 讜讛专"专 讬讜谞讛 讛讘讬谉 诪驻专砖"讬 注讜讚 驻讬专讜砖 讗讞专 讜注"砖 讜拽"诇:





诪讛专砖"讗 - 讞讬讚讜砖讬 讗讙讚讜转

诇讜 讛拽砖讘转 诇诪爪讜转讬 讻讜'. 注讬讬谉 驻讬专砖"讬 砖讛讜讗 讚讞讜拽 讜讘注"讬 讘砖诐 专"讬 诇诪爪讜转讬 诪诇砖讜谉 爪讜讜转 讜讞讘讜专讛 讜讬讛讬讛 驻讬' 诇讜 讛拽砖讘转 砖讛讬讬转 诪诪转讬谉 讜诪拽砖讬讘 诇注谞讜转 讗诪谉 注诇 讻诇 讘专讻讛 砖转砖诪注 诪讞讘专讱 爪讜讜转 诇讱 讘讘"讛 讬讛讬讛 砖讻专讱 讻谞讛专 砖诇讜诐 讜讙讜' 讜注讬"诇 讚住诪讱 讘讛讱 讚专砖讛 讗拽专讗 讚诇注讬诇 诪讬谞讬讛 讚讻转讬讘 讛' 讗诇讛讬讱 诪诇诪讚讱 诇讛讜注讬诇 诪讚专讬讻讱 讜讙讜' 讚讛讬讬谞讜 砖转讜注讬诇 诇讞讘专讱 诇讛爪讬诇 诪住讻谞讛 诪讚专讬讻讱 讘讚专讱 转诇讱 讚讛讬讬谞讜 砖讛讜诇讱 讘讘讛讻"谞 讘讚专讱 砖讛诇讻转 注"讝 诇讜 讛拽砖讘转 诇诪爪讜转讬 讝讗转 讜讬讛讬 讻谞讛专 讜讙讜' 讜拽"诇: 


讻诇  讞讚 诪讬谞谉 讗诇驻讗 诪砖诪讗诇讬讛 讻讜'. 注砖"讛 讬驻讜诇 诪爪讚讱 讗诇祝 讜专讘讘讛 诪讬诪讬谞讱 讜讙讜' 讜拽"诇: 


讜讘爪驻专讗  讻讜'. 讚讘诇讬诇讛 讻砖讗讚诐 砖讜讻讘 注诇 诪讟转讜 砖讻讬讞讬 诪讝讬拽讬诐 讟驻讬 讻诪"砖 诇讗 转讬专讗 诪驻讞讚 诇讬诇讛 讜讙讜' 诪讚讘专 讘讗讜驻诇 讜讙讜' 讻讬 讛专讜讞讜转 诪转讚讘拽讬谉 讘讗讚诐 讘讬讜转专 讘诇讬诇讛 讘注转 讛砖讬谞讛 讻讚讗诪专讬' 驻' 讛专讜讗讛 (讘专讻讜转 谞"讛 注"讘) 讚讬砖 讞诇讜诪讜转 讘诇讬诇讛 讘砖讬谞讛 注"讬 砖讚讬诐 讜诪讝讬拽讬谉 讜拽"诇: 


讘诪拽讜诐  专谞讛 讻讜'. 讜讘驻' 讗讬谉 注讜诪讚讬谉 (诇拽诪谉 诇"讗) 讚专砖讬谞谉 诪讛讗讬 拽专讗 砖讬拽讚讬诐 砖讬专 讜砖讘讞 讜讗讞"讻 讬砖讗诇 讗讚诐 爪专讻讬讜 讜注谞讬谞讬讜 讞讚讗 讛讜讗 讚讻讬讜谉 讚诇讗 讬砖讗诇 讗讚诐 爪专讻讬讜 讗诇讗 诇讘转专 专谞讛 讜砖讬专 讜注讬拽专讜 讘讘"讛 讻驻专砖"讬 注"讻 诇讗 讬砖讗诇 讙诐 爪专讻讬讜 讗诇讗 砖诐 讘讘"讛 讜讛讬讬谞讜 讘住转诐 讘谞讬 讗讚诐 诇讛转驻诇诇 讘讘讬转讜 讗讘诇 诪讬 砖讬砖 诇讜 诪拽讜诐 拽讘讜注 诇诇诪讜讚 转讜专讛 讬砖 诇讜 诇讛转驻诇诇 砖诐 讻讚讗诪专讬' 讘专' 讗诪讬 讜专' 讗住讬 (诇拽诪谉 讞') 讚讛讜讜 诪爪诇讬 讘讬谞讬 注诪讜讚讬 讚讛讬讬谞讜 讘讬讛诪"讚 砖诇讛诐 讜拽讚讜砖转讜 讟驻讬 诪拽讚讜砖转 讘讬讛讻"谞 讜拽"诇: 


讜诪谞讬谉  诇讬' 讻讜' 讜诪谞讬谉 诇讙' 讻讜'. 讻诇 讛谞讬 诪讬诇讬 讚讬' 讜讙' 讜讘' 讜讗' 诪砖谞讛 砖诇讬诪讛 讛讬讗 讘驻"讙 讚讗讘讜转 讜诪讬讬转讬 诇讛 诪讛谞讬 拽专讗讬 讗诇讗 讚诪讬讬转讬 诇讛 讻讜诇讛讜 诇注谞讬谉 注讜住拽 讘转讜专讛 讜讗驻砖专 讚讗诇讜 诇讗 谞讗诪专 拽讗诪专 讛转诐 讗讘诇 讛讻讗 讘砖诪注转讬谉 诪爪专讬讱 爪专讬讻讬 诇讻诇 讛谞讬 拽专讗讬 讻讚拽讗诪专 讜讻讬 诪讗讞专 讚讗驻讬诇讜 讞讚 转专讬 诪讘注讬讗 讻讜' 讛讜爪专讱 讻诇 讞讚 讜讞讚 诇诪诇转讬讛 诪讬讛讜 讛讗 讚诪讜住讬祝 讛转诐 讜诪谞讬谉 讗驻讬诇讜 讛' 砖谞讗诪专 讜讗讙讜讚转讜 注诇 讗专抓 讜讙讜' 诇讗 诪爪专讬讱 诇讬讛 讛讻讗 讜讛讘讬讗讜专 讙讘讬 注砖专讛 讛诪转驻诇诇讬谉 讗诪专 讗诇讛讬诐 谞爪讘 讻讘讬讻讜诇 砖讛讜讗 注讜诪讚 砖诐 注诐 讛诪转驻诇诇讬诐 讚讗住讜专 诇讬砖讘 转讜讱 讚"讗 砖诇 讛诪转驻诇诇 讜讙讘讬 讙' 讘讚讬谉 砖讛讚讬讬谞讬谉 诪爪讜转谉 讘讬砖讬讘讛 拽讗诪专 谞诪讬 讘拽专讘 讗诇讛讬诐 讜讙讜' 讻诪讜 砖讛诐 讬讜砖讘讬谉 讻讚诪住讬拽 讙' 注讚 讚讬转讘讬: 


诪讗讬  讜诇讞讜砖讘讬 砖诪讜 讗"专 讗砖讬 讞砖讘 诇注砖讜转 诪爪讜讛 讜谞讗谞住 讻讜'. 讜讘住驻"拽 讚拽讬讚讜砖讬谉 讙专住讬' 讗驻讬诇讜 讞砖讘 诇注砖讜转 诪爪讜讛 讻讜' 讜砖诐 诪驻讜专砖: 


砖讗驻讬诇讜  讗' 砖讬讜砖讘 讜注讜住拽 讘转讜专讛 讻讜' 砖谞讗诪专 讘讻诇 诪拽讜诐 讗砖专 讗讝讻讬专 讜讙讜'. 讜讛讻讬 诪驻专砖 诇讛 诇注谞讬谉 注讜住拽 讘转讜专讛 讘讻"诪 砖讗转谉 诇讱 专砖讜转 诇讛讝讻讬专 砖诪讬 讚讛讬讬谞讜 讘讚专讱 诇讬诪讜讚 讗讘诇 讘注"讗 讗住讜专 诇讛讝讻讬专 砖"砖 讚讛讜讛 诇讘讟诇讛 讜拽"诇: 


转专讬  诪讻转讘谉 诪诇讬讬讛讜 讜讻讜' 诇驻讬 砖砖谞讬诐 诪转讜讱 诪砖讗 讜诪转谉 砖诇讛谉 讘讚"转 讬讘讜讗讜 讘专讜讘 注诇 讛讗诪转 砖谞讬转谉 诇讬讻转讘 诪诇讬讬讛讜 讘住驻专 讝讻专讜谞讜转 诇驻谞讬讜 讬转' 讗讘诇 讛讗' 讗驻砖专 砖讬讘讗 诇讟注讜转 讘诇讬诪讜讚讜 讜诇讗 谞讬转谉 诇讬讻转讘: 


诪谞讬谉  砖讛拽讘"讛 诪谞讬讞 转驻讬诇讬谉 讻讜'. 讻讘专 讻转讘讜 讘讝讛 住讜讚 谞住转专 讗讘诇 讗谞讬 专讜讗讛 讘讜 拽专讜讘 诇驻砖讜讟讜 讻讬 诪爪讜转 注谞讬谉 转驻讬诇讬谉 讛讜讗 砖讬砖 诇谞讜 诇讛讬讜转 讚讘拽讬诐 讘讜 讬转' 讜讛谞讞转谉 注诇讬谞讜 讛讬讗 诪砖专讛 砖讻讬谞讛 注诇讬谞讜 讘砖诪讜 讜讚' 驻专砖讬讜转讬讛 砖讻转讜讘 讘讜 诪讜讻讬讞讬谉 注讚"讝 诪爪讜转 转驻讬诇讬谉 砖讬讛讬讛 诇讬砖专讗诇 讚讘讬拽讜转 讜拽讚讜砖讛 讘讛' 讘讻诇 谞驻砖诐 讜讘讻诇 诇讘讘诐 讜讘讻诇 诪讗讜讚诐 讜诇注讜诪转 讝讛 讬砖 诇讛拽讘"讛 讚讘讬拽讜转 讜讞讟讬讘讛 讘讬砖专讗诇 讻诪"砖 讗谞讬 诇讚讜讚讬 讜讚讜讚讬 诇讬 讜讻讚诪讬讬转讬 砖讛拽讘"讛 诪砖转讘讞 讜诪转驻讗专 讘讬砖专讗诇 讜讬砖专讗诇 诪转驻讗专讬诐 讜诪砖转讘讞讬诐 讘讛' 讚讻转讬讘 讗转 讛' 讛讗诪专转 讛讬讜诐 讜讛' 讛讗诪讬专讱 讛讬讜诐 讜注"讻 谞拽专讗讬诐 讛转驻讬诇讬谉 驻讗专 讜讛讜讗 砖讛拽讘"讛 诪谞讬讞 转驻讬诇讬谉 诇讛转讚讘拽 讜诇讛转驻讗专 讘谞讞诇转讜 讬砖专讗诇 讜讻诪"砖 砖讬诪谞讬 讻讞讜转诐 注诇 诇讘讱 讻讞讜转诐 注诇 讝专讜注讱 讜讙讜' 砖讛讜讗 诪讜专讛 注诇 讚讘拽讜转 砖诇讜 注诪谞讜 讻转驻讬诇讬谉 讛诇诇讜 砖讛诐 注诇 讛讝专讜注 谞讙讚 讛诇讘 讜诪讬讬转讬 诪讚讻转讬讘 谞砖讘注 讛' 讘讬诪讬谞讜 讝讜 转讜专讛 讻讜' 讚讛讬讬谞讜 砖谞砖讘注 讘讘' 诪讚讜转 砖讛诐 讛讞住讚 讜讛讙讘讜专讛 砖谞砖讘注 讛' 讘讬诪讬谞讜 讝讜 转讜专讛 诪讬诪讬谉 讛讬讗 诪讚转 讛讞住讚 砖谞讗诪专 讘转讜专讛 讜转讜专转 讞住讚 注诇 诇砖讜谞讛 讜讘讝专讜注 注讝讜 讝讜 讛转驻讬诇讬谉 砖讘讬讚 砖诪讗诇 讛讜讗 诪讚转 讛讙讘讜专讛 讜讛注讜讝 讻讬 诪转讜讱 讛谞讞转谉 诪砖专讛 讛讗讚诐 讛砖讻讬谞讛 注诇 注爪诪讜 谞讙讚 注诪讬 讛讗专抓 诇讬专讗讛 诪讙讘讜专转讜 讬转' 讘"讛 讻讚讻转讬讘 讜专讗讜 讻诇 注诪讬 讜讙讜' 讻讬 砖诐 讛' 讜讙讜' 讛专讬 砖专讬讬转 讛砖讻讬谞讛 讜讗诪专 诪讛 讻转讬讘 讘讛讜 讘转驻讬诇讬谉 讚诪专讬 注诇诪讗 讚讛讬讬谞讜 驻住讜拽讬诐 讛诪讜专讬诐 注诇 讻讜讜谞讛 讝讜 砖讬砖 诇讜 讬转讘专讱 讚讘拽讜转 讜讞讟讬讘讛 讘讬砖专讗诇 讚讜讙诪转 转驻讬诇讬谉 砖讗谞讜 诪谞讬讞讬诐 砖诪讜专讬诐 注诇 砖讬砖 诇谞讜 讚讘拽讜转 讜讞讟讬讘讛 讘讜 讬转' 讘"讛 讜讗诪专 诇讜 诪讬 讻注诪讱 讬砖专讗诇 讙讜讬 讗讞讚 讻讜' 讜驻讬专讜砖 讛讗诪专转 诪诇' 讞讟讬讘讛 注讬' 讘驻专砖"讬 讘诪住' 讞讙讬讙讛 (讙.) 砖讛讜讗 砖讘讞 诪讬讜讞讚 讘砖谞讬讛诐 讚讛讬讬谞讜 讛' 讗讞讚 讜讬砖专讗诇 讙讜讬 讗讞讚 讜拽讗诪专 讘砖讗专 讘转讬 诪讗讬 讚诪砖诪注 诇讬讛 讜讚讗讬 讚讻注讬谉 砖诇谞讜 讚' 驻专砖讬讜转 讘讚' 讘转讬 讻讱 讛诐 转驻讬诇讬谉 砖诇 讛拽讘"讛 讜诪住讬拽 讻讬 诪讬 讙讜讬 讙讚讜诇 讜诪讬 讙讜讬 讙讚讜诇 讜讙讜' 讚讚诪讬讬谉 诇讛讚讚讬 讻讜' 讚讻讬 诪讬 讙讜讬 讙讚讜诇 讜讙讜' 讘讻诇 拽专讗谞讜 讗诇讬讜 诪讜专讛 注诇 讛讚讘拽讜转 诇谞讜 讘讜 讘转驻诇讛 讜诪讬 讙讜讬 讙讚讜诇 讗砖专 诇讜 讞拽讬诐 讜讙讜' 诪讜专讛 注诇 讛讚讘拽讜转 诇谞讜 讘讜 讘转讜专讛 讜讗砖专讬讱 讬砖专讗诇 讜诪讬 讻注诪讱 讬砖专讗诇 讘讞讚 讘讬转讗 讚讚诪讬讬谉 诇讛讚讚讬 讚讛讬讬谞讜 砖讚讘拽讬诐 讘讜 诇注谞讬谉 讬砖讜注讛 讻诪讜 砖讻转讜讘 讗砖专讬讱 讬砖专讗诇 诪讬 讻诪讜讱 注诐 谞讜砖注 讜讙讜' 讜诪讬 讻注诪讱 讜讙讜' 讗砖专 讛诇讻讜 讗诇讛讬诐 诇驻讚讜转 诇讜 诇注诐 讜讙讜' 讗讜 讛谞住讛 讗诇讛讬诐 讜讙讜' 讘讞讚 讘讬转讗 讛诪讜专讛 注诇 讛讚讘拽讜转 讘讜 讘注砖讜转 诇讛诐 谞驻诇讗讜转 讜谞讜专讗讜转 讜诇转转讱 注诇讬讜谉 讘讞讚 讘讬转讗 讛讜讗 讛诪讜专讛 注诇 讛讚讘拽讜转 讘讜 讘诪注诇讛 注诇讬讜谞讛 讻讚讻转讬讘 诇转讛诇讛 诇砖诐 讜诇转驻讗专转 讜讙讜' 讜诪住讬拽 讚讻讜诇谉 讻转讬讘讬 讘讗讚专注讬讛 讜驻专砖"讬 讚专"诇 讚讻讜诇谉 讻转讬讘讬 讘讝专讜注 讘讘讬转 讗讞讚 讜讗讬谉 讝讛 讻诪砖诪注讜 讚讛诇"诇 讛讻讬 讻讜诇谉 讻转讬讘讬 讘讗讚专注讬讛 讘讘讬转 讗讞讚 讜注讜讚 讚诪讗讬 讗砖诪注讬谞谉 讘讻讱 讚讜讚讗讬 讻谉 讛讜讗 讜讗驻砖专 诇讜诪专 诪砖讜诐 讚讛讗 讚诪讬讬转讬 诪谞讬谉 砖转驻讬诇讬谉 拽专讜讬谉 注讜讝 诪讚讻转讬讘 讜专讗讜 讻诇 注诪讬 讛讗专抓 讻讬 讜讙讜' 讚诪讬讬专讬 讘转驻讬诇讬谉 砖诇 专讗砖 讜注诇讛 拽讗诪专 转讬谞讞 讘讞讚 讘讬转讗 讘砖讗专 讘转讬 讻讜' 讚讻讜诇讛 诪诇转讗 讘砖诇 专讗砖 讗讬讬专讬 拽讗诪专 讜诪住讬拽 讚讻讜诇谉 讻转讬讘讬 讙诐 讘讗讚专注讬讛 讻讚拽讗诪专 诪注讬拽专讗 谞砖讘注 讛' 讘讬诪讬谞讜 讜讘讝专讜注 注讜讝讜 讜讚讜"拽:





讞讻诪转 砖诇诪讛

讙诪专讗 诇讜讗 讛拽砖讘转 讻讜' 讻爪"诇 讜讻谉 讘专砖"讬:


砖诐 拽讬讟诪讗 谞讛讬诇讗 讻讜' 谞"讘 驻讬专讜砖 讗驻专  讛谞注讘专 讘谞驻讛 注专讜讱:


砖诐 讜诇讞转讜诐 驻讜诪讬讛 谞"讘 讬讚讞拽 讗转 驻讬讜 诪诇砖讜谉 讗讜 讛讞转讬诐 讘砖专讜 谞"诇:


砖诐 注讘讚 讛讻讬 讞讝讗 讜讗转讝拽 讻讜' 讜讗转住讬 转谞讗 讗谞讗 讻讜' 砖诪讬 讗讘讜讗 讗诇讬讱 讜讘专讻转讬讱 讜讻讬 讻讜' 讻爪"诇:


专砖"讬 讘讚"讛 讘讜讻专转讗 讛讘讻讜专讛 诇讗诪讛 讛住"讚:


讘讚"讛 讜诇讞转诪讬讛 诇拽谞讛 讛住"讚:


讘讚"讛 讜诪谞讬谉 讻讜' 拽专讜讬讛 注砖专讛 砖谞讗诪专 讻讜' 讻爪"诇:


讘讚"讛 诪讗讬 讻转讬讘 讻讜' 讘讛诐 诇砖讜诐 讝讻专讜谉 讻讜' 诇讛诐 诇讬砖专讗诇 讗诇讗 讻讜' 讻爪"诇:


转讜住驻讜转 讘讚"讛 讛诪转驻诇诇 讻讜' 讜讛专"讬 讛讬讛 讻讜' 谞"讘 驻讬' 砖讛讞诪讬专 讗祝 讘讘转讬 讻谞住讬讜转 砖诇谞讜 讜拽"诇:


讘讗"讚 注讚 砖讬爪讗讜 讻讜诇诐 讜讗诐 讘转讜讱 讻讱 讛讬讛 砖讜诐 讗讚诐 讘讗 讘讘"讛 讛讬讛 诪注讬讬谉 讻讜' 讻爪"诇 讜谞"讘 讻谉 讛讜讗 讘诪专讚讻讬:


讘讚"讛 讗诇讜 转驻讬诇讬谉 讻讜' 诪谉 讛诪讜转专 讘驻讬讱 讻讜' 谞"讘 驻讬' 讜诪驻讬拽 注讜专 砖诇 讘讛诪讛 讟诪讗讛 诇转驻讬诇讬谉 砖驻住讜诇讬诐 讜拽"诇:


讘讗"讚 诪转讜专转 讛' 讘驻讬讱 讻讜' 谞"讘 驻讬' 讗诇诪讗 讗讬谉 注诇讬讛诐 转讜专讛 讻讬 讗讬谉 爪专讬讻讬谉 诪谉 讛转讜专讛 诇讛讬讜转 注诇讬讛诐 砖诐 砖诇 砖讚讬 讜拽"诇:





专砖"砖

讙诪专讗 转专讬 诪讬讻转讘谉 诪诇讬讬讛讜 讻讜'. 谞"诇 讚专"诇 讞讚讜砖讬 转讜专讛 砖诇讛谉 (注讬' 讞讙讬讙讛 讟讜 注"讘) 讜讘讝讛 诇讗 谞爪讟专讱 诇诪讛 砖谞讚讞拽讜 讛转讜住' 讚讜讚讗讬 讞讚 谞诪讬 诪讬讻转讘 注讜讘讚讬讛 讛讬讬谞讜 讚注住讬拽 讘转讜专讛 专拽 讞讚讜砖讬讜 讗讬谞谉 谞讻转讘讬谉:





讛讙讛讜转 讬注讘"抓

转讜住' 讚状讛 讞讚. 讗讘诇 讘住驻专 诇讘讚讜 讻讜'. 谞状谞 诇讗 讬讚注谞讗 诪讗讬 谞状诪. 讜诇讬 谞专讗讛 讘诪注砖讛 讜讚讗讬 讗讬谉 讞讬诇讜拽 讘讬谉 讞讚 诇转专讬. 驻砖讬讟讗 砖讛讻诇 谞讻转讘 讘住驻专 讜讛讬讗 砖砖谞讬谞讜 讘讗讘讜转 讗讘诇 讘诪讞砖讘讛 讜讚讘讜专 讛讜讗 讚讗讬讻讗 讘讬谉 讞讚 讜转专讬 讚转专讬 诪讻转讘谉 诪诇讬讬讛讜 讚讬讬拽讗. 讛讬讬谞讜 讚讘讜专 讜讻讚讻转讬讘 谞诪讬 拽专讗 讗讝 谞讚谞专讜 讜讙讜' 讜讬拽砖讘 讛' 讜专状诇 讛诪讞砖讘讛 讛讟讜讘讛 讘诇讘讚 讙"讻 谞讻转讘转 讘住驻专 讛讝讻专讜谞讜转. 讻讚诪驻专砖 讜讗讝讬诇 诪讗讬 讜诇讞讜砖讘讬 砖诪讜 砖讗驻讬' 谞讗谞住 讜诇讗 注砖讗讛 诇诪爪讜讛 砖讞砖讘 诇注砖讜转讛 讻讜' 讜住诪讬讱 讗专讬砖讬讛 讚拽专讗 讚诪讬讬专讬 讘诪讞砖讘转 讚讘讜专. 注状讬 砖谞讜注讚讬诐 讬讞讚讬讜 讬专讗讬 讛' 讜诪讚讘专讬诐 讝讛 注诐 讝讛 讗讬讱 诇注砖讜转 诪爪讜讛 (讜讻"讛 讘讻讜诇讗 转诇诪讜讚讗 讛诪讞砖讘讛 讛讬讗 讚讘讜专. 讻诪讜 讘诪讞砖讘 讘注讘讜讚讛) 讜讗讝 讗驻讬' 谞讗谞住 讗讞讚 诪讛诐 讜诇讗 注砖讗讛 诪注诇讛 讻讜' 讚诪讞砖讘讛 讻讬 讛讗讬 拽专讜讬讛 诪注砖讛 讜谞讻转讘 讘住驻专. 诪砖讗状讻 讘讞讚 讚诇讗 诪讻转讘谉 诪诇讬讛. 讚讘专讬讜 砖讚讘专 讜讞砖讘 诇注砖讜转 诪爪讜讛 讜诇讗 讛讜爪讬讗讛 诇驻讜注诇 讗驻讬' 砖讛讬讛 讗谞讜住. 讚讘讜专讜 讜诪讞砖讘转讜 讗讬谞讜 谞讞砖讘 诇讛讻转讘 讘住驻专 讝讻专讜谞讜转. 砖讗讬谞讜 注砖讜讬 讗诇讗 诇诪讞砖讘讛 讟讜讘讛 讚专讘讬诐 讚谞驻讬砖 讝讻讜转讬讬讛讜 (讜诇讗 住讙讬 谞诪讬 讚讗讬转 讘讬讛 讞讚 讚诪讘讬讗讛 诇讬讚讬 诪注砖讛) 讛诇讻讱 讛拽讘"讛 诪爪专驻讛 诇诪注砖讛. 讜谞讻讜谉 讛讚讘专:





讘谉 讬讛讜讬讚注

讗址诇职驻指讗 诪执砖旨讉职诪指讗诇值讬讛旨 讜职专执讘旨职讜指转指讗 诪执讬诪执讬谞值讬讛旨. 驻讬专讜砖 讚专讬砖 谞驻诇 专爪讜谞讜 诇讜诪专 砖讻谉 讻诪讜 (讘专讗砖讬转 讻"讛 讬"讞) 注址诇 驻职旨谞值讬 讻指诇 讗侄讞指讬讜 谞指驻指诇, 讜爪专讬讱 诇讛讘讬谉 诇诪讛 爪讚 砖诪讗诇 讗诇祝 讜诇讬诪讬谞讜 注砖专讛 讗诇驻讬诐? 讜谞专讗讛 诇讬 讘住"讚 讻讬 讛诐 讬讜讚注讬诐 砖诪讗诇 讬讚 讻讛讛, 讜诇讻谉 拽诇讛 讘注讬谞讬讛诐 讜讗讬谉 讞讜砖砖讬诐 诇注砖讜转 砖诐 拽讬讘讜抓 专讘 讗讘诇 讬诪讬谉 讞讜砖砖讬诐 诪诪谞讛 讜讬讘讗讜 砖诐 讘专讘讜讬 讞讬诇 讬讜转专.
讗讬 谞诪讬 谞专讗讛 诇讬 讘住"讚 讛砖诪讗诇 讻讬讜谉 砖诪谞讬讞 讘讛 转驻讬诇讬谉 讬专讗讬诐 诪诪谞讛 讬讜转专, 讜讗讬谉 谞讙砖讬诐 讛专讘讛 讗诇讗 诪注讟 讗讜转诐 砖讛诐 注讝讬诐 讘讬讜转专, 讜诪讛 砖讗诪专 讛讗讬 讚讜讞拽讗 讚讻诇讛 诪谞讬讬讛讜, 讛谞讛 讻诇 诪讗诪专讬诐 讗诇讛 讛诐 诪讚讘专讬诐 注诇 讬诪讬讛诐 砖讛讬讜 讛砖讚讬诐 诪爪讜讬讬谉 讛专讘讛, 讗讘诇 讘讝诪谞讬诐 讗诇讜 讻讬讜谉 砖谞转诪注讟 讻讞 讛住讟专讗 讗讞专讗 谞转诪注讟讜 讛砖讚讬诐 讙诐 讻谉, 讚讛讗 讘讛讗 转诇讬讗.



讘旨执诪职拽讜止诐 专执谞旨指讛 砖讈指诐 转旨职讛值讗 转旨职驻执诇旨指讛. 谞专讗讛 诇讬 讘住"讚 专诪讝 诇驻讬 讚专讻讜 注谞讬谉 讬讞讜讚 讛砖诪讜转 砖讘讜 转诇讜讬 转讬拽讜谉 讛转驻诇讛, 讜讛讜讗 讚讬讚讜注 诪讛 砖讻转讘 讛专诪"讝 讝"诇 讞讬讘讜专 '讗讬砖 讜讗砖讛' 讚讛讬讬谞讜 '讛讜讬"讛 讗讛讬"讛' 谞注砖讛 注诇 讬讚讬 砖诐 讛讜讬"讛 讚讬讜讚讬"谉 砖注讜诇讛 注"讘, 讜住讱 讻讜诇诐 诪"讝 讜注"讘 注讜诇讬诐 拽讟"讜, 讜讻谉 讬讞讜讚 讜讞讬讘讜专 '讝讻专 讜谞拽讘讛' 讚讛讬讬谞讜 '讛讜讬"讛 讗讚谞"讬' 谞注砖讛 注诇 讬讚讬 砖诐 讛讜讬"讛 讚讗诇驻讬谉 砖注讜诇讛 诪"讛, 讜住讱 讛讻诇 拽诇"讜, 讜讛谞讛 拽讬"讟 讜拽诇"讜 讙讬诪讟专讬讗 专谞讛 [255], 注讚 讻讗谉 讚讘专讬讜 讝"诇, 讜讛谞讛 讬讚讜注 讻讬 讞讬讘讜专 '讛讜讬"讛 讗讛讬"讛' 谞注砖讛 讘注转 拽专讬讗转 砖诪注, 讜讞讬讘讜专 '讛讜讬"讛 讗讚谞"讬' 谞注砖讛 讘注转 讛注诪讬讚讛 讜谞驻讬诇转 讗驻讬诐, 讜讝讛讜 砖讗诪专讜 '讘诪拽讜诐 专谞讛' 讚讬讬拽讗 砖讛讜讗 诪住驻专 砖谞讬 讬讞讜讚讬诐 讛谞讝讻专讬诐, '砖诐 转讛讗 转驻诇讛', 讻讬 讘讬讞讜讚讬诐 讗诇讜 讬讛讬讛 转讬拽讜谉 讛转驻讬诇讜转 讻专讗讜讬.
讗讬 谞诪讬 谞专讗讛 诇讬 注诇 讚专讱 诪讛 砖讗诪专 讛讻转讜讘 (讗讬讻讛 讘, 讬讟) 拽讜旨诪执讬 专止谞执旨讬 讘址诇址旨讬职诇指讛 诇职专止讗砖讈 讗址砖职讈诪只专讜止转, 专止谞执旨讬 讝讜 专执谞旨指讛 砖诇 转讜专讛, 砖执讈驻职讻执讬 讻址诪址旨讬执诐 诇讘讚 讝讜 转驻诇讛, 砖谞讗诪专 (砖诪讜讗诇 讗' 讗, 讟讜) 讜指讗侄砖职讈驻止旨讱职 讗侄转 谞址驻职砖执讈讬 诇执驻职谞值讬 讛殖', 讜讬讚讜注 讻讬 讛转驻诇讛 诪转拽讘诇转 讜专爪讜讬讛 讬讜转专 讗诐 转讛讬讛 讘诪拽讜诐 讚讙专住讬 讘讬讛 讘转讜专讛, 讜讻诪讜 砖讗诪专讜 讘讙诪专讗 注诇 专讘讬 讗诪讬 讜专讘 讗住讬, 讜诇讝讛 讗诪专 讘旨执诪职拽讜止诐 专执谞旨指讛 砖讈指诐 转旨职讛值讗 转旨职驻执诇旨指讛.
讗讬 谞诪讬 谞专讗讛 诇讬 讘住"讚 砖诪讜 砖诇 讗讚诐 诪讻讜谞讛 讘砖诐 '谞专', 诪讛 谞专 诪讗讬专 诇注讜诇诐, 讻讱 砖诪讜 砖诇 讗讚诐 诪讗讬专 诇讜, 讻讬 讗讜转讬讜转 砖诪讜 讛诐 讞讬讜转讜 砖谞讗诪专 (讘专讗砖讬转 讘, 讻) 谞侄驻侄砖讈 讞址讬指旨讛 讛讜旨讗 砖职讈诪讜止, 讜诇讗讘专讛诐 讬砖 砖诐 讗讞讚 砖讛讜讗 谞专 讗讞讚, 讜讻谉 诇讬爪讞拽 讗讘诇 诇讬注拽讘 讬砖 砖诇砖讛 砖诪讜转, 砖讛诐 砖诇砖讛 谞专讜转, 讜讻讬讜谉 砖讛诐 转讬拽谞讜 诇谞讜 砖诇砖 注转讬诐 诇转驻诇讛 砖诇 砖诪讜谞讛 注砖专讛, 讻讜诇诐 诪住讬讬注 讗讜转谞讜 诇注砖讜转 转讬拽讜谉 讘转驻讬诇讜转 砖诪讜谞讛 注砖专讛, 讗诐 讻谉 讬砖 诇谞讜 注讝专 诪谉 讞诪砖 谞专讜转, 讜讝讛讜 砖讗诪专 讘诪拽讜诐 专谞"讛, 讛' 谞"专 砖诐 转讛讬讛 转驻诇讛.



诪执谞旨址讬执谉 砖讈侄讛址拽旨指讚讜止砖讈 讘旨指专讜旨讱职 讛讜旨讗 诪指爪讜旨讬 讘旨职讘值讬转 讛址讻旨职谞侄住侄转? 讬砖 诇讛拽砖讜转 诪讗讞专 讚讬诇讬祝 诪讛讻讗 诇注砖专讛 砖诪转驻诇诇讬谉 砖讻讬谞讛 注诪讛诐, 诪谞讗 诇讬讛 讛讗讬 讚专砖讛 讚诪爪讜讬 讘讘讬转 讛讻谞住转? 讜注讜讚 讛讬讻讗 诪砖诪注 诪讛讗讬 拽专讗 讘讬转 讛讻谞住转? 讜谞专讗讛 诇讬 讘住"讚 讚讛讗 讘讛讗 转诇讬讗, 讻讬讜谉 讚讬诇驻讬谞谉 讘注砖专讛 砖讻讬谞转讗 砖专讬讬讗, 诪诪讬诇讗 讬诇驻讬谞谉 讚诪爪讜讬 讘讘讬转 讛讻谞住转, 讚讛讗 诪住讬拽 诇拽诪谉 讘注砖专讛 拽讚诪讗 砖讻讬谞转讗 讜讗转讬讬讗, 讜诇讻谉 讘讘讬转 讛讻谞住转, 讚讜讚讗讬 谞诪爪讗讬诐 注砖专讛 讘转驻讬诇讜转 砖诪讜谞讛 注砖专讛, 讛谞讛 讘讜讚讗讬 诪爪讜讬 讛拽讘"讛 砖诐 转诪讬讚, 讚讛讗 讘注砖专讛 拽讚诪讗 砖讻讬谞转讗 讜讗转讬讗, 讜诇讻讱 住诪讱 讛谞讬 转专讬 讚专砖讜转 诇讛讚讚讬 诪谞讬谉 砖讛拽讘"讛 诪爪讜讬 讜讻讜' 讜诪谞讬谉 诇注砖专讛 讜讻讜':



讜旨诪执谞旨址讬执谉 诇址注植砖讉指专指讛 砖讈侄诪旨执转职驻旨址诇旨职诇执讬谉, 砖讈侄砖旨讈职讻执讬谞指讛 注执诪旨指讛侄诐? 砖讈侄谞旨侄讗直诪址专: 讘旨职拽侄专侄讘 讗直诇止讛执讬诐 讬执砖讈职驻旨止讟. 谞专讗讛 诇讬 讘住"讚 讚诪住驻专 注砖专讛 讘讞砖讘讜谉 讛拽讚诪讬讬 诪讙讬注 诇诪住驻专 讞诪砖讛 讜讞诪砖讬诐, 讜诇讝讛 讗诪专 (讬砖注讬讛讜 讙' 讟') 讛值谉 诇址讛殖' 讗直诇止讛侄讬讱指, 讜诪住驻专 讝讛 专诪讜讝 讘讗讜转讬讜转 讛讬"诐 讚砖诐 讗诇讛讬诐, 谞诪爪讗 讛注讚讛 砖讛诐 注砖专讛 谞专诪讝讜 讘讗讜转讬讜转 讛讬"诐, 讜诇诪注诇讛 诪谉 讗讜转讬讜转 讛讬"诐 讚砖诐 讗诇讛讬诐 讬砖 讗讜转讬讜转 讗诇, 讜诇讝讛 讗诪专 讗诇讛讬诐 谞爪讘 讘注讚转 讗诇.



诪址讗讬 讜旨诇职讞止砖讈职讘值讬 砖讈职诪讜止. 讛拽砖讛 讛专讬"祝 讝"诇 诪讛 砖讬讬讻讜转 讬砖 诇讝讛 讻讗谉? 讜谞专讗讛 诇讬 讘住"讚 讛讘讬讗 诇讛讗 讚专"讗 诇诇诪讚讬谞讜 诪讛 砖讗诪专 砖谞讬诐 砖注讜住拽讬谉 讘转讜专讛 砖讻讬谞讛 注诪讛诐, 讛讬讬谞讜 讚讜拽讗 讛讬讻讗 讚砖谞讬讛诐 诪讚讘专讬诐 讘讚讘专讬 转讜专讛, 讜讻讚诪砖诪注 驻砖讟讬讛 讚拽专讗 (诪诇讗讻讬 讙, 讬讝) 讗指讝 谞执讚职讘职旨专讜旨, 讚砖谞讬讛诐 诪讚讘专讬诐, 讗讘诇 讗讞讚 诪讚讘专 讜讗讞讚 砖讜诪注 讜砖讜转拽 诇讗讜, 诇讻讱 讛讘讬讗 讛讗 讚专"讗 讚讚专讬砖 讞砖讘 讜讻讜', 讚谞诪爪讗 讛诪讞砖讘讛 诇讘讚讛 讞砖讬讘讗 讻诪注砖讛, 讜讙诐 讛讻讗 讛砖讜诪注 讚注讜住拽 讘转讜专讛 讘诪讞砖讘转讜 讛讜讛 诇讬讛 讻注讜住拽 讘驻讬讜 讜拽专讬谞谉 讘讬讛 讜谞讚讘专讜.



讗植驻执讬诇旨讜旨 讞指砖讈址讘 讗指讚指诐 诇址注植砖讉讜止转 诪执爪职讜指讛 讜职谞侄讗直谞址住. 讛拽砖讛 讛专讘 驻转讞 注讬谞讬诐 讝"诇 诪讗讬 诇砖讜谉 讗植驻执讬诇旨讜旨? 注讬讬谉 砖诐. 讜谞专讗讛 诇讬 讘住"讚 讻讬 讘诪讞砖讘讛 讟讜讘讛 讗讬讻讗 转专转讬 讛讗' 讞讜砖讘 讜诪爪驻讛 诪转讬 转讘讗 诇讬讚讬 诪爪讜讛 讝讜 讜讗拽讬讬诪谞讛, 讜讝讜 讛诪讞砖讘讛 砖讬讬讻讛 讘讝诪谉 砖讗讬谉 讬讻讜诇 诇拽讬讬诐 讛诪爪讜讛 讛讛讬讗 讘驻讜注诇, 讛谉 诪讞诪转 砖诇讗 讛讙讬注 讝诪谞讛, 讛谉 诪讞诪转 砖讗讬谉 讛讬讻讜诇转 讘讬讚讜 诇拽讬讬诪讛, 讜讛讘' 诪讞砖讘 诇注砖讜转 诪爪讜讛 砖讛讙讬注 讝诪谞讛 讜讘讬讚讜 诇拽讬讬诪讛 讗讜转讛 砖注讛 讜专拽 讻讗砖专 讘讗 诇拽讬讬诪讛 谞讗谞住 讜诇讗 注砖讗讛, 讜注诇 讝讛 讛讘' 讗驻砖专 诇讜诪专 讻讬讜谉 砖讞砖讘 诇拽讬讬诐 讘驻讜注诇 讜谞注砖讛 注诇讬讜 谞讚专 讘诇讘 讗诐 谞讗谞住 讜诇讗 注砖讛, 诇讗 讛讜讬 讻讗讬诇讜 注砖讛, 讜诇讝讛 讗诪专 讗驻讬诇讜 讘讻讛讗讬 讙讜讜谞讗 诪注诇讛 注诇讬讜 讻讗诇讜 注砖讗讛. 讗诪谞诐 注讚讬讬谉 讬砖 诇讚拽讚拽 诪讛讬讻讗 诪讜讻讞 讚拽讗讬 注诇 讛诪爪讜讛, 讚拽专讗 讗诪专 (砖诐) 诇职讞止砖讈职讘值讬 砖讈职诪讜止 讜诇讗 讗诪专 讜诇讞讜砖讘讬 诪爪讜转讜? 讜谞专讗讛 诇讬 讘住"讚 讻讬 讬讚讜注 讗讜转讬讜转 诪爪讜讛 讛诐 讗讜转讬讜转 砖诐 讛讜讬"讛, 讻讬 诪"爪 讘讗"转 讘"砖 讛讜讗 讬"讛, 讜驻专砖转讬 讘住"讚 讛讟注诐 诇讛讜专讜转 砖爪专讬讱 讛讗讚诐 诇拽讬讬诐 讛诪爪讜讛 讘砖诇讬诪讜转, 讗专讘注讛 讞诇拽讬诐 砖讛诐 诪注砖讛 讜讚讘讜专 讜讻讜谞讛 讜诪讞砖讘讛, 砖讛诐 专诪讜讝讬诐 讘讗专讘注 讗讜转讬讜转 砖诐 讛讜讬"讛 讻"讛 讻谞讜讚注, 讜诇讻谉 讗讜转讬讜转 诪爪讜讛 讛诐 讗讜转讬讜转 砖诐 讛讜讬"讛, 讜诇讛讬讜转 讻讬 讛诪讞砖讘讛 讜讛讻讜谞讛 讛诐 谞住转专讬诐, 诇讻谉 讗讜转讬讜转 讬"讛 砖讛诐 讻谞讙讚诐 讘讗讜 讘讛住转专 讜讛注诇诐, 砖讛讜讗 讘讞讬诇讜祝 诪"爪 讘讗"转 讘"砖, 讜讘讝讛 诪讜讘谉 讘住"讚 诪讛 砖讗诪专 '讜旨诇职讞止砖讈职讘值讬 砖讈职诪讜止' 讜诇讗 讗诪专 '讜诇讞讜砖讘讬 诪爪讜转讜', 讻讬 讘讗诪转 讗讜转讬讜转 诪爪讜讛 讛诐 讗讜转讬讜转 砖诪讜, 讜讘讗 诇诇诪讚讬谞讜 讚讻诇 讝讛 讗讬讬专讬 讘讞讜砖讘 诇注砖讜转 诪爪讜讛 砖诇讬诪讛 讘讗专讘注讛 讞诇拽讬诐 讛专诪讜讝讬诐 讘讗讜转讬讜转 砖诪讜 讬转讘专讱, 讜讗讝 讛讬讗 谞讞砖讘转 讻诪注砖讛 诪诪砖.



讜旨诪执谞旨址讬执谉 诇职讗侄讞指讚 砖讈侄讬旨讜止砖讈值讘 讜职注讜止住值拽 讘旨址转旨讜止专指讛. 讛谞讛 讘讝讛 诪讜讘谉 讘住"讚 讛讟注诐 砖讗诪专 (砖诪讜转 讻, 讻讗) '讗址讝职讻执旨讬专' 讗侄转 砖职讈诪执讬 讜诇讗 讗诪专 '转讝讻讬专', 讜讛讬讬谞讜 诇讜诪专 '讗' 讬讝讻讬专', 讚讛讬讬谞讜 讗讞讚 讬讝讻讬专 讗转 砖诪讬, 讜讬讚讜注 讚讗诪专讜 专讘讜转讬谞讜 讝"诇 讛转讜专讛 讻讜诇讛 砖诪讜转讬讜 砖诇 讛拽讘"讛, 讜诇讝讛 讗诪专 讗转 砖诪讬, 专诪讝 讘转讬讘转 讗转 注诇 讛转讜专讛 砖讛讬讗 讻诇讜诇讛 诪谉 讗' 讜注讚 转讬"讜 讜讛讬讗 砖诪讜转讬讜 砖诇 讛拽讘"讛.



转旨职专值讬, 诪执讬讻职转旨职讘指谉 诪执诇旨址讬职讛讜旨. 谞专讗讛 诇讬 讘住"讚 讘讝讛 诪讛 砖谞讗诪专 讘讗讬讜讘 (诇讗, 诇讛) 诪执讬 讬执转侄旨谉 诇执讬 砖止讈诪值注址 诇执讬 讛侄谉 转指旨讜执讬 砖址讈讚址旨讬 讬址注植谞值谞执讬 讜职住值驻侄专 讻指旨转址讘 讗执讬砖讈 专执讬讘执讬, 驻讬专讜砖 诪讬 讬转谉 诇讬 讗讚诐 砖讜诪注 诇讬 讘注转 砖讗谞讬 诪讚讘专 讘讚讘专讬 转讜专讛, 讻讚讬 砖谞讛讬讛 转专讬谉 诇讜诪讚讬诐, 讬注谉 讻讬 讛谉 转讜讬, 驻讬专讜砖 转讗讜转讬 讘讝讛 砖讚讬 讬注谞谞讬, 讜讻诪讜 砖谞讗诪专 讗指讝 谞执讚职讘职旨专讜旨 讬执专职讗值讬 讬职讛讜指讛 讗执讬砖讈 讗侄诇 专值注值讛讜旨 讜址讬址旨拽职砖值讈讘 讛殖' 讜址讬执旨砖职讈诪指注, 讜注讜讚 讗讬讻讗 转讜注诇转 讚转专讬 诪讻转讘谉 诪诇讬讬讛讜, 讜讝讛 砖讗诪专 讜职住值驻侄专 讻指旨转址讘, 讜讛谞讛 讗谞讻讬 诪转讗讜讛 讜讞驻抓 讘讻讱 讗驻讬诇讜 讗诐 讝讛 讛讗讬砖 讗砖专 砖止讈诪值注址 诇执讬 讛讜讗 讗执讬砖讈 专执讬讘执讬.



讞址讚, 诇指讗 诪执讬讻职转旨职讘指谉 诪执讬诇值讬讛旨. 讛拽砖讜 讛转讜住驻讜转 诪诪讛 砖讗诪专讜 (讗讘讜转 驻专拽 讘' 诪砖谞讛 讗') 讜职讻指诇 诪址注植砖侄讉讬讱指 讘址旨住值旨驻侄专 谞执讻职转指旨讘执讬谉? 讜转讬专爪讜 讜诇讗 诪讻转讘讬谉 注诐 讗讞专讬诐, 讗讘诇 讘住驻专 诇讘讚讜 谞讻转讘讬谉, 讜拽砖讗 讻讬讜谉 讚谞讻转讘讬谉 诪讛 讛驻专砖 讬砖 讘讝讛? 讜谞专讗讛 诇讬 讘住"讚 讻诇 讗讚诐 讬砖 诇讜 住驻专 注诇 砖诪讜 砖讘讜 谞讻转讘讬谉 讝讻讬讜转讬讜 讜讞讜讘讜转讬讜, 讜诇讻谉 讻转讬讘转 讛讝讻讬讜转 注诇 住驻专 讛讝讛 讗讬谉 讘讛 诪注诇讛 讜讞砖讬讘讜转 诪讗讞专 砖讘讗讜转讜 住驻专 谞讻转讘讬谉 讛注讜谞讜转 讛专讘讬诐 讙诐 讻谉, 讗讱 诪诇讘讚 讝讛 讬砖 住驻专 讻诇诇讬 砖讘讜 谞讻转讘讬诐 讻诇 讝讻讬讜转 砖诇 讻诇 讬砖专讗诇 讻讚讬 砖讬讛讬讛 诇讛诐 讚讬谉 拽讘讜注, 讜讘讝讛 讛住驻专 讗讬谉 谞讻转讘讬谉 注讜谞讜转 讻诇诇, 讜注诇 讝讛 讛住驻专 讗诪专讜 专讘讜转讬谞讜 讝"诇 讘讙诪专讗 讚讗转讬讬讛讬讘 专砖讜转 诇诪诇讗讱 诪讟"讟 (诇讻转讜讘) 讝讻讬讜转 讬砖专讗诇 诪讬讜砖讘, 讜谞专讗讛 诇讬 讛讟注诐 诇诇诪讚 讻讬 讝讻讬讜转 讗诇讜 讗讬谉 谞讻转讘讬诐 讘砖讘讬诇 '讞砖讘讜谉', 讗诇讗 讻讚讬 砖讬讛讬讛 诇讛诐 '讚讬谉 拽讘讜注', 讜诇讻讱 讻讜转讘诐 诪讬讜砖讘, 讻讬 讬砖讬讘讛 诪讜专讛 注诇 拽讘讬注讜转 讻谞讜讚注 诪讚讬谞讬 讘专讻讜转, 讜注诇 讝讛 讛住驻专 拽讗诪专 讛讻讗 讚讗讬谉 谞讻转讘讬谉 砖诐 讝讻讬讜转 砖诇 讚讘专讬 转讜专讛 讚讙专讬住 讘讞讚, 讜讚讜"拽.



注植砖讉指专指讛, 拽指讚职诪指讛 砖讈职讻执讬谞指讛 讜职讗址转职讬指讗. 谞诪爪讗 讗驻讬诇讜 讘转砖注讛 诇讗 拽讚诪讛 砖讻讬谞转讗 讗诇讗 讘谞讬 讗讚诐 诪拽讚诪讬谉 诇讘讗, 讜谞专讗讛 诇讬 讘住"讚 专诪讝 诇讚讘专 讘诪讬讻讛 (讜' 讜') 讘址旨诪指旨讛 讗植拽址讚值旨诐 讛殖', 讻讬 讬讚讜注 诪住驻专 讛转砖注讛 讛讜讗 诪"讛 [45] 讘诪住驻专 讛拽讚诪讬讬 砖讛讜讗 讗讘讙"讚 讛讜讝讞"讟 [讗+讘+讙+讚+...+讟= 45], 讚讛讬讬谞讜 注讚 诪讛 砖讛讜讗 转砖注讛 讗谞讬 讗拽讚诐, 讗讘诇 讘讬讜转专 诪谉 转砖注讛 砖讛讜讗 诪讬' 讜讗讬诇讱 拽讚诪讛 砖讻讬谞转讗.



诪执谞旨址讬执谉 砖讈侄讛址拽旨指讚讜止砖讈 讘旨指专讜旨讱职 讛讜旨讗 诪址谞旨执讬讞址 转旨职驻执诇旨执讬谉? 讛谞讛 讚讘专 讝讛 讬讚讜注 诇讻诇 讚讗讙讚讛 讝讜 诇讗 谞讗诪专讛 讻驻讬 驻砖讜讟讛, 讜讗讬谞讛 讗诇讗 专拽 讞讬讚讛 讜诪砖诇 专讜诪讝转 诇注谞讬谉 谞注诇诐 讜谞住转专, 讜讻讚讬 诇讬讬砖讘 讚注转 讛拽讜专讗 谞讚讘专 讘讝讛 讘拽爪专讛, 讜讛讜讗 讻讬 讛讚讘专 讬讚讜注 讜诪驻讜专住诐 砖讻诇 诪注砖讛 讛诪爪讜转 讛诐 诪讻讜讜谞讬诐 讻谞讙讚 讗讜专讜转 谞砖讙讘讬诐 讗砖专 诇诪注诇讛, 讜讻讗砖专 讬注砖讛 讛讗讚诐 讛诪爪讜讛 讘讚讘专 讙砖诪讬 诇诪讟讛 诇拽讬讬诐 诪爪讜转 讛讘讜专讗 讬转讘专讱, 讛谞讛 讘讝讛 诪注讜专专 讛讗讜专 讛注诇讬讜谉 诇诪注诇讛 讗砖专 讗讜转讜 讛讚讘专 专诪讜讝 讗诇讬讜, 讜诪诪砖讬讱 讛讗专转讜 讘讻诇 讛注讜诇诪讜转. 讜讛谞讛 诪爪讜转 转驻讬诇讬谉 讛讬讗 讙讚讜诇讛 讜讬拽专讛 讜诪诪谞讛 谞诪砖讱 讞讬讬诐 诇注讜诇诪讜转 诇诪注诇讛, 讜诇讻谉 讗诪专讜 专讘讜转讬谞讜 讝"诇 讛诪谞讬讞 转驻讬诇讬谉 诪讗专讬讱 讬诪讬诐 砖谞讗诪专 (讬砖注讬讛讜 诇讞, 讬讜) 讛' 注植诇值讬讛侄诐 讬执讞职讬讜旨, 讻讬 诪爪讜讛 讝讜 讛讬讗 诪讻讜讜谞转 讻谞讙讚 讗讜专讜转 谞砖讙讘讬诐 诇诪注诇讛, 讚讛讬讬谞讜 驻专砖讛 讗' 诪讻讜讜谞转 讻谞讙讚 讗讜专 讛注诇讬讜谉 讛谞拽专讗 讞讻诪讛, 讜驻专砖讛 讘' 讻谞讙讚 讗讜专 讛谞拽专讗 讘讬谞讛, 讜驻专砖讛 讙' 讻谞讙讚 讗讜专 讛谞拽专讗 讞住讚, 讜驻专砖讛 讚' 讻谞讙讚 讗讜专 讛谞拽专讗 讙讘讜专讛, 讜讛讘转讬诐 砖诇 讛驻专砖讬讜转 讙诐 讻谉 诪讻讜讜谞讬诐 讻谞讙讚 讗讜专讜转 谞砖讙讘讬诐 讗砖专 讛诐 诪诇讘讬砖讬诐 诇讗讜转诐 讗讜专讜转 讛注诇讬讜谞讬诐 讛谞专诪讝讬诐 讘讗专讘注 驻专砖讬讜转 砖讘转讜讻诐, 讜讻驻讬 住讜讚 讛讗讜专讜转 讛讛诐 讜住讚专谉 讜诪注诪讚谉 讗谞讞谞讜 注讜砖讬谉 诇诪讟讛 讘诪爪讜转 转驻讬诇讬谉 砖诇 讬讚 讜专讗砖, 砖讗讝 讘拽讬讜诐 讛诪爪讜讛 讛讛讬讗 砖讗谞讞谞讜 诪拽讬讬诪讬诐 讙讝专转讜 讬转讘专讱 讜诪爪讜转讜 讜专爪讜谞讜 讘讝讛 讛谞讛 讗谞讞谞讜 诪注讜专专讬诐 讗转 讻诇 讛讗讜专讜转 讛谞讝讻专讬诐 诇注讬诇, 讗砖专 讛诐 诪讻讜讜谞讬诐 讻谞讙讚 诪注砖讛 讛诪爪讜讛 讛讝讗转, 讜诪诪砖讬讻讬诐 讛讗专转诐 讘诪拽讜诐 讛专讗讜讬 诇讛诐 讻驻讬 专爪讜谞讜 讬转讘专讱. 讜诇讻谉 谞拽专讗转 诪爪讜讛 讝讜 讘砖诐 转驻讬诇讬谉 砖讛讜讗 诇砖讜谉 讞讬讘讜专, 专诪讝 诇讞讬讘讜专 讛讗讜专讜转 诇诪注诇讛 讜讛转讬拽讜谉 讛谞注砖讛 砖诐, 讻讬 讻讱 讙讝专讛 讞讻诪转讜 讬转讘专讱 讜讻讱 讛讬讛 专爪讜谞讜 讛驻砖讜讟 讻讚讬 诇讝讻讜转讬谞讜 砖讛诪注砖讛 砖诇谞讜 讘讚讘专讬诐 讙砖诪讬诐, 讘爪讬专讜祝 诪讞砖讘转讬谞讜 讛讟讜讘讛, 转讜注讬诇 讜转住驻讬拽 诇驻注讜诇 驻注讜诇讛 专讜讞谞讬转 诇诪注诇讛, 讻讬 讻驻讬 诪讛 砖讗谞讞谞讜 注讜砖讬谉 讘讙砖诪讬讜转 注诇 驻讬 专爪讜谞讜 讜诪爪讜转讜 讬转讘专讱, 讻谉 讬注砖讛 讛拽讘"讛 讘注爪诪讜 讘专讜讞谞讬讜转 讘讗讜专讜转 讛注诇讬讜谞讬诐, 讜诇讻谉 讻转讬讘 (转讛诇讬诐 拽讻讗, 讛) 讛殖' 爪执诇职旨讱指 注址诇 讬址讚 讬职诪执讬谞侄讱指, 讻诇讜诪专 讚讜讙诪转 讛爪诇 砖讻诇 诪讛 砖讬注砖讛 讛讗讚诐 转谞讜注讛 讘专讗砖讜 讗讜 讘讬讚讜 讗讜 讘专讙诇讜, 谞注砖讛 讚讜讙诪转讛 讘爪诇 砖诇讜, 讜讛谞讛 诪注转讛 讗诇 转转诪讛 讜转转驻诇讗 讘讚讘专讬 专讘讜转讬谞讜 讝"诇 砖讗诪专讜 讛拽讘"讛 诪谞讬讞 转驻讬诇讬谉, 讚讻诇 讝讛 讛讜讗 注诇 转讬拽讜谉 讛谞注砖讛 讘讗讜专讜转 注诇讬讜谞讬诐 讛专诪讜讝讬诐 讘诪爪讜转 转驻讬诇讬谉. 讜诪讛 砖砖讗诇 专讘 谞讞诪谉 讘专 讬爪讞拽 讛址谞值讬 转旨职驻执诇旨执讬谉 讚旨职诪指讗专值讬 注指诇职诪指讗, 诪址讛 讻旨职转执讬讘 讘旨职讛讜旨? 讜讛砖讬讘 讜旨诪执讬 讻旨职注址诪旨职讱指 讬执砖讉职专指讗值诇 讙旨讜止讬 讗侄讞指讚, 讗讬谉 讛讚讘专讬诐 讻驻砖讜讟谉, 讗诇讗 讙诐 讘讝讛 诪讚讘专 注诇 讗讜专讜转 谞砖讙讘讬诐 讗砖专 讛诪讛 专诪讜讝讬诐 讘驻住讜拽讬诐 讛谞讝讻专讬诐, 讜讻讚讬 诇讛住转讬专 讛住讜讚 讜诇讛注诇讬诪讜 讚讘专讜 讞讻诪讬谞讜 讝"诇 讘诇砖讜谉 讝讛, 砖谞专讗讛 讻讗诇讜 讗讜诪专 砖讛驻住讜拽讬诐 讗诇讜 讘注爪诪谉 讻转讜讘讬谉 砖诐, 讗讱 讘讗诪转 讛讻讜谞讛 讛讜讗 注诇 讗讜专讜转 讛专诪讜讝讬诐 讘驻住讜拽讬诐 讛谞讝讻专讬诐, 讻讬 讘讗诪转 讜讘讗诪讜谞讛 讛讜讗 诇讗 讬砖 诇诪注诇讛 诇诇讗 讙讜祝 讜诇讗 讻讞 讛讙讜祝 讞诇讬诇讛, 讜讙诐 诇讗 讗讜转 讜诇讗 谞拽讜讚讛, 讜讻诇 诪讛 砖讚讘专讜 专讘讜转讬谞讜 讝"诇 讘讝讛 讜讻讬讜爪讗 讘讝讛 讛讻诇 讛讜讗 讚专讱 诪砖诇 讜讚诪讬讜谉 讜爪讬讜专 诇砖讘专 讗转 讛讗讜讝谉, 讜讚注 讻讬 诪讛 砖讗诪专讜 讜讻讜诇讛讜 讻转讬讘讬 讘讗讚专注讬讛 讜讚讗讬 讬砖 讘讝讛 住讜讚 谞住转专, 讗讱 专讗讬转讬 讘讚拽讚讜拽讬 住讜驻专讬诐 砖讻转讜讘 砖诐 讘谞讜住讞转 转诇诪讜讚 讻转讘 讬讚 诇讬转讗 诇讛讗讬.
讜讛谞讛 讘注抓 讞讬讬诐 砖注专 讛讻诇诇讬诐 驻专拽 讛' 讻转讜讘 砖讘讞讬谞转 讬"讛 砖讘砖诐, 谞讜转谞讬诐 诇讘讞讬谞转 讜"讛 砖讘砖诐 讗讜专讜转 讛谞拽专讗讬诐 诪讜讞讬谉, 讻讚讬 砖讬转讬讬讞讚讜 讜讛诐 讛专诪讜讝讬诐 讘住讜讚 砖讬"谉 砖诇 讚' 专讗砖讬谉 讜砖诇 讙' 专讗砖讬谉 砖讘转驻讬诇讬谉, 讚讘转讞讬诇讛 讛讬讜 讚' 诪讜讞讬谉 讜讗讞专 讻讱 谞讻诇诇讜 讜谞注砖讜 讙' 诪讜讞讬谉 讘住讜讚 (砖讬专 讛砖讬专讬诐 谞, 讬讗) 讘指旨注植讟指专指讛 砖侄讈注执讟职旨专指讛 诇旨讜止 讗执诪旨讜止, 讜住讬诪谉 讝讛 砖讛拽讘"讛 诪谞讬讞 转驻讬诇讬谉, 驻讬专讜砖 拽讗讬 注诇 讘讞讬谞转 讜讗"讜 砖讘砖诐 讛讜讬"讛 讻"讛, 讻讬 讛讜讗"讜 讛讜讗 讛诪转注讟专 讘讗讜专讜转 讗诇讜 讛专诪讜讝讬谉 讘转驻讬诇讬谉, 注讚 讻讗谉 转讜讻谉 讚讘专讬讜 讝诇讛"讛 讬注讜讬讬谉 砖诐.



讜职讗值讬谉 '注只讝旨讜止' 讗侄诇旨指讗 转旨职驻执诇旨执讬谉. 谞专讗讛 诇讬 讘住"讚 注讜"讝 [83] 诪诇讗 讘讜讗"讜 讛讜讗 诪住驻专 诪"讜 [46] 讜诇"讝 [37] 砖讛诐 诪讬诇讜讗讬诐 砖诇 注"讘 讜住"讙, 砖讛诐 住讜讚 讞讻诪讛 讜讘讬谞讛, 讜讬讚讜注 讻讬 转驻讬诇讬谉 住讚专 专讘讬谞讜 转诐 讜住讚专 专砖"讬 讛诐 住讜讚 讞讻诪讛 讜讘讬谞讛, 诇讻讱 讚专讬砖 注讜讝 注诇 转驻讬诇讬谉.



专址讘旨执讬 讗直诇执讬注侄讝侄专 讛址讙旨指讚讜止诇 讗讜止诪值专: 讗值诇旨讜旨 转旨职驻执诇旨执讬谉 砖讈侄讘旨指专止讗砖讈. 注讬讬谉 讛转讜住驻讜转 诪讛 砖讻转讘讜 讟注诐 诇讝讛 [诇驻讬 砖讛谉 讘讙讘讛讜 砖诇 专讗砖 讜谞专讗讬谉 讚砖讬讬讱 讘讛讜 讜专讗讜 讗讘诇 转驻讬诇讬谉 砖诇 讬讚 诪讻讜住讬谉], 讜谞专讗讛 诇讬 讘住"讚 注讜讚 讟注诐 讗讞专 注诇 驻讬 诪讛 砖讻转讘 讛讙讗讜谉 诪讛专"讬 讝"诇 讘讬"讚, 讚转驻讬诇讬谉 砖诇 讬讚 讛讜讗 讻谞讙讚 讛诪注砖讛, 讜转驻讬诇讬谉 砖诇 专讗砖 讻谞讙讚 讛诪讞砖讘讛 注讬讬谉 砖诐, 注讜讚 讬讚讜注 讚讘讬砖专讗诇 诪讞砖讘讛 讟讜讘讛 诪爪讟专驻转 诇诪注砖讛, 讜诪讞砖讘讛 专注讛 讗讬谉 谞注谞砖讬诐 注诇讬讛, 讜讗讜诪讜转 讛注讜诇诐 诇讛驻讱, 注诇 诪讞砖讘讛 讟讜讘讛 讗讬谉 诪拽讘诇讬诐 砖讻专, 讜注诇 诪讞砖讘讛 专注讛 谞注谞砖讬诐, 讜诇讻谉 讻砖专讜讗讬谉 讗讜诪讜转 讛注讜诇诐 转驻讬诇讬谉 砖诇 专讗砖, 砖讛讜讗 讻谞讙讚 诪讞砖讘讛 砖讬砖专讗诇 诪拽讘诇讬谉 注诇讬讛 砖讻专, 砖讚讘专 讝讛 诇讬转讬讛 讘讛讜, 讗讝 讬专讗讬诐 诪讛诐, 砖讘讝讛 讬讚注讜 讘讜讚讗讬 砖讬砖专讗诇 讙讜讘专讬诐 注诇讬讛诐 诪砖谞讬 爪讚讚讬谉.
讜讘讗讜驻谉 讗讞专 谞专讗讛 诇讬 讘住"讚 讟注诐 诇转驻讬诇讬谉 砖诇 专讗砖 注诇 驻讬 诪讛 砖讻转讜讘 讘住驻专 讞住讬讚讬诐, 砖讛诪讝讬拽讬谉 讜讛砖讚讬诐 诪转讞讘专讬诐 讬讞讚 讟' 讟', 讜诇讻讱 诪讬 砖专讜爪讛 诇专驻讗讜转 讗讚诐 讛谞讬讝讜拽 诪谉 讛砖讚, 讬讗诪专 讛诇讞砖 转砖注讛 驻注诪讬诐, 讻诪讜 砖注讜砖讬谉 讘讗砖讻谞讝 砖诪讜谞讬谉 转砖注讛 拽谞讜诪驻诇讬"砖, 讗讜 诪专驻讗讬谉 讗讜转讜 讘转砖注讛 注爪讬诐 砖拽讜专讬谉 讜讻讜', 砖诪转拽谞讬诐 讜转讜诇讬谉 讘爪讜讗专 讛讞讜诇讛 诇讜拽讞讬诐 诪转砖注讛 讙砖专讬诐 诪转砖注讛 砖注专讬 诪讚讬谞讛 讜讻讜', 讬注讜讬讬谉 砖诐, 讜讬讚讜注 诪讛 砖讻转讘讜 讛诪拽讜讘诇讬诐 砖注诇 讬讚讬 讛转驻讬诇讬谉 讚讜讞讬谉 讗转 讛诪讝讬拽讬谉 讜诪讻谞讬注讬谉 讛拽诇讬驻讜转, 讜讘讝讛 讬讜讘谉 讘住"讚 讛讟注诐 砖讬砖 讘转驻讬诇讬谉 砖诇 专讗砖 砖谞讬 讗讜转讬讜转 砖"讚, 诇讛讜专讜转 砖讛讜讗 诪讻谞讬注 讜讚讜讞讛 讗转 讛砖讚 砖讛讜讗 讛诪讝讬拽, 讜诇讻谉 讬砖 讘讜 讙诐 讻谉 爪讜专转 砖谞讬 砖讬谞讬"谉, 讗讞讚 砖诇 讙' 专讗砖讬谉 讜讗讞讚 砖诇 讚' 专讗砖讬谉, 砖讘砖谞讬讛诐 讬砖 转砖注讛 讜讜讬"谉, 讬注谉 讻讬 讘讻诇 讗讞转 讬砖 诇讛 爪讜专转 讜讗"讜 讘转讞转讬转 砖诇讛 讛专讬 转砖注讛 讜讜讬"谉 讛谉 讚讜讙诪转 讟' 注爪讬诐 砖讻转讘 讘住驻专 讞住讬讚讬诐, 砖讘讛诐 讚讜讞讬谉 讗转 讛诪讝讬拽讬谉 讜讛砖讚讬诐 砖讛诐 诪转讞讘专讬诐 讬讞讚 讟"讟, 讜讘讝讛 讬讜讘谉 讘住"讚 讛讟注诐 讚转驻讬诇讬谉 砖诇 专讗砖 谞拽专讗 讘诇砖讜谉 转讜专讛 讟讟驻转, 讻讚讻转讬讘 (砖诪讜转 讬讙, 讬讜) 讜职讛指讬讜旨 诇职讟止讟指驻止转 讘值旨讬谉 注值讬谞侄讬讱指, 诇专诪讜讝 砖讛讜讗 讚讜讞讛 讜诪讘专讬讞 讛诪讝讬拽讬谉 砖讛诐 讟"讟, 讛讘讗讬诐 讜谞诪砖讻讬谉 诪谉 驻"转 诪住驻专 诇讬诇讬转, 砖讛讬讗 讗讬诪谉 砖诇 砖讚讬诐 讻谞讝讻专 讘讝讜讛专 讛拽讚讜砖, 讜诇讻谉 讚专讬砖 讻讗谉 (讚讘专讬诐 讻讞, 讬) 讜职专指讗讜旨 讻指旨诇 注址诪值旨讬 讛指讗指专侄抓 讻执旨讬 砖值讈诐 讛殖' 谞执拽职专指讗 注指诇侄讬讱指 讗诇讜 转驻讬诇讬谉 砖讘专讗砖, 讜职讬指专职讗讜旨 诪执诪侄旨讱指旨 讻讬 讘讛诐 谞讚讞讬谉 讛诪讝讬拽讬谉 讜谞讻谞注讬诐 讛拽诇讬驻讜转, 讗砖专 讗诇讜 注诪讬 讛讗专抓 讛诐 诪住讟专讗 讚讬诇讛讜谉.
讜讘讗讜驻谉 讗讞专 谞专讗讛 诇讬 讘住"讚 讟注诐 诇讬转专讜谉 转驻讬诇讬谉 砖诇 专讗砖 注诇 驻讬 诪讛 砖讻转讜讘 讘讬"讗 讘砖诐 专讗讘"讚 讝"诇 讚' 讘转讬诐 砖讘专讗砖 讛诐 讻谞讙讚 讚' 讞讜砖讬诐 讗砖专 砖诐, 砖讛诐 讞讜砖 讛专讬讗讜转 讜讞讜砖 讛砖诪注 讜讞讜砖 讛专讬讞 讜讞讜砖 讛讟注诐, 讜转驻讬诇讬谉 砖诇 讬讚 讻谞讙讚 讞讜砖 讛诪砖讜砖 砖讛讜讗 讛讚驻拽 注讚 讻讗谉 讚讘专讬讜, 讬注讜讬讬谉 砖诐, 讜讬讚讜注 讻讬 讚' 讞讜砖讬诐 讛谞讝讻专讬诐 砖讘专讗砖, 讛诐 讻谞讙讚 讚' 讗讜转讬讜转 砖诐 讛讜讬"讛, 讻讬 讞讜砖 讛专讬讗讜转 讻谞讙讚 讬讜"讚 砖讛讬讗 住讜讚 讞讻诪讛, 讜讛砖诪注 讗讜转 讛状讗 专讗砖讜谞讛 砖讛讬讗 住讜讚 讘讬谞讛, 讜讛专讬讞 讜讗"讜 砖讛讬讗 住讜讚 转驻讗专转, 讜讛讟注诐 讛状讗 讗讞专讜谞讛 砖讛讬讗 住讜讚 诪诇讻讜转 砖讛讬讗 住讜讚 驻讛 讻谞讜讚注, 谞诪爪讗 讘转驻讬诇讬谉 砖诇 专讗砖 讬砖 讚' 讘转讬诐 讻谞讙讚 讚' 讗讜转讬讜转 砖诐 讛讜讬"讛 诇讻谉 讚专讬砖 砖诐 砖值讈诐 讛殖' 谞执拽职专指讗 注指诇侄讬讱指 讗值诇旨讜旨 转旨职驻执诇旨执讬谉 砖讈侄讘旨指专止讗砖讈.
讜讘讗讜驻谉 讗讞专 谞专讗讛 诇讬 讘住"讚 讻讬 讬转专讜谉 砖讬砖 诇讬砖专讗诇 注诇 讗讜诪讜转 讛注讜诇诐 讘诪爪讜转 讛讜讗 转专"讜 诪爪讜转 讜诪住驻专 转专"讜 讛谞讝讻专 专诪讜讝 讘砖转讬 砖讬谞讬谉 砖讘转驻讬诇讬谉 砖诇 专讗砖 讻讬 讘' 驻注诪讬诐 砖' 诪住驻专 转"专, 讜讬砖 讘讛诐 砖' 讗讞转 砖讬砖 讘讛 讜讗"讜 讗讞讚 讬转专 砖诪住驻专讜 砖砖讛 讛专讬 转专"讜, 讜讗诇讜 讛诐 诪爪讜转 注砖讛 讜诇讗 转注砖讛 砖专诪讜讝讬诐 讘讗讜转讬讜转 砖诐 讛讜讬"讛, 讻讬 讛注砖讬谉 讛诐 讘讗讜转讬讜转 讜"讛 讜讛诇讗讜讬谉 讛诐 讘讗讜转讬讜转 讬"讛 讜讻诪讜 砖讗诪专讜 讘转讬拽讜谞讬诐, 讜讘讝讛 驻专砖转讬 讘住"讚 (讬讞讝拽讗诇 讟讝, 讬) 讜指讗侄讞职讘职旨砖值讈讱职 讘址旨砖值旨讈砖讈 讜址讗植讻址住值旨讱职 诪侄砖执讈讬, 砖"砖 讛诐 砖谞讬 砖讬谞讬"谉 讚转驻讬诇讬谉 砖诇 专讗砖 砖讘讛诐 专诪讜讝讬诐 转专"讜 诪爪讜转 注砖讛 讜诇讗 转注砖讛, 讜讘讝讛 讗植讻址住值旨讱职 诪侄砖执讈讬 讗讜转讬讜转 砖诪讬, 讻讬 讻讜诇诐 讗讞讜讝讬诐 讘讗讜转讬讜转 砖诐 讛讜讬"讛 讘专讜讱 讛讜讗, 讜诇讝讛 讗诪专 讻执旨讬 砖值讈诐 讛殖' 谞执拽职专指讗 注指诇侄讬讱指 讗值诇旨讜旨 转旨职驻执诇旨执讬谉 砖讈侄讘旨指专止讗砖讈, 砖讘讛诐 专诪讜讝讬诐 诪爪讜转 注砖讛 讜诇讗 转注砖讛 砖讬砖 诇讻诐 讬转专讜谉 讘讛诐 注诇 讗讜诪讜转 讛注讜诇诐 砖讗讬谞诐 谞诪爪讗讬诐 讗讬转诐, 讜讘讝讛 讜职讬指专职讗讜旨 诪执诪侄旨讱指旨 讘专讗讜转诐 专讘讜讬 讛诪爪讜转 砖讬砖 诇讻诐.



讗址转旨侄诐 注植砖讉执讬转讜旨谞执讬 讞植讟执讬讘指讛 讗址讞址转 讘旨指注讜止诇指诐, 讚旨执讻职转执讬讘: 砖讈职诪址注 讬执砖讉职专指讗值诇 讛殖' 讗直诇止讛值讬谞讜旨 讛殖' 讗侄讞指讚. 谞专讗讛 诇讬 讘住"讚 讛讗 讚拽专讬 诇讬讛 讘砖诐 讞讟讬讘讛, 砖讛讜讗 诇砖讜谉 讛转谞砖讗讜转 讜讙讘讛讜转 讻诪讜 (转讛诇讬诐 拽诪讚, 讬讘) 诪职讞只讟指旨讘讜止转 转址旨讘职谞执讬转 讛值讬讻指诇, 讛讬讬谞讜 讻讬 驻住讜拽 讝讛 讬砖 讘讜 讻"讛 讗讜转讬讜转 讻诪谞讬谉 讞讬讘讛, 专诪讝 砖讬砖专讗诇 讗讜诪专讬诐 讬讞讜讚 讝讛 讘讞讬讘讛, 诇讻讱 住诪讬讱 诇讬讛 驻住讜拽 讜职讗指讛址讘职转指旨, 讜讬讚讜注 讻讬 讬讞讜讚 驻住讜拽 讝讛 讛讜讗 讬讞讜讚 讛转驻讗专转 讛专诪讜讝 讘讗讜转讬讜转 '讗讞' 讚'讗侄讞指讚', 讬注谉 砖讛讜讗 讻讜诇诇 讟' 住驻讬专讜转 讻诪谞讬谉 讗"讞 砖讛诐 讞讘"讚 讞讙"转 谞讛"讬, 讗讱 讬讞讜讚 讘指旨专讜旨讱职 砖值讈诐 讻职旨讘讜止讚 诪址诇职讻讜旨转讜止 诇职注讜止诇指诐 讜指注侄讚 讛讜讗 讬讞讜讚 讛诪诇讻讜转 讛专诪讜讝讛 讘讗讜转 讚' 讚'讗侄讞指讚', 讜诇讻谉 讬讞讜讚 砖诪注 讬砖专讗诇 砖讛讜讗 讬讞讜讚 讛转驻讗专转 砖讬砖 讘讜 讻"讛 讗讜转讬讜转 讻诪谞讬谉 讞讬讘讛 谞拽专讗 讞讟讬讘讛, 砖讗诐 转谞讬讞 讟' 砖讛讬讗 住讜讚 讛转驻讗专转 砖讻讜诇诇 讟' 住驻讬专讜转 讘转讜讱 讗讜转讬讜转 讞讬讘讛 讬讛讬讛 讘讝讛 爪讬专讜祝 讞讟讬讘"讛, 讜诇讝讛 讗诪专 讗转诐 注砖讬转讜谞讬 '讞植讟执讬讘指讛 讗址讞址转 讘旨指注讜止诇指诐' 砖谞讗诪专 砖诪注 讬砖专讗诇 讜讻讜', 讗祝 讗谞讬 讗注砖讛 讗转讻诐 讞讟讬讘讛 讗讞转 讚讻转讬讘 讜诪讬 讻注诪讱 讬砖专讗诇 讜讻讜', 砖驻住讜拽 讝讛 讬砖 讻讜 讻"讘 讗讜转讬讜转 爪专祝 注诪讛诐 诪住驻专 讬"讘 讻谞讙讚 讬"讘 砖讘讟讬 讬砖专讗诇, 砖拽讜专讗 讗转 讻讜诇诐 讙讜讬 讗讞讚, 讛专讬 讻讗谉 诪住驻专 爪"讚 砖注讜诇讛 讞讟讬讘讛.
讜讘讗讜驻谉 讗讞专 谞专讗讛 诇讬 讘住"讚 讛讗 讚谞拽讬讟 讘讝讛 诇砖讜谉 讞讟讬讘讛, 讜讛讜讗 讞讟讬讘讛 [34] 注讜诇讛 讘' 驻注诪讬诐 讟讜讘 [17], 讜讬讚讜注 讬砖专讗诇 诪注诇讬诐 注诇 讬讚讬 讬讞讜讚 讝讛 诪"谉 诪转转讗 诇注讬诇讗, 讜诪诪砖讬讻讬诐 诪"讚 诪注讬诇讗 诇转转讗, 讛专讬 讟讜讘 讻驻讜诇 注讜诇讛 讜讬讜专讚, 讙诐 注诇 讬讚讬 讝讛 讛拽讘"讛 诪谞讞讬诇 诇讬砖专讗诇 讟讜讘 讻驻讜诇 讘注讜诇诐 讛讝讛 讜讘注讜诇诐 讛讘讗 讘住讜讚 (讗讘讜转 驻专' 讜' 诪砖谞讛 ') 讙职旨讚讜止诇指讛 转讜止专指讛 砖侄讈讛执讬讗 谞讜止转侄谞侄转 讞址讬执旨讬诐 诇职注止砖侄讉讬讛指 讘指旨注讜止诇指诐 讛址讝侄旨讛 讜旨讘指注讜止诇指诐 讛址讘指旨讗.
讜讗驻砖专 诇专诪讜讝 讘住"讚 驻住讜拽 砖诪注 讬砖专讗诇 讘诪讬诇讜讗讜 讬注诇讛 住"讜 [66] 讗讜转讬讜转, 讜讗讜转讬讜转 讬讜诐 注诐 诪住驻专 谞拽讜讚 讞讜诇诐 注讜诇讬诐 住"讜 [66] 讜诇讝讛 讗诪专 (讚讘专讬诐 讻讜, 讬讝) 讗侄转 讛殖' 讛侄讗直诪址专职转指旨 讛址讬旨讜止诐, 专诪讝 讘讗讜转讬讜转 讬讜诐 注诇 驻住讜拽 砖诪注 讬砖专讗诇 讜讻讜', 讙诐 讗讜转讬讜转 (讚讛"讗 讬讝, 讻讗) 讜旨诪执讬 讻职旨注址诪职旨讱指 讬执砖职讉专指讗值诇 讙旨讜止讬 讗侄讞指讚 讘指旨讗指专侄抓 讘诪讬诇讜讗诐 讛诐 住"讗 [61], 讗讜转讬讜转 讻诪谞讬谉 讛址讬旨讜止诐, 讜诇讝讛 讗诪专 讜址讛殖' 讛侄讗直诪执讬专职讱指 讛址讬旨讜止诐.
讜注讜讚 谞专讗讛 诇讬 讘住"讚 讘讝讛 驻住讜拽 砖诪注 讬砖专讗诇 讬砖 讘讜 讻"讛 讗讜转讬讜转 讜驻住讜拽 讜诪讬 讻注诪讱 讜讻讜' 讬砖 讘讜 讻"讘, 讜讘讝讛 讬讜讘谉 (转讛诇讬诐 讬讞, 诇) 讻执旨讬 讘职讻指讛 讗指专讜旨抓 讙职旨讚讜旨讚, 转讬讘转 讘职讻指讛 谞讚专砖转 讘讱 讻讛, 讻讬 讛讻"祝 讘讗诪爪注 讛讜诇讱 诇讻讗谉 讜诇讻讗谉, 讜讛讻讜谞讛 诇讜诪专 讘砖谞讬 砖讘讞讬诐 讗诇讜, 砖诇 讛拽讘"讛 讜砖诇 讬砖专讗诇, 讗指专讜旨抓 讙职旨讚讜旨讚 砖讗讻谞讬注 讗转 讗讜讬讘讬 讬砖专讗诇, 谞诪爪讗 砖讘讞 砖诇 讬砖专讗诇 讛讜讗 讘讻"讘 讗讜转讬讜转, 讜讘讝讛 讬讜讘谉 讘住"讚 (砖诐 驻讚, 讛) 讗址砖职讈专值讬 讗指讚指诐 注讜止讝 诇讜止 讘指讱职, 讗砖专讬讜 砖讬砖 诇讜 注讜讝 讘砖讘讞 砖诇 '讘"讱 讗讜转讬讜转', 砖讛讜讗 驻住讜拽 讜旨诪执讬 讻职旨注址诪职旨讱指 讬执砖职讉专指讗值诇, 讜讬讚讜注 砖讬砖专讗诇 讛诐 拽专讜讬讬诐 讗讚诐 讜讗讬谉 讗讜诪讜转 讛注讜诇诐 拽专讜讬讬诐 讗讚诐, 讜讝讻讜 诇砖讘讞 讝讛 讘讝讻讜转 砖拽讘诇讜 讛转讜专讛 砖讛讬讗 '讻"讘 讗讜转讬讜转', 讜讘注讘讜专 讝讛 讬砖讬讙讜 讟讜讘讛 [22] 讘注讜诇诐 砖诪住驻专讛 讻"讘.





讘谞讬讛讜

讗执诐 讛执诪职转旨执讬谉 诇讜止, 诪址讛 砖旨讉职讻指专讜止? 讗指诪址专 专址讘旨执讬 讬讜止住值讬 讘旨职专址讘旨执讬 讞植谞执讬谞指讗: 讝讜止讻侄讛 诇址讘旨职专指讻讜止转 讛址诇旨指诇讜旨 砖讈侄谞旨侄讗直诪址专: 诇讜旨讗 讛执拽职砖讈址讘职转旨指 诇职诪执爪职讜止转指讬 (讬砖注讬讛 诪讞, 讬讞). 拽砖讛, 诪讛讬讻讗 诪砖诪注 讚拽讗讬 讛讻转讜讘 注诇 讚讘专 讛讝讛 砖诇 讛诪转谞讛, 讚'诪执爪职讜止转指讬' 驻砖讜讟讜 拽讗讬 注诇 讻诇 讛诪爪讜讜转 讘住转诐?
讜谞"诇 讘住"讚, 讚诪爪讬谞讜 砖讛拽讘"讛 讻讘讬讻讜诇 拽讬讬诐 诪爪讜转 讙诪讬诇讜转 讞住讚讬诐 讝讜 砖诇 讛诪转谞讛 砖转讬 驻注诪讬诐. 讚讗诪专讜 讘讙诪专讗 讚砖讘转 (讚祝 拽讻讝.) 讗"专 讗诇注讝专 讘讗 讜专讗讛 砖诇讗 讻诪讚转 讛拽讘"讛 诪讚转 讘砖专 讜讚诐, 诪讚转 讘砖专 讜讚诐 讗讬谉 拽讟谉 讬讻讜诇 诇讜诪专 诇讙讚讜诇 讛诪转谉 注讚 砖讗讘讗 讗爪诇讱, 讜讗讬诇讜 讘讛拽讘"讛 讻转讬讘: 讜址讬止旨讗诪址专 讗植讚止谞指讬 讗执诐 谞指讗 诪指爪指讗转执讬 讞值谉 讘职旨注值讬谞侄讬讱指 讗址诇 谞指讗 转址注植讘止专 诪值注址诇 注址讘职讚侄旨讱指 (讘专讗砖讬转 讬讞, 讙) 注"砖. 谞诪爪讗 注砖讛 讛拽讘"讛 讞住讚 讘讝讛 砖讛诪转讬谉 诇讗讘专讛诐 讗注"讛 注讚 砖注砖讛 讛讻谞住转 讗讜专讞讬谉, 讜诇讗 住讬诇拽 讛诪专讻讘讛 诪注诇讬讜, 讜讗讞"讻 讚讘专 注诪讜.
注讜讚 诪爪讬谞讜 讚讘专 讗讞讚 讚讜诪讛 诇讝讛, 讚讗专讝"诇 讘讙诪专讗 (住讜讟讛 讟:) 诪专讬诐 讛诪转讬谞讛 诇诪砖讛 砖注讛 讗讞转, 讛诪转讬谞讜 诇讛 讬砖专讗诇 砖讘注讛 讬诪讬诐, 讚讻转讬讘: 讜职讛指注指诐 诇止讗 谞指住址注 注址讚 讛值讗指住值祝 诪执专职讬指诐 (讘诪讚讘专 讬讘, 讟讜). 讜讛诪转谞讛 讝讜 转诇讜讬讛 讘砖讻讬谞转讜 讬转讘专讱, 讜讝讜 讛讬讗 讛注讬拽专, 讻讬 讘谞住讜注 讗专讜谉 讛' 讬住注讜 讬砖专讗诇, 讜讻讬讜谉 讚讗专讜谉 讛' 讛诪转讬谉 讜诇讗 谞住注, 讙诐 讬砖专讗诇 讛诪转讬谞讜 讜诇讗 谞住注讜, 讜谞诪爪讗 讛拽讘"讛 讻讘讬讻讜诇 拽讬讬诐 诪爪讜讛 讝讜 砖诇 讙诪讬诇讜转 讞住讚讬诐 讘讛诪转谞讛 砖谞讬 驻注诪讬诐. 讜诇讝"讗: 诇讜旨讗 讛执拽职砖讈址讘职转旨指 诇职诪执爪职讜止转指讬 讚讬讬拽讗, 讛讬讗 讛诪爪讜讛 砖诇 讛诪转谞讛 砖讗谞讬 拽讬讬诪转讬 诪爪讜讛 讝讜 转诇讛, 砖讛诪转谞转讬 诇讗讘专讛诐 讜讛诪转谞转讬 诇诪专讬诐 讻讚讬 诇注砖讜转 注诪讛诐 讞住讚.
讜讘谞讬 讬讚讬讚讬 讻讛"专 讬注拽讘 谞专"讜 驻讬专砖 讚讗专讝"诇 (讬专讜砖诇诪讬 谞讚专讬诐 驻"讟, 讚) 讜职讗指讛址讘职转指旨 诇职专值注植讱指 讻指旨诪讜止讱指 讝讛 讻诇诇 讙讚讜诇 讘转讜专讛, 讚诪爪讜讛 讝讜 讻讜诇诇转 讘讛 讻诇 讛诪爪讜讜转 讻讜诇谉, 讜诇讻谉 拽专讬 诇诪爪讜讛 讝讜 砖诇 讜职讗指讛址讘职转指旨 诇职专值注植讱指 讻指旨诪讜止讱指 讘砖诐 '诪执爪职讜止转指讬' 诇砖讜谉 专讘讬诐, 砖讻讜诇诇转 讻诇 讛诪爪讜讜转, 讜讛讛诪转谞讛 砖爪专讬讱 诇讛诪转讬谉 讞讬讜讘 砖诇讛 讬讜爪讗 诪诪爪讜讛 讝讜 砖诇 讜职讗指讛址讘职转指旨 诇职专值注植讱指 讻指旨诪讜止讱指, 注讻"讚 谞专"讜.
讜讛谞讛 讘专讻讜转 讛诇诇讜 讛诐 砖诇砖讛. 讛讗', 讻址谞旨指讛指专 砖讈职诇讜止诪侄讱指. 讜讛讘', 讜职爪执讚职拽指转职讱指 讻职旨讙址诇值旨讬 讛址讬指旨诐. 讜讛讙', 讜址讬职讛执讬 讻址讞讜止诇 讝址专职注侄讱指, 讜讛讬讬谞讜, 讘讝讻讜转 讛讞住讚 砖注砖讛 注诐 讝讛 讛诪转驻诇诇, 讬讝讻讛 诇砖诇砖讛 讘专讻讜转 讗诇讜, 讻讬 诪住驻专 讛讞住讚 [72] 诪砖转诇砖 诇砖诇砖讛 讞诇拽讬诐, 讻诇 讞诇拽 讛讜讗 讻"讚 [24], 讜诇讻谉 谞拽讜讚转 讛讞住讚 讛讜讗 讛址住侄讙讜止诇 砖讛讜讗 砖诇砖讛 谞拽讜讚讜转 砖注讜诪讚讬诐 讘住讚专 谞讻讜谉 讜讬驻讛 讜拽讬讬诐.
讗讬 谞诪讬, 讻谞讙讚 讙' 讬讜讚讬"谉 砖诇 讞讜止诇指诐 讜砖诇 砖讈讜旨专只拽 讜砖诇 讞执讬专讬拽 讛专讜诪讝讬诐 诇砖诇砖讛 诪讚专讙讜转 砖诇 讬砖专讗诇, 砖讛诐 讻旨止讛植谞执讬诐 诇职讜执讬旨执诐 讬执砖讉职专职讗值诇执讬诐. 讜专"转 砖诇砖讛 讗诇讜 砖讛诐 谞旨指讛指专 讙址诇值旨讬 讞讜止诇 鈥� 谞讙"讞, 砖讘讗诇讜 讛讘专讻讜转 讬职谞址讙址旨讞 注址诪执旨讬诐, 讻讚讻转讬讘 讘指旨讛侄诐 注址诪执旨讬诐 讬职谞址讙址旨讞 讬址讞职讚指旨讜 讗址驻职住值讬 讗指专侄抓. 讜讛讟讬诇 讗讜转 讗' 讘转讬讘转 诇讜旨讗, 诇专诪讜讝 砖讝讛 讬砖 诇讜 讗讜转 讗' 砖诪住驻专讜 讗讞讚 讜诇讗 驻讙诐 讘讜.
讜讗讜诪专讜 讜址讬职讛执讬 讻址谞指旨讛指专 砖职讈诇讜止诪侄讱指 谞"诇 讘住"讚 注"驻 诪"砖 讘讙诪专讗 讚砖讘转 (讚祝 住讛:) 讚讗诪专 砖诪讜讗诇, 谞讛专讗 诪讻讬驻讬讛 诪讘专讬讱. 讜驻讬专砖 专砖"讬 讝"诇, 诪诪拽讜专讜 讜诪住诇注讜, 讜诇讗 诪谉 诪讬诪讬 讙砖诪讬诐, 讚住诇注 转专讙讜诪讜 讬驻讛 注"砖. 讜讬讚讜注 砖讬砖 讗讚诐 谞爪专讱 诇讘专讬讜转, 讛谉 讘注谞讬讬谞讬 讛谞驻砖 砖讛诐 转讜专讛 讜转驻讬诇讛 砖讗讬谉 讘讛诐 讻讞 诇注诇讜转 诇诪注诇讛 诇诪拽讜诐 注诇讬讜谉 讗讗"讻 讬讛讬讜 谞转诇讬诐 讘爪讚讬拽讬诐 讙讚讜诇讬诐, 讻诪讜 住驻讬谞讛 驻砖讜讟讛 砖转讜诇讬谉 讗讜转讛 讘住驻讬谞讛 砖诇 讗砖 讜诪讜砖讻转讛 讜诪讜诇讬讻讛 讗讜转讛 注诪讛. 讜讛谉 讘注谞讬讬谞讬 讙砖诪讬讜转 爪专讬讱 砖讬讞讝讬拽讜讛讜 讗讞专讬诐, 诇讛诇讜讜转 诇讜 诪注讜转 讗讜 诇转转 诇讜 注住拽 讜讻讬讜爪讗 讘讝讛, 讜讬砖 砖讗讬谞讜 爪专讬讱 诇讗讞专讬诐 讛谉 讘讙砖诪讬讜转 讛谉 讘专讜讞谞讬讜转 讗诇讗 诪讻讬驻讬讛 诪讘专讬讱 讚诪转注诇讛 诪讬谞讬讛 讜讘讬讛, 讜诇讝"讗 讜址讬职讛执讬 讻址谞指旨讛指专 砖职讈诇讜止诪侄讱指, 讻谞讛专 讚讬讬拽讗, 讚诪讻讬驻讬讛 诪讘专讬讱.
讗讜 讬讜讘谉 讻址谞指旨讛指专 讛讬讚讜注 讛讬讜爪讗 诪注讚谉 诇讛砖拽讜转 讗转 讛讙谉, 讜诪砖诐 讬驻专讚 讜讛讬讛 诇讗专讘注讛 专讗砖讬诐, 讻谉 讛讜讗 讬专讚 砖驻注 讛注讜诇诐 讘砖讘讬诇 砖诇讜, 讜诪砖诐 讬转讞诇拽 诇讗讞专讬诐, 讜讻诪"砖 注诇 专讞讘"讚 (转注谞讬转 讻讚:) 讻诇 讛注讜诇诐 谞讝讜谉 讘砖讘讬诇 讞谞讬谞讛 讘谞讬, 讜驻讬专砖讜 讛讻讜谞讛, 砖砖驻注 砖诇 讛注讜诇诐 讬讜专讚 转讜讱 讛砖讘讬诇 (砖诇讜) 讜诪诪谞讜 讬转讞诇拽 诇讻诇 讗讞讚 讜讗讞讚.
讜讗讜诪专讜 讜职爪执讚职拽指转职讱指 讻职旨讙址诇值旨讬 讛址讬指旨诐. 谞"诇 讘住"讚, 讟讘注 讛诪讬诐 诇讬专讚 讜诇讗 诇注诇讜转, 讗讱 讙址诇值旨讬 讛址讬指旨诐 注讜诇讬谉 讜讬讜专讚讬谉, 讜讛讜讗 专诪讝 诇讘讬专讜专 谞"拽 讛谞注砖讛 诪谉 讛讚爪讞"诐 [讚讜诪诐, 爪讜诪讞, 讞讬, 诪讚讘专] 讚注讜诇讬谉 诪诇诪讟讛 诇诪注诇讛 谞拽专讗讬诐 诪"谉, 讜注讬"讻 讛讬讜专讚 诪诇诪注诇讛 谞拽专讗 诪"讚, 讚谞诪爪讗 讬砖 讘讛诐 注诇讬讛 讜讬专讬讚讛 讜讬专讬讚讛 讜注诇讬讛.
讜讗讜诪专讜 讜址讬职讛执讬 讻址讞讜止诇 讝址专职注侄讱指, 谞"诇 讘住"讚 注"驻 诪"砖 讘诪砖诇讬 (讻讝, 讙) 讻止旨讘侄讚 讗侄讘侄谉 讜职谞值讟侄诇 讛址讞讜止诇, 讚旨职讛指讗侄讘侄谉 拽讜砖讬 砖诇讛 诪爪讚 讻讜讘讚讛 讜诇讗 诪爪讚 谞讟讬诇转讛, 讚讗讬谉 爪专讬讱 讛讗讚诐 诇讬讟讜诇 讗讜转讛 讻讜诇讛 讘讬讚讜, 讗诇讗 讗注"驻 砖讗讞讝 讘诪拽爪转讛 讚讬. 讗讘诇 讛址讞讜止诇 讛拽讜砖讬 砖诇讜 诪爪讚 谞讟讬诇转讜, 砖爪专讬讱 诇讬讟讜诇 讗讜转讜 讻讜诇讜 讘讬讚讜, 讜讗讬谞讜 讬讜爪讗 诪诪谞讜 讞讜抓 诇讬讚讜, 讚讗驻讬诇讜 诪砖讛讜 诪诪谞讜 讗诐 诇讗 讬讛讬讛 讗讜讞讝讜 讘讬讚讜 讬驻讜诇 诇讗专抓. 讜谞专讗讛, 讚讘谉 讻住讬诇 砖讗讬谞讜 砖讜诪注 诇拽讜诇 讗讘讬讜, 讜专拽 讘讗讻讬诇讛 讜诇讘讜砖 讬讻讬专 讗转 讗讘讬讜 诇讛讻谞讬住 注爪诪讜 转讞转 讛砖讙讞转讜 讜砖诇讬讟转讜, 砖讬讗诪专 诇讜: 讗讘讬 讛诇讘讬砖谞讬, 讛讗讻讬诇谞讬, 讜讘砖讗专 讚讘专讬诐 讗讬谉 砖讜诪注 诇讜 讜诇讗 讬讞砖讜讘 讗讜转讜 讘住讜讙 讗讘.
诪注砖讛 讘讘谉 讗讞讚 砖讛讬讛 住讜专专 讜讗讬谞讜 砖讜诪注 讘拽讜诇 讗讘讬讜 讘砖讜诐 讚讘专, 讜讗讬谉 诇讜 诪讜专讗 诪诪谞讜 讜讗讬谞讜 诪讻讘讚讜 讜讗讬谞讜 讞讜砖讘讜 诇讗讘, 讜专拽 讻砖讬专爪讛 诪讗讻诇 讗讜 诪诇讘讜砖 讗讜诪专 诇讜: 讗讘讬 拽谞讛 诇讬 诪讗讻诇 讝讛, 拽谞讛 诇讬 诪诇讘讜砖 讝讛, 讗"诇 讗讘讬讜: 讘讗讻讬诇讛 讜诪诇讘讜砖 讗谞讬 讗讘讬讱, 讜讘砖讗专 讚讘专讬诐 讗讬谞讬 讗讘讬讱?! 讜讛谞讛 讘谉 讝讛 讬讚诪讛 诇讗讘谉 讻讘讚讛, 讚讗讬谉 谞讻谞住 诪诪谞讛 (讻讜诇讛) 讘讬讚 讛谞讜砖讗讛, 讗诇讗 诪拽爪转 诪诪谞讛 讻讘讜砖 转讞转 讬讚 讛谞讜砖讗讛 讜专讜讘讛 讬讜爪讗 诇讞讜抓, 讻谉 讝讛 讘诪拽爪转 讚讘专讬诐 谞讻谞住 转讞转 砖诇讬讟转 讗讘讬讜. 讗讘诇 讘谉 讛讞讻诐 讜讛讟讜讘 讬讚诪讛 诇谞讟诇 讛址讞讜止诇 砖讻讜诇讜 谞讻谞住 诇转讜讱 讬讚讬 讛谞讜砖讗讜, 讜讗讬谉 讬讜爪讗 诪转讞转 砖诇讬讟转 讬讚讜 讗驻讬诇讜 诪砖讛讜, 砖讗诐 诪砖讛讜 诪诪谞讜 诇讗 讬讻谞住 诇转讜讱 讬讚讜 讬驻讜诇 讗专爪讛. 讜诇讝"讗 讜职讻址讞讜止诇 讬执讛职讬侄讛 讝址专职注侄讱指, 专"诇: 讬讛讬讜 讗谞砖讬诐 讟讜讘讬诐 讜爪讚讬拽讬诐 讗砖专 讬讚诪讜 诇讞讜诇.


讗值讬谉 转旨职驻执诇旨指转讜止 砖讈侄诇 讗指讚指诐 谞执砖讈职诪址注址转, 讗侄诇旨指讗 讘旨职讘值讬转 讛址讻旨职谞侄住侄转, 砖讈侄谞旨侄讗直诪址专 "诇执砖讈职诪止注址 讗侄诇 讛指专执谞旨指讛 讜职讗侄诇 讛址转旨职驻执诇旨指讛" 讘旨执诪职拽讜止诐 专执谞旨指讛 砖讈指诐 转旨职讛值讗 转旨职驻执诇旨指讛. 谞"诇 讘住"讚, 专诪讝讜 诇驻讬 讚专讻诐 砖专讗讜讬 诇注砖讜转 讘转驻诇讛 谞讬讙讜谞讬诐, 讻讗砖专 谞讜讛讙讬诐 讘讗讬讝讛 拽讛讬诇讜转 诇谞讙谉 讘驻住讜拽讬诐 砖诇 讛讜止讚讜旨 诇址讛' 讻执旨讬 讟讜止讘 砖拽讜讚诐 讘指旨专讜旨讱职 砖侄讈讗指诪址专 讜讙诐 诪谞讙谞讬诐 讘讗诪讬专转 拽讚讬砖, 讘专讻讜, 讜讙诐 讘谞砖诪转 讻诇 讞讬 讜讘讬讜爪专 讜讻讬讜爪讗. 讜讛讟注诐 谞专讗讛 讘讝讛 讻讚讬 诇讛讘专讬讞 讛转驻讬诇讛 诪谉 讛诪拽讟专讙讬诐, 讻讬 讬砖 诪拽讟专讙讬诐 诪注诇讬讛诐, 讗砖专 注讬谞讬讛诐 爪专讛 讘转驻讬诇讜转 砖讬转驻诇诇讜 讬砖专讗诇 讘注讚 爪专讻讬讛诐. 讜诇讻谉 诪拽讟专讙讬诐 诪爪讚 诪注砖讬讛诐 诇讘专专 砖讗讬谞诐 专讗讜讬讬诐 诇讟讜讘讛 讗砖专 诪讘拽砖讬诐. 讗诪谞诐 讻砖专讜讗讬谉 砖注讜砖讬诐 谞讬讙讜谞讬诐, 讞讜砖讘讬诐 砖讘讗讜 诇谞讙谉 讜诇砖讜专专 讜诇讗 诇讛转驻诇诇 注诇 爪专讻讬讛诐, 讻讬 讛诪讘拽砖 讘注讚 诪讞住讜专讜 注讜诪讚 讻注谞讬 讜爪讜注拽 讘拽讜诇 诪专 讜讘讻讬 讜讗讬谞讜 诪砖讜专专, 讜谞诪爪讗 注讬"讻 讬讛讬讛 讛讘专讞讛 诇转驻讬诇讜转 诪讻诪讛 讻讬转讜转 砖诇 诪拽讟专讙讬诐 砖诇讗 讬专讙讬砖讜 讘讛诐, 诪讞诪转 砖专讜讗讬谉 注讜砖讬诐 谞讬讙讜谞讬诐. 诪注砖讛 讘诪诇讱 讗讞讚 砖讛讬讛 专讞诪谞讬 讛专讘讛, 讜讻诇 讗讚诐 砖讬讘讗 诇驻谞讬讜 诇讘拽砖 爪讚拽讛 谞讜转谉 诇讜 讘砖讜驻注, 讜专讗讜 砖专讬讜 砖讘讝讛 诪讘讝讘讝 讛诪诇讱 讗讜爪专讜转讬讜, 诇讻讱 注砖讜 转拽谞讛 讝讜 砖爪讜讜 讗转 讛砖讜诪专讬诐 砖诇 讘讬转 讛诪诇讱, 砖讗诐 讬讘讗 注谞讬 讗讜 讗讞讚 砖专讜爪讛 诇讘拽砖 爪讚拽讛 诪讗转 讛诪诇讱, 诇讗 讬谞讬讞讜 讗讜转讜 诇讬讻谞住. 诪讛 注砖讛 注谞讬 讗讞讚, 讛讞诇讬祝 砖诪诇讜转讬讜 讜诇讘砖 讘讙讚讬诐 诪讻讜讘讚讬诐, 讜注讜讚 讻转讘 砖讬专讬诐 诇诪诇讱, 讜讘转讜讱 讛砖讬专 讚讬讘专 讘注讚 诪讞住讜专讜 讜爪专讻讬讜. 讜讻砖讘讗 诇讬讻谞住 讜专讗讜 讗讜转讜 诇讜讘砖 诪诇讘讜砖讬诐 讟讜讘讬诐 讜讞拽专讜 讗讜转讜 注诇 诪讛 讘讗, 讜讗"诇: 诇讘专讱 讛诪诇讱 讜诇砖讘讞讜 讘砖讬专讬诐 讗诇讜 砖注砖讛 诇讻讘讜讚讜, 讜讬专讗诐 讗转 讛谞讬讬专 讻转讜讘 注诇讬讜 砖讬专讬诐, 讜讬谞讬讞讜讛讜 诇讬讻谞住. 讜讘注转 砖注诪讚 诇驻谞讬 讛诪诇讱 诇谞讙谉 讜诇砖讜专专, 讗讝 讚讬讘专 讘注讚 讻诇 爪专讻讬讜 讜砖讗诇 砖讗诇讜转讬讜 讜讘拽砖讜转讬讜, 讜讛诪诇讱 谞转谉 诇讜. 谞诪爪讗 注砖讛 讛讘专讞讛 诇讘拽砖讜转讬讜 注诇 讬讚讬 讛谞讬讙讜谞讬诐 讜讛砖讬专讬诐!
讻谉 讻讗谉 讗专讝"诇: 讘旨执诪职拽讜止诐 专执谞旨指讛 专讗讜讬 诇讛讬讜转 转旨职驻执诇旨指讛, 讻讚讬 砖转讛讬讛 讛讘专讞讛 诇转驻讬诇讛. 讙诐 专诪讝讜: 讘旨执诪职拽讜止诐 专执谞旨指讛 鈥� 讝讜 讗诪讬专转 讛拽讚讬砖讬诐, 砖诐 转讛讬讛 转旨职驻执诇旨指讛.


转旨职专值讬, 诪执讬讻职转旨职讘指谉 诪执诇旨址讬职讛讜旨 讘旨职住值驻侄专 讛址讝旨执讻职专讜止谞讜止转, 讞址讚, 诇指讗 诪执讬讻职转旨职讘指谉 诪执讬诇值讬讛旨. 谞"诇 讘住"讚, 讚讗诐 讗讞讚 诇讜诪讚 诇讘讚讜 讜诪讜爪讬讗 讛讚讘专讬诐 诪驻讬讜, 诪执讬讻职转旨职讘指谉 诪执诇旨址讬职讛讜旨, 讜诇讛讻讬 拽讗诪专, 讻指诇 诪址注植砖侄讉讬讱指 讘址旨住值旨驻侄专 谞执讻职转指旨讘执讬谉 (诪砖谞讛 讗讘讜转 讘, 讗), 讻讬 注拽讬诪转 砖驻转讬讜 讞砖讬讘 诪注砖讛, 讜讻诪"砖 讘讙诪专讗 (住谞讛讚专讬谉 住讛:) 讘注讚讬诐 讝讜诪诪讬谉, 讗讘诇 讗诐 讗讬谞讜 诪讜爪讬讗 诪驻讬讜 诇指讗 诪执讬讻职转旨职讘指谉 诪执讬诇值讬讛旨, 讜讻讚谞拽讬讟 讛讻讗. 诪讬讛讜 讗诐 砖谞讬诐 诇讜诪讚讬诐 讘讬讞讚 讜讗' 拽讜专讗 讘驻讛 讜讛讘' 砖讜诪注 讜诇讜诪讚 讘诇讘讜 讚讜拽讗, 诪执讬讻职转旨职讘指谉 诪执讬诇值讬讛旨 砖诇 讝讛 讛砖讜诪注 讻讬讜谉 讚讗讬讻讗 讞讚 讚诇诪讚 注诪讜 讜讛讜讗 诪讚讘专 讘驻讬讜, 诇讝"讗 讻讗谉 转旨职专值讬 诪执讬讻职转旨职讘指谉 诪执诇旨址讬职讛讜旨, 讚讛讬讬谞讜 讗驻讬诇讜 讘讞讚 诪谞讬讬讛讜 砖讜转拽.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗讬谉 转驻诇转讜 砖诇 讗讚诐 讻讜'. 注讬' 注"讝 讚 注"讘 转讜住' 讚"讛 讻讬讜谉 讜讙专住转诐 讗诇讗 注诐 讛爪讘讜专:


专砖"讬 讚"讛 讜诪谞讬谉 诇注砖专讛 讜讻讜' 注讚讛 讻讜'. 诇拽诪谉 讻"讗 注"讘:





驻谞讬 讬讛讜砖注

转谞讬讗 讗讘讗 讘谞讬诪讬谉 讗讜诪专 讗诇诪诇讗 谞转谞讛 专砖讜转 诇注讬谉 诇专讗讜转 讻讜'  谞专讗讛 讚讛讻讜讜谞讛 讘讝讛 讚讜讚讗讬 讬讜转专 讟讜讘 讛讬讛 砖讬讛讗 专砖讜转 诇注讬谉 诇专讗讜转诐 讻讚讬 砖讛爪讚讬拽讬诐 砖诪转拽讬讬诐 讘讛诐 讬驻讜诇 诪爪讚讱 讗诇祝 讜专讘讘讛 诪讬诪讬谞讱 讬专讗讜 讘诪驻诇转 砖讜谞讗讬讛谉 砖讻谉 讛转驻诇诇 讚讜讚 讜讗诪专 讬砖诪讞 爪讚讬拽 讻讬 讞讝讛 谞拽诐 讜讗诪专 讙"讻 讛' 诇讬 讘注讜讝专讬 讜讗谞讬 讗专讗讛 讘砖讜谞讗讬 讜讻谉 讻诇 讛诪讝诪讜专 讚诪讛 专讘讜 爪专讬 诪讜专讛 注"讝 讜讙诐 讛讬讛 讘讝讛 转讜注诇转 讙讚讜诇 诇讛讟讬诇 讗讬诪讛 注诇 讛专砖注讬诐 讻砖讛诐 专讜讗讬诐 讛诪讝讬拽讬诐 拽讬讬诪讬谉 注诇讬讛诐 讻讬 讻住诇讗 诇讗讜讙讬讗 讜注"讻 讬驻讞讚讜 诪讛拽讘"讛 讻讬 讛讗诇拽讬诐 注砖讛 砖讬专讗讜 诪诇驻谞讬讜 讗诇讗 砖注诐 讻诇 讝讛 诇讗 谞讬转谞讛 专砖讜转 诇注讬谉 诇专讗讜转诐 诇驻讬 砖诇讗 讛讬讛 讬讻讜诇 砖讜诐 讘专讬讛 诇注诪讜讚 诪驻谞讬讛诐 注"讬 砖讛讬讜 诪转拽谞讗讬诐 讘讜 讘讬讜转专 讻讚讗砖讻讞谉 讘驻诇讬诪讜 砖讛讬讛 讗讜诪专 讙讬专讗 讘注讬谞讬 讚砖讟谞讗 讜讛讬讛 讛砖讟谉 诪讘拽砖 诇讛诪讬转讜 讻讚讗讬转讗 讘驻专拽 讛讞诇讬诇 讻讛"讙 讟讜讘讗 讻讚讗砖讻讞谉 讘砖讗专 爪讚讬拽讬诐 讘讻诪讛 讚讜讻转讬 讻谞"诇:


砖诐 转谞讬讗 讗讘讗 讘谞讬诪讬谉 讗讜诪专 讗讬谉 转驻诇讛 砖诇 讗讚诐 谞砖诪注转 讗诇讗 讘讘讛讻"谞 讻讜'  讗讬谉 讝讛 住讜转专 诇诪讗讬 讚讗诪专讬谞谉 诇拽诪谉 讚专讘讬 讗诪讬 讜专讘讬 讗住讬 讛讜讬 诪爪诇讜 讘讘讬转讬讬讛讜 讛讬讻讗 讚讛讜讜 讙专住讬 讚讜讚讗讬 讻讱 注讚讬驻讗 讟驻讬 讻讚讚专砖讬谞谉 诇拽诪谉 诪拽专讗 讚讗讜讛讘 讛' 砖注专讬 爪讬讜谉 诪讻诇 诪砖讻谞讜转 讬注拽讘 讚砖注专讬 爪讬讜谉 讛诪爪讜讬讬谞讬谉 讘讛诇讻讛 讞讘讬讘讬谉 诇驻谞讬 讛拽讘"讛 诪讘转讬 讻谞住讬讜转 讜讗诪专讬谞谉 谞诪讬 讘注诇诪讗 讚讗讬谉 诇讜 诇讛拽讚讜砖 讘专讜讱 讛讜讗 讘注讜诇诪讜 讗诇讗 讚' 讗诪讜转 砖诇 讛诇讻讛 讘诇讘讚. 讜注讬拽专 诪讬诪专讗 讚讗讘讗 讘谞讬诪讬谉 讛讻讗 诇讗 讘讗 诇诪注讟 讗诇讗 砖诇讗 讬拽讚讬诐 讗讚诐 转驻诇转讜 诇讛转驻诇诇 讘讘讬转讜 诪砖讜诐 讝专讬讝讬谉 诪拽讚讬诪讬谉 诇诪爪讜讛 讗讜 讻讚讬 诇讛转驻诇诇 注诐 讚诪讚讜诪讬 讞诪讛 讜注诇 讝讛 讗诪专 讚讗驻"讛 转驻诇讛 讘讘讬讛讻"谞 注诐 讛爪讬讘讜专 注讚讬驻讗 诪讟注诪讗 讚讘诪拽讜诐 专谞讛 砖诐 转讛讗 转驻诇讛. 讜讻讛"讙 讗讬转讗 讘驻专拽 讛讻讜转讘 讜讘诪讛专砖"讗 讝"诇 讘讞" 讗 注"砖:


砖诐 讗诪专 专讘讬谉 讘专 讗讚讗 讗诪专 专讘讬 讬爪讞拽 诪谞讬谉 砖讛拽讘"讛 诪爪讜讬 讘讛讻"谞 砖谞讗' 讗诇讛讬诐 谞爪讘 讘注讚转 讗诇 讻讜' 讜诪谞讬谉 诇注砖专讛 砖诪转驻诇诇讬谉 讻讜'. 讜讬砖 诇讚拽讚拽 讚诇讻讗讜专讛 诪讚拽讗诪专 诪谞讬讬谉 诇注砖专讛 砖诪转驻诇诇讬谉 讜讬诇讬祝 诇讛 诪讗诇拽讬诐 谞爪讘 讗"讻 诪砖诪注 讚讛讗 讚拽讗诪专 诪注讬拽专讗 诪谞讬讬谉 砖讛拽讘"讛 诪爪讜讬 讘讘讛讻"谞 讛讬讬谞讜 讗驻讬诇讜 砖诇讗 讘砖注转 转驻诇讛 讗讜 讗驻讬诇讜 诇讬讞讬讚 砖诪转驻诇诇 砖诐 讜讗"讻 讛讬讗 讙讜驻讗 诪谞诇讬讛 诇专讘讬 讬爪讞拽 诇诪讚专砖 拽专讗 诇讛讻讬 讜诇讛讻讬. 讜讗祝 讚谞专讗讛 砖专砖"讬 讝"诇 讛专讙讬砖 讘讝讛 讜诪驻专砖 讚讘讛讻"谞 诪砖诪注 诪讚讻转讬讘 注讚转 讗诇 诪砖诪注 讘讬转 讜注讚 砖诇讜 诪"诪 讻讬讜谉 讚讻转讬讘 注讚转 诪砖诪注 讚讛讬讬谞讜 讘注砖专讛 讗诇讗 讚讗讻转讬 诪爪讬谞讜 诇诪讬诪专 讚转专转讬 诇诪注诇讬讜转讗 讘注讬谞谉 讚讻诇 讛讬讻讗 砖注砖专讛 诪转驻诇诇讬谉 讘讘讛讻"谞 讛砖讻讬谞讛 砖专讜讬讛 讘讬谞讬讛谉. 讜讬砖 诇讬讬砖讘 讚讜讚讗讬 驻砖讟讗 讚拽专讗 讛讬讬谞讜 诇注谞讬谉 注砖专讛 砖诪转驻诇诇讬谉 讚讻诇 注砖专讛 诪讬拽专讬 注讚转 讗诇 讻讚讗诪专讬谞谉 谞诪讬 讘注诇诪讗 讻诇 讘讬 注砖专讛 砖讻讬谞转讗 砖专讬讗. 讗诇讗 讻讬讜谉 讚诪住拽讬谞谉 讛讻讗 讚注"讻 讛讗 讚讗讬爪讟专讬讱 拽专讗 诇注砖专讛 砖诪转驻诇诇讬谉 讛讬讬谞讜 诇注谞讬谉 讚拽讚诪讛 砖讻讬谞讛 讜讗转讬' 讜讗"讻 诪诪讬诇讗 诪住讘专讗 讗讬转 诇谉 诇诪讬诪专 讚讘讘讛讻"谞 砖讛讬讗 讘讬转 讛讜注讚 砖诇 讛拽讘"讛 讻讬讜谉 砖谞讘谞讬转 诇砖诐 拽讚讜砖转 讘讛讻"谞 讜讛讝诪谞讛 诪诇转讗 讛讬讗 讜诪转驻诇诇讬谉 讘讛 转诪讬讚 讘注砖专讛 讻诪讛 驻注诪讬诐 讘讻诇 讬讜诐 讗"讻 诇讗 砖讬讬讱 诇讬砖谞讗 讚拽讚诪讛 讜讗转讬' 讗诇讗 诇讬砖谞讗 砖砖讻讬谞讛 诪爪讜讬讛 砖诐 转诪讬讚 讜讗讬谞讛 诪住转诇拽转 诪砖诐 讻诇诇 讻谞"诇 讜拽"诇:


讘驻专砖"讬 讘讚"讛 讘拽专讘 讗诇拽讬诐 讬砖驻讜讟 讜讗讬谉 讘"讚 拽专讜讬谉 讗诇拽讬诐 讗诇讗 讘讙' 讘驻"拽 讚住谞讛讚专讬谉. 讜讗注"讙 讚讗讬讻讗 诇诪"讚 讛转诐 诪讚讗讜专讬讬转讗 讞讚 谞诪讬 讻砖专 讜转谞谉 谞诪讬 砖诐 讘讘专讬讬转讗 砖讗诐 讛讬讛 诪讜诪讞讛 诇专讘讬诐 讚谉 讗驻讬诇讜 讬讞讬讚讬. 讗驻"讛 诇讗 转讬拽砖讬 诇讬讛 讗诪讬诪专讗 讚专讘讬 讬爪讞拽 讚讛讻讗 讻讬讜谉 讚诇讻"注 诪讬讛讜 住转诐 讚讬谉 讛讬讬谞讜 讘砖诇砖讛 讻讚讗诪专讬' 谞诪讬 讘讗讘讜转 讗诇 转讛讬 讚谉 讬讞讬讚讬 讜注讬讬谉 诪讛 砖讗讘讗专 讘住诪讜讱:


讘讚"讛 讗砖专 讗讝讻讬专 讗转 砖诪讬 讗砖专 讬讝讻专 砖诪讬 注诇 诪爪讜转讬 讜讚讘专讬 注讻"诇. 讜诇驻讬 驻讬专讜砖讜 讗讬谉 讝讛 注谞讬谉 诇讬讜砖讘 讜注讜住拽 讘转讜专讛 讚讜拽讗 讻讬讜谉 讚讘讻诇 讛诪爪讜转 砖讬讬讱 诇讜诪专 讻谉 讜讻谉 讘诪讛 砖驻讬' 诪讛专砖"讗 讝"诇 讚讗砖专 讗讝讻讬专 讗转 砖诪讬 讗讬讬专讬 讘转讜专讛 讚讚专讱 诇讬诪讜讚讜 讬砖 诇讜 专砖讜转 诇讛讝讻讬专 砖诪讜 砖诇 讛拽讘"讛 谞诪讬 拽砖讬讗 诇讬 讚讛"讚 讗讬 讘砖诐 讛诪讬讜讞讚 讗驻讬诇讜 讚专讱 诇讬诪讜讚讜 谞诪讬 讗住讜专 讻讚讗讬转讗 讘驻住讞讬诐 住"驻 讗诇讜 注讜讘专讬谉 讚专讘讗 住讘专 诇诪讬讚专砖讗 讘驻讬专拽讗 讗诪专 诇讬讛 讛讛讜讗 住讘讗 诇注诇诐 讻转讬讘. 讜讗讬 讘砖讗专 砖诪讜转 讛讚专讗 拽讜砖讬讗 诇讚讜讻转讬' 诪讗讬 讗讬专讬讗 转讜专讛 讗驻讬' 转驻诇讛 讜砖讗专 诪爪讜转 讗谞讜 诪讝讻讬专讬谉 砖诪讜 砖诇 讛拽讘"讛 讘讘专讻讜转讬讛谉. 讜诇注谞"讚 讛讬讛 谞专讗讛 讚讜讚讗讬 驻砖讟讗 讚拽专讗 讚讗砖专 讗讝讻讬专 讗转 砖诪讬 诇讗 讗讬讬专讬 讻诇诇 讘讚"转 讗诇讗 讘拽专讘谞讜转 讚讻转讬讘讬 讘专讬砖讗 讚拽专讗 讜讝讘讞转 注诇讬讜 讗转 注讜诇讜转讬讱 讜讗转 砖诇诪讬讱 讜讙讜' 讜讘住讬驻讗 讚拽专讗 讚讻转讬讘 讘讻诇 讛诪拽讜诐 讗砖专 讗讝讻讬专 讗转 砖诪讬 讜驻讬' 讛专诪讘"谉 讝"诇 讘驻讬' 讛讞讜诪砖 讚讛讬讬谞讜 谞诪讬 讘讻诇 诪拽讜诐 砖讬拽专讬讘 拽专讘谞讜 讗诇讗 讚讛讻讗 讘拽"讜 讬诇讬祝 诇讛 讻讬讜谉 讚讗驻讬' 讘讬讞讬讚 砖讛讜讗 诪拽专讬讘 砖讻讬谞讛 砖专讜讬讛 砖诐 讻讚讻转讬讘 讗讘讜讗 讗诇讬讱 讘诇砖讜谉 讬讞讬讚 讗"讻 讻"砖 转"转 讚注讚讬祝 诪注讘讜讚讛 讻讚讗讬转' 讘讻诪讛 讚讜讻转讬:


砖诐 讘讙诪专讗 讜讻讬 诪讗讞专 讚讗驻讬诇讜 转专讬 转诇转讗 诪讬讘注讬讗 诪讛讜 讚转讬诪讗 讚讬谞讗 砖诇诪讗 讘注诇诪讗 讛讜讗 讻讜' 拽诪"诇 讻讜'. 讜诇讻讗讜专讛 讛讜讬 诪爪讬 诇诪讬诪专 讚讗讛"谞 讚讚讬谞讗 砖诇诪讗 讘注诇诪讗 讛讜讗 讜诇讗 讗转讬' 砖讻讬谞讛 注讚 讚讗讬讻讗 转诇转讗 诪砖讗"讻 讘转讜专讛 讗驻讬诇讜 讘讞讚 讜转专讬 讗诇讗 诪砖讜诐 讚诇拽讜砖讟' 讚诪讬诇转讗 拽讬讬"诇 讚讚讬谉 讛讬讬谞讜 转讜专讛 讻讚讗讬转讗 驻"拽 讚砖讘转 讚祝 讬' 讘讛讗 讚专讘 讞住讚讗 讜专讘讛 讘专 专讘 讛讜谞讗 讛讜讜 讬转讘讜 讻讜' 讜讞诇讬砖 诇讬讘讬讬讛讜 注"砖 讘驻讬' 专砖"讬. 讚诇驻讬专讜砖讗 拽诪讗 诪砖诪注 诇讛讚讬讗 讚讚讬谉 讛讜讬 讻诪讜 转讜专讛. 讜诇驻讬专讜砖 讛砖谞讬 砖诐 讗驻砖专 讚注讚讬祝 诪转讜专讛 讻讬讜谉 讚讗驻讬诇讜 讘砖注讛 讗' 诪注诇讛 注诇讬讜 讛讻转讜讘 讻讗讬诇讜 谞注砖讛 砖讜转祝 诇讛拽讘"讛 讜讬诇讬祝 诪讙"砖 诪讘讜拽专 注讚 注专讘. 诪砖"讛 诪住讬拽 谞诪讬 讛讻讗 讚讚讬谉 讛讜讬 讻诪讜 转讜专讛 讜讗讬谉 讛"谞 讚讗驻讬诇讜 讘讬讞讬讚 砖讻讬谞讛 砖讜专讛 讗诇讗 讚讛讗 讚拽讗诪专 讛讻讗 砖诇砖讛 砖讬讜砖讘讬谉 讘讚讬谉 讛讬讬谞讜 诪砖讜诐 住转诐 讚讬谉 讛讬讬谞讜 讘砖诇砖讛 讻讚驻专讬砖讬转 诪讛讗讬 诪砖谞讛 讚讗讘讜转 讚讗诇 转讛讬 讚谉 讬讞讬讚讬. 讜诪转讜讱 讻讱 谞转讬讬砖讘 诇讬 驻讬' 讛驻住讜拽 讚拽讗诪专 讬转专讜 诇诪砖讛 诪讚讜注 讗转讛 讬讜砖讘 诇讘讚讱 讜讻诇 讛注诐 谞爪讘 注诇讬讱 诪谉 讘讜拽专 讜注讚 注专讘 讜讛砖讬讘 诇讜 诪砖讛 讻讬 讬讘讜讗 讗诇讬 讛注诐 诇讚专讜砖 讗诇拽讬诐 讜讙讜'. 讜讛讬讬谞讜 诪砖讜诐 讚注讬拽专 拽讜砖讬讬转 讬转专讜 讛讬讛 砖讛讬' 转诪讛 注诇 砖讛讬' 诪砖讛 讬讜砖讘 讜讚谉 讻诇 讛讬讜诐 注讚 讛注专讘 讗"讻 转讜专转讱 诪转讬 谞注砖讬转 讻讚驻讬' 专砖"讬 注诇 讞诇砖 诇讬讘讬讬讛讜 讜注"讻 爪"诇 讚讚讬谉 注讚讬祝 诪转讜专讛 讜讗"讻 讛拽砖讛 诇讜 诪讚讜注 讗转讛 讬讜砖讘 诇讘讚讱 讚注"讻 讻讬讜谉 砖讛讬讛 讚谉 讬讞讬讚讬 讛讬讬谞讜 诪砖讜诐 讚讬讞讬讚 诪讜诪讞讛 讚谉 讗驻讬诇讜 讘讬讞讬讚讬 讜讛讜"诇 讻诪讜 砖诇砖讛 讜讗"讻 讗讬 住"讚 讚讚讬谉 注讚讬祝 诪转讜专讛 转讜 诇讗 爪专讬讱 拽专讗 讚讛砖讻讬谞讛 砖讜专讛 注诇 砖诇砖讛 砖注讜住拽讬谉 讘讚讬谉 讻讬讜谉 讚讗驻讬' 讘讬讞讬讚 讘诇讗"讛 诪爪讬谞谉 砖驻讬专 诇诪讬诇祝 讘拽"讜 诪转"转 讚讬讞讬讚 讗诇讗 讚讗讻转讬 诪爪讬谞谉 诇诪讬诪专 讚讗讛"谞 讚诇注讬拽专 讛砖专讗转 砖讻讬谞讛 诇讗 爪专讬讱 拽专讗 诇注谞讬谉 讚讬谉 讗诇讗 讻讬 讗讬爪讟专讬讱 拽专讗 讛讬讬谞讜 诇注谞讬谉 讚拽讚诪讗 讜讗转讬' 讚讗讚专讘讛 讛讻讬 诪砖诪注 驻砖讟讗 讚拽专讗 讗诇拽讬' 谞爪讘 讘注讚转 讗诇 讘拽专讘 讗诇拽讬诐 讬砖驻讜讟 讜讛讗讬 谞爪讘 讗讻讜诇讛 诪讬诇转讗 拽讗讬 讘讬谉 诇注砖专讛 砖诪转驻诇诇讬谉 讜讘讬谉 诇讬讞讬讚 诪讜诪讞讛 讗讜 讙' 砖注讜住拽讬谉 讘讚讬谉 讘转专讜讜讬讬讛讜 砖讻讬谞讛 拽讚诪讗 讜讗转讬' 诪砖讗"讻 讘转讜专讛 讚诇讗 拽讚诪讗 讜讗转讬' 讗诇讗 讚注"讝 谞诪讬 讛讬' 拽砖讛 诇讬转专讜 讗"讻 诪讚讜注 讗转讛 讬讜砖讘 讜讻诇 讛注诐 谞爪讘 讻讬讜谉 讚砖讻讬谞讛 拽讚诪讗 讜讗转讬' 讚讘砖诇诪讗 讗讬 讗诪专讬' 讚讘讚讬谉 谞诪讬 诇讗 拽讚诪讗 讜讗转讬' 讗"砖 讚讚讬讬谞讬谉 讘讬砖讬讘讛 讜讘注诇讬 讚讬谞讬诐 讘注诪讬讚讛 讚讻讬讜谉 讚诇讗 讗转讬' 砖讻讬谞讛 讘讚讬谉 注讚 讚讬转讘讬 诪砖"讛 讗讬谉 爪专讬讻讬谉 诇注诪讜讚 讚讻讬讜谉 讚讛转讞诇转 讚讬谉 讛讬讬谞讜 诪砖讬转注讟驻讜 讛讚讬讬谞讬谉 砖讻讘专 讛讬讜 讬讜砖讘讬谉 拽讜讚诐 诇讻谉 诪砖"讛 讗讬谉 爪专讬讻讬谉 诇注诪讜讚 讻讚讗讬转讗 诇讛讚讬讗 讘诪讚专砖 砖讛讘讬讗讜 专砖"讬 讘讞讜诪砖 驻' 讜讬专讗 砖讗诪专 讛拽讘"讛 诇讗讘专讛诐 砖讘 讜讗转讛 住讬诪谉 诇讘谞讬讱 讻讜' 注"砖 讜讛讬讬谞讜 谞诪讬 诪讟注诐 讻讬讜谉 砖讻讘专 讬讜砖讘讬谉 讗讬谉 爪专讬讻讬谉 诇注诪讜讚 讻讚讗砖讻讞谉 讘讗讘专讛诐 诪砖讗"讻 讘讘注诇讬 讚讬谞讬谉 砖诪转讞讬诇讬谉 诇讟注讜谉 诇驻谞讬 讛讚讬讬谞讬谉 诇讗讞专 砖讻讘专 讛转注讟驻讜 讗"讻 讛砖讻讬谞讛 拽讜讚诪转 诇讛诐 诪砖"讛 爪专讬讻讬谉 诇注诪讜讚. 讗讘诇 诇讗讞专 砖讻讘专 讛讜讻讞谞讜 诪诪诇转讗 讚诪砖讛 讙讜驻' 讚讚讬谉 注讚讬祝 诪转讜专讛 讜砖讻讬谞讛 拽讚诪讗 讜讗转讬' 讻诪讜 砖驻讬专砖谞讜 讜讗"讻 拽讗诪专 诇讬讛 砖驻讬专 诪讚讜注 讗转讛 讬讜砖讘 讜讻诇 讛注诐 谞爪讘. 讜注"讝 讛砖讬讘讜 诪砖讛 砖驻讬专 讻讬 讬讘讗 讗诇讬 讛注诐 诇讚专讜砖 讗诇拽讬诐. 讗诇讬 讚讬讬拽讗 讜诇讚专讜砖 讗诇拽讬诐 讚讬讬拽讗 讚讚讜拽讗 诇讙讘讬 诪砖讛 讛讜讬 讚讬谉 注讚讬祝 诪转讜专讛 诪砖讜诐 砖诇注讜诇诐 讛讬讛 讚谉 讚讬谉 讗诪转 诇讗诪转讜 讻讚驻讬' 专砖"讬 讘讞讜诪砖 注诇 诇讚专讜砖 讗诇拽讬诐 讚讻诇 诪讛 砖讛讬讜 砖讜诪注讬谉 诪驻讬 诪砖讛 讛讬讛 讻讗讬诇讜 砖讜诪注讬谉 诪驻讬 讛讙讘讜专讛 讜讗"讻 谞注砖讛 砖讜转祝 诇讛拽讘"讛 讜诪讛"讟 讙讜驻讗 讛讜专砖讛 诇讚讜谉 讬讞讬讚讬 诪砖讗"讻 讘砖讗专讬 讚讬讬谞讬诐 讗讬谉 讚谞讬谉 讗诇讗 讘砖诇砖讛 讻讚讗诪专讬谞谉 讗诇 转讛讬 讚谉 讬讞讬讚讬 讜讗驻讬' 讘砖诇砖讛 谞诪讬 诇讗 拽讚诪讗 砖讻讬谞讛 讜讗转讬' 讚讚讬谉 诇讗 注讚讬祝 诪转讜专讛 讜讗讚专讘讛 讗诪专讬谞谉 讛讻讗 诪讛讜 讚转讬诪讗 讚讬谞讗 砖诇诪讗 讘注诇诪讗 讜讛讬讬谞讜 讘住转诐 讚讬讬谞讬谉 砖讗讬谞谉 讬讜讚注讬谉 讘注爪诪谉 砖讚谞讬谉 讚讬谉 讗诪转 诇讗诪转讜 讚讝讬诪谞讬谉 讛讚讬谉 诪专讜诪讛 讻诪"砖 讛转讜住' 讻谞"诇:


砖诐 讗诪专 专讘讬 讗讘讬谉 讘专 专讘 讗讚讗 讗诪专 专' 讬爪讞拽 诪谞讬讬谉 砖讛拽讘"讛 诪谞讬讞 转驻讬诇讬谉 砖谞讗诪专 谞砖讘注 讛' 讘讬诪讬谞讜 讜讘讝专讜注 注讜讝讜 注讚 住讜祝 讛讗讙讚讛. 讬讚讜注 诇讻诇 讬讜讚注讬 讞谉 砖讛讗讙讚讛 讝讜 讬砖 诇讛 住讜讚 诪讜驻诇讗 讜讻讘专 讛讗专讬讱 讛专砖讘"讗 讝"诇 讘讞讬讚讜砖讬 讗讙讚讜转 砖诇讜 讛讜讘讗 讘注"讬 注"砖 讜讘讗诪转 砖讻诇 讛讗专讬讻讜转 讘讝讛 讛讜讗 诇诇讗 爪讜专讱 砖诇讗 讘诇讘讚 讘注谞讬谉 讛讗讙讚讛 讝讜 讜砖讗专讬 讛讗讙讚讜转 讻讬讜爪讗 讘讜 讗谞讜 爪专讬讻讬谉 诇讚讘专讬 讛拽讘诇讛 讗诇讗 讻诇 讛诪拽专讗 讘转讜专讛 讜讘谞讘讬讗讬诐 讜讘讻转讜讘讬诐 讻诇 诪拽讜诐 砖诪爪讬谞讜 转讜讗专 讜讚诪讜转 讜讙讘讜诇 讜诪拽专' 讜砖讬谞讜讬 讘注谞讬讬谞讬 讛讗诇 讬转' 讻讙讜谉 讜讬专讗讜 讗转 讗诇拽讬 讬砖专讗诇 讜转讞转 专讙诇讬讜 讻讜' 讜讻谉 专讗讬转讬 讛' 爪讘讗讜转 讬讜砖讘 注诇 讻住讗 专诐 讜谞砖讗 讜讻谉 讜专讗讬转 讗转 讗讞讜专讬 讜驻谞讬 诇讗 讬专讗讜 讜讛专讘讛 讻讬讜爪讗 讘讗诇讜 讘讻讜诇谉 讗谞讜 爪专讬讻讬谉 诇拽讘诇讛 讜讛谉 住讜讚讜转 诪讜驻诇讗讬诐 砖讛专讬 讗讬谉 诇讜 讻讘讬讻讜诇 诇讛讘讜专讗 砖讜诐 讚诪讜转 讜转讜讗专 讜讙讘讜诇 讜注诪讬讚讛 讜讬砖讬讘讛 讗讜 砖讜诐 讚讘专 诪拽专讛 讗讜 砖讬谞讜讬 讗诇讗 讛讻诇 诇驻讬 讛讚诪讜转讜 诇注讘讚讬讜 讛谞讘讬讗讬诐 讻诪"砖 讘住驻专 讛专讗讘"谉 讘砖诐 专讘讬谞讜 讞谞谞讗诇 讛讙讗讜谉 讘讗讙讚讛 讝讜 讜讻讬讜爪讗 讘讝讛 诇讗 讬驻讜诇 讘讜 讻讘讬讻讜诇 讗驻讬诇讜 砖讜诐 砖讬谞讜讬 专爪讜谉 讻讬 讗诐 诪爪讚 诪注砖讛 讛转讞转讜谞讬诐 砖注"讬 诪注砖讬讛诐 讛讟讜讘讬诐 诪讜住讬驻讬诐 讻讞 讘驻诪诇讬讗 砖诇讜 讜讻谉 诇讛驻讱 讞"讜 讜讛讻诇 转诇讜讬 讘注谞讬谉 拽讬讜诐 讛转讜专讛 讜讛诪爪讜转 砖诇 讬砖专讗诇 砖诇讻讱 谞拽专讗 讛' 讗诇拽讬 讬砖专讗诇 讛注讜诇讛 讻诪谞讬谉 转专讬"讙 诪爪讜转 讻诪讘讜讗专 讛讻诇 讘讗专讬讻讜转 讘住驻专讬 讛拽讘诇讛. 讗诪谞诐 讗讬谉 诇谞讜 注住拽 讘谞住转专讜转 诪"诪 诪爪讗转讬 注爪诪讬 诪讞讜讬讬讘 讘讚讘专 诇驻专砖 讗讙讚讛 讝讜 诇驻讬 驻砖讜讟讛 讚谞讛讬 砖讘注讬拽专 讛讚讘专 砖讛拽讘"讛 诪谞讬讞 转驻讬诇讬谉 诪讘讬讗 专讗讬讛 讙诪讜专讛 诪驻住讜拽 讚谞砖讘注 讛' 讘讬诪讬谞讜 讜讘讝专讜注 注讜讝讜 砖讛讜讗 诪诪砖 驻砖讜讟讜 砖诇 诪拽专讗 讗诇讗 讚讗讻转讬 讬砖 诇转诪讜讛 讟讜讘讗 讘讛讗 讚讗"诇 专讘 谞讞诪谉 讘"讬 诇专' 讞讬讬讗 讘专 讗讘讬谉 讛谞讬 转驻讬诇讬谉 讚诪专讬 注诇诪讗 诪讛 讻转讜讘 讘讛讜 讜诪讛讚专 诇讬讛 诪讬 讻注诪讱 讬砖专讗诇 讻讜' 讜专讘 讗砖讬 谞诪讬 诪住讬拽 注诇讛 讘住诪讜讱 诪讗讬 讚讻转讬讘讬 讘砖讗专 讘转讬 讻讬 诪讬 讙讜讬 讙讚讜诇 讻讜' 讜讘讝讛 诇讗 诪讬讬转讜 砖讜诐 专讗讬讛 诇讚讘专讬讛诐 讜诇讻讗讜专讛 讗讬谉 讗诇讜 讗诇讗 讚讘专讬 谞讘讬讗讜转 讜讗祝 砖诪爪讗转讬 讻转讜讘 讘住' 讛专讗讘"谉 砖讛讘讬讗 讚讘专讬 专讛"讙 讘讗专讬讻讜转 讜诪住讬讬诐 讘讛 讚讛讱 诪诇转讗 讚讗诪讜专讗讬 讚诪讗讬 讚讻转讬讘讬 讘讛谞讱 讘转讬 讗讬谞讜 讗诇讗 讚讘专讬 拽讘诇讛 讛诇"诪 砖讗讬 讗驻砖专 诇讚讘专讬诐 讛诇诇讜 诇讛转驻专砖 诪谉 讛注讚讜转 讻诇诇 讻讜' 讜诇讗 讬讚注谞讗 讗讬 讛讗讬 住讬讜诪讗 讚讛专讗讘"谉 讛诐 讚讘专讬 注爪诪讜 讗讜 讚讘专讬 讛讙讗讜谉. 注讻"驻 拽砖讛 诇讬 讟讜讘讗 讘讙讜讬讛 讚讗讬 住"讚 砖讛诐 讘拽讘诇讛 讛诇"诪 讗驻讬诇讜 诪讗讬 讚讻转讬讘讬 讘讛谞讱 讘转讬 讗"讻 诪诪讬诇讗 讚讻"砖 砖讛谞讞转 转驻讬诇讬谉 注爪诪谉 讛谉 讛诇"诪 讗"讻 诪讗讬 讛讗讬 讚拽讗诪专 专' 讬爪讞拽 诪谞讬谉 砖讛拽讘"讛 诪谞讬讞 转驻讬诇讬谉 讜拽讬"诇 讚讛诇讻讛 诇诪"诪 讛讬讗 讻讚诪爪讬谞讜 讘注诇诪讗 讜讻讬 诪讗讞专 讚讛诇讻转讗 讛讬讗 拽专讗 诇"诇. 转讜 拽砖讬' 诇讬 讗讬 住"讚 讚诪讗讬 讚讻转讬讘讬 讘讛谞讬 讘转讬 讛讜讬 讛诇"诪 讗"讻 诪讗讬 诪拽砖讛 讘住诪讜讱 讜诪讬 诪砖转讘讞 拽讜讚砖讗 讘"讛 讘砖讘讞讬讬讛讜 讚讬砖专讗诇 讜讻讬 讬砖 诇讛拽砖讜转 砖讜诐 讚讘专 讗讛诇讻讛 诇诪"诪 砖讗驻讬' 讘注谞讬讬谞讬 讛诇讻讜转 讙诪讜专讜转 讗诪专讜 砖讗讬谉 讟注诐 诇讚讘专 讚讛讗 诪讛讗讬 讟注诪讗 讙讜驻讗 讗诪专讬谞谉 砖拽"讜 诪讛诇讻讛 诇讗 讬诇驻讬谞谉 讜讻"砖 讘注谞讬讬谞讬 讛讗讙讚讜转 讻讗诇讛 砖讛谉 注"驻 住讜讚 诪讜驻诇讗 讻诪"砖 讛讙讗讜谉 讘注爪诪讜. 讗诇讗 讚讘专 诪谉 讚讬谉 拽砖讬讗 诇讬 讘讛讗 讚拽讗诪专 讜诪讬 诪砖转讘讞 拽讜讚砖' 讘"讛 讘砖讘讞讬讬讛讜 讚讬砖专讗诇 砖讛专讬 讻诪讛 诪拽专讗讜转 诇讗讬谉 诪住驻专 讘转讜专讛 讜谞讘讬讗讬诐 讜讻转讜讘讬诐 砖讛拽讘"讛 诪砖转讘讞 讘砖讘讞讬讬讛讜 讚讬砖专讗诇 讜讗讬谉 诇讱 诪拽专讗 诪驻讜专砖 讬讜转专 诪诪讛 讚讻转讬讘 讬砖专讗诇 讗砖专 讘讱 讗转驻讗专 讜讗讚专讘讛 诪砖诪注 谞诪讬 诪讛讗讬 拽专讗 讙讜驻讗 讚讗转驻讬诇讬谉 拽讗讬 砖讛专讬 转驻讬诇讬谉 谞拽专讗讬谉 驻讗专 讜讻转讬讘 谞诪讬 讛谉 注诇 讻驻讬诐 讞拽讜转讬讱 讜讻讬 讬砖 砖讘讞 诇讬砖专讗诇 讜讚讘拽讜转诐 讘讜 讬讜转专 诪讝讛 讜砖讬讬讱 讙"讻 讟讜讘讗 讘注谞讬谉 讛转驻讬诇讬谉 讜讛谞专讗讛 诇驻讬 注谞"讚 讘注谞讬谉 诇讬讬砖讘 讞讚讗 诪讙讜 讞讚讗 讚讛谞讱 讗诪讜专讗讬 讚讗讬讬专讬 讘诪讛 讚讻转讬讘 讘讛谞讱 讘转讬 讚诪专讬 注诇诪讗 讜讚讗讬 讘住讘专讗 讚谞驻砖讬讬讛讜 诪住拽讜 讛讻讬 讚讻讬讜谉 讚讬诇驻讬谞谉 诪拽专讗 讚谞砖讘注 讛' 讘讬诪讬谞讜 讜讘讝专讜注 注讜讝讜 讚讘讬诪讬谞讜 拽讗讬 讗转讜专讛 讜讘讝专讜注 注讜讝讜 讗转驻讬诇讬谉 讜谞讛讬 讚讘讬诪讬谞讜 讛讬讬谞讜 转讜专讛 住转诪讜 讻驻讬专讜砖讜 讜讛讬讬谞讜 转讜专讛 砖诇谞讜 砖讻讱 讻转讜讘讛 诇驻谞讬讜 讘诪专讜诐 诪砖讗"讻 讘转驻讬诇讬谉 讚诇讗 讬讚注讬谞谉 诪讛 讻转讬讘 讘讛讜 讜诇诪讛 谞拽专讗讬谉 讝专讜注 注讜讝讜 讘讜讚讗讬 砖诇讗 讘讗 讛讻转讜讘 诇住转讜诐 讗诇讗 诇驻专砖 讗"讻 注"讻 诪住讘专讗 驻砖讜讟讛 谞讚注 讘讻诇 讝讛 讜讛讬讬谞讜 讚诪住转诪讗 讛转驻讬诇讬谉 砖诇 讛拽讘"讛 讛诐 讚讜讙诪讗 诇转驻讬诇讬谉 砖诇谞讜 讜讻讬 讛讬讻讬 讚讘驻专砖讛 专讗砖讜谞讛 讚讻转讬讘' 讘转驻讬诇讬谉 讚诪专讬 注诇诪讗 讜诪讬 讻注诪讱 讬砖专讗诇 讙讜讬 讗讞讚 讘讗专抓 砖讛诐 诪诪砖 讚讜讙诪转 砖诪注 讬砖专讗诇 讘转驻讬诇讬谉 砖诇谞讜 讻讚诪住讬拽 诇讛讚讬讗 讚讛讬讬谞讜 讞讟讬讘讛 诪讜诇 讞讟讬讘讛 砖砖谞讬讛诐 诪讜专讬谉 讘注谞讬谉 讛讗讞讚讜转 讻诪讜 讻谉 砖讗专讬 驻专砖讬讜转 砖诇 转驻讬诇讬谉 砖诇谞讜 砖讛诐 诇讝讻专讜谉 诪爪讜转讬讜 砖诇 讛拽讘"讛 讻诪讜 砖驻专砖"讬 讝"诇 砖注"讬 讝讻讬专讜转 讛诪爪讜转 讻"砖 砖讗谞讜 讝讜讻专讬谉 拽讘诇转 诪诇讻讜转讜 讜讗讞讚讜转讜 讜讚讘拽讜转讜 讘谞讜 讜诪诪讬诇讗 砖讻讱 讬砖 诇谞讜 诇讜诪专 讘注谞讬谉 砖讗专讬 讘转讬 讚诪专讬 注诇诪讗 砖讛诐 诪注谞讬谞讬 讝讻讬专讛 讝讛 讗讬 讗驻砖专 砖讗讬谉 砖讻讞讛 诇驻谞讬讜 讬转讘专讱 讻讘讬讻讜诇 讗注"讻 讚讗讛讝讻专转 讛砖诐 讜砖讘讞 砖诇 讬砖专讗诇 拽讗讬 砖讛诪讛 转诪讬讚 诇讝讻专讜谉 诇驻谞讬讜 讜诪拽专讗 诪诇讗 讛讜讗 讜转讗诪专 爪讬讜谉 注讝讘谞讬 讛' 讜讛' 砖讻讞谞讬 讛转砖讻讞 讗砖讛 注讜诇讛 诪专讞诐 讘谉 讘讟谞讛 讙诐 讗诇讛 转砖讻讞谞讛 讜讗谞讻讬 诇讗 讗砖讻讞讱 讛谉 注诇 讻驻讬诐 讞拽讜转讬讱. 讜讛讬讬谞讜 注"讬 砖砖诪谉 砖诇 讬砖专讗诇 讞拽讜拽 诇驻谞讬讜 转诪讬讚 讛讜讗 讝讜讻专 讘讛谉 诇讛住讬专 讛讚' 砖讻讞讜转 砖讻转讜讘讬谉 讘驻住讜拽 讛讝讛. 谞诪爪讗 诇驻"讝 讗"砖 砖讻诇 讛讚' 讘转讬诐 讚转驻讬诇讬谉 讚诪专讬 注诇诪讗 讛诐 讚讜讙诪讗 讚转驻讬诇讬谉 砖诇谞讜 诪住讘专讗 讙诪讜专讛 讗诇讗 讚讗驻"讛 诪拽砖讬 砖驻讬专 讜诪讬 诪砖转讘讞 拽讘"讛 讘砖讘讞讬讬讛讜 讚讬砖专讗诇 讜讗讚诇注讬诇 诪讬谞讬讛 拽讗讬 讚拽讗诪专 讜讘讝专讜注 注讜讝讜 讗诇讜 转驻讬诇讬谉 讜诪讬讬转讬 专讗讬讛 砖讛转驻讬诇讬谉 注讜讝 诇讬砖专讗诇 讚讻转讬讘 讜专讗讜 讻诇 注诪讬 讛讗专抓 讻讬 砖诐 讛' 注诇讬讱 讜讬专讗讜 诪诪讱 讜诇驻"讝 注"讻 爪专讬讻讬谉 讗谞讜 诇讜诪专 砖讘讝讛 讛注谞讬谉 注爪诪讜 转驻讬诇讬谉 讚讛拽讘"讛 谞拽专讗 讝专讜注 注讜讝讜 砖注讜讝 讛诪讛 诇讜 讜注"讝 诪拽砖讬 砖驻讬专 讚讗讻转讬 诇讗 讚诪讬 讚谞讛讬 砖讛转驻讬诇讬谉 砖诇谞讜 谞拽专讗讬谉 注讜讝 诇驻讬 砖注诇 讬讚讬讛谉 诪转讬专讗讬谉 讻诇 注诪讬 讛讗专抓 讻砖专讜讗讬谉 讻讬 砖诐 讛' 谞拽专讗 注诇讬谞讜 讜讻诪"砖 讛转讜住' 讚讗砖诐 砖讚讬 拽讗讬 讜诇驻讬讻讱 谞讜驻诇 注诇讬讛诐 驻讞讚 讜讗讬诪讛 讜注讜讚 注"讬 砖诪讜转讬讜 砖诇 讛拽讘"讛 讛讻转讜讘讬谉 讘转驻讬诇讬谉 讜讛谞讞转谉 讘专讗砖 讜讘讝专讜注 谞转讜住祝 讘讛谉 讗讜专 讙讚讜诇 诇讛讬讜转诐 讘注谞讬谉 讛专讜讞谞讬 诪讗讚 讜讻诪讗诪专 讞讻诪讬谞讜 讝"诇 砖爪专讬讻讬谉 讙讜祝 谞拽讬 砖讛讙讜祝 诪转讘专专 讜诪转诇讘谉 注诇 讬讚讬讛谉 讙"讻 诪讙砖诪讬 诇专讜讞谞讬 讻注谞讬谉 砖讻转讜讘 讜讬讞讝讜 讗转 讗诇拽讬 讬砖专讗诇 讜讬讗讻诇讜 讜讬砖转讜 讜诪转专讙诪讬谞谉 讜讛讜讜 讞讚讗讬谉 讻讗讬诇讜 讗讻诇讬谉 讜砖转讬谉 讜讻诪讘讜讗专 讗爪诇讬谞讜 讘诪拽讜诐 讗讞专 砖讛讜讗 诪诪砖 诪注讬谉 注讛"讘 讜讗"讻 注谞讬谉 转驻讬诇讬谉 讛诐 砖讘讞 诪诪砖 诇讙讜驻谉 讜诇谞砖诪转谉 讗诇讗 讚讘转驻讬诇讬谉 讚诪专讬 注诇诪讗 诇讗 砖讬讬讱 诇讜诪专 讻谉 讚讛拽讘"讛 诪砖转讘讞 注"讬 转驻讬诇讬谉 讜诇砖讜谉 砖讘讞 讻讗谉 讛讜讗 注谞讬谉 砖讘讞 诪诪砖 砖讛讜讗 诪诇砖讜谉 讛讜住驻讛 讜谞讛讬 讚诪爪讬谞讜 讚讜讚讗讬 讚讬砖 砖讘讞 讜讛讜住驻讛 诇拽讘"讛 讻讘讬讻讜诇 注"讬 转讜专转诐 讜诪注砖讬讛诐 讟讜讘讬诐 砖诇 讬砖专讗诇 讻讚讗讬转讗 诇拽诪谉 讘诪讻讬诇转讬谉 砖诪讜住讬驻讬谉 讻讞 讘驻诪诇讬讗 砖诇 诪注诇讛 诪"诪 讘诪讛 砖讛讜讗 诪砖讘讞 讗转 讬砖专讗诇 讘讛谞讱 驻专砖讜转 讚转驻讬诇讬谉 砖诇讜 砖讛讜讗 注谞讬谉 转诪讬讚讬 讗驻讬诇讜 讗讬谉 诪拽讬讬诪讬谉 讛转讜专讛 讜讛诪爪讜转 讻专讗讜讬 诇讗 诪爪讬谞讜 砖讜诐 住讘专讗 诇讜诪专 砖讬讛讗 讘讝讛 砖讜诐 砖讘讞 讜注讬诇讜讬 诇注爪诪讜转讜 讬转' 注讚 砖讛转驻讬诇讬谉 讬讛讬讜 谞拽专讗讬谉 注讜讝 讘砖讘讬诇 讻讱 讜讛讚专讗 拽讜砖讬讗 诇讚讜讻转讗 讚讗讻转讬 诇讗 讚诪讬. 讜注"讝 诪砖谞讬 砖驻讬专 讚讜讚讗讬 砖讬砖 砖讘讞 讜注讬诇讜讬 诇讛拽讘"讛 注"讬 讛转驻讬诇讬谉 砖注诇 讬讚讬讛谉 谞讝讻讜专 砖注砖讜 讗讜转讜 讞讟讬讘讛 讗' 讘注讜诇诐 注"讬 拽讘诇转 注讜诇 诪诇讻讜转 讬讜转专 诪讻诇 讛注讜讘讚讬 讻讜讻讘讬诐 讜讻"砖 讘拽讘诇转 转讜专转讜 讚注诇' 讻转讬讘 讜讗谞讻讬 诇讗 讗砖讻讞讱 讚注诇讛 讚专砖讬谞谉 讝讛 诪注砖讛 住讬谞讬 讻谉 谞专讗讛 诇讬 谞讻讜谉 讘注讝"讛:





爪诇"讞

转谞讬讗 讗讘讗 讘谞讬诪讬谉 讗讜诪专 讗诇诪诇讗 谞转谞讛 专砖讜转 讜讻讜'. 讛谞讛 讛谞讬 诪讬诪专讜转 砖诇 讗"讘 讚诇注讬诇 讛诐 诪注谞讬谞讬 转驻诇讛 讜讛讬' 诇讛住诪讬讱 讛讱 讚诇拽诪谉 砖讗讬谉 转驻诇转讜 砖诇 讗讚诐 谞砖诪注转 讜讻讜' 诇讛谞讬 讚诇注讬诇 讜讗讞"讻 诇诪转谞讬 讛讱 讚讛讻讗 讜谞专讗讛 讚讛讱 讚讛讻讗 砖讬讬讱 诇讚诇注讬诇 讚砖谞讬诐 砖谞讻谞住讜 诇讛转驻诇诇 讜讻讜' 砖诪讬讬专讬 讘砖讚讜转 诪砖讜诐 诪讝讬拽讬谉 讜诇讻谉 讛讘讬讗 讛讱 讚讛讻讗 砖讛诪讝讬拽讬谉 砖讻讬讞讬 讟讜讘讗 讜拽讬讬诪讬 注诇谉 讻讻住诇讗 诇讗讜讙讬' 诇讻谉 爪专讬讱 讗讚诐 砖讬诪讜专 讘驻专讟 讘砖讚讛:


讗讬谉 转驻诇转讜 砖诇 讗讚诐 谞砖诪注转 讗诇讗 讘讘讛"讻 讜讻讜' 讬砖 诇讛住转驻拽 讘讻讜讜谞转 讗讘讗 讘谞讬诪讬谉 讘讝讛 讗诐 讛诪拽讜诐 讙讜专诐 讜讗驻讬' 讗讬谉 讛爪讬讘讜专 诪转驻诇诇讬' 注转讛 讻讙讜谉 砖谞转讗讞专 讜讻讘专 讛砖诇讬诪讜 讛爪讘讜专 转驻诇转诐 讜讛讜讗 诪讜讻专讞 诇讛转驻诇诇 讘讬讞讬讚 讗驻"讛 讬诇讱 诇讘讛"讻 砖砖诐 转驻诇转讜 讘讜讚讗讬 谞砖诪注转 讜讻谉 讚注转 讛专诪讘"诐 讘专讬砖 驻"讞 诪讛诇' 转驻诇讛 讜注讬讬谉 讘讻"诪 讜讘诇"诪 砖诐 讜注讬讬谉 讘转专"讬 讜讘讝讛 讗驻砖专 讚讜拽讗 讙诐 讻砖讬转驻诇诇 讞讜抓 诇讘讛"讻 讬转驻诇诇 讬讞讬讚讬 讗讝 诪讜讟讘 诇讛转驻诇诇 讘讘讛"讻 讗讘诇 讗诐 谞讝讚诪谉 诇讜 讘讬 注砖专讛 讛诪转驻诇诇讬诐 讞讜抓 诇讘讛"讻 讘爪讬讘讜专 讜讬砖 诇讜 讘专讬专讛 诇讛转驻诇诇 注诪讛诐 讘注砖专讛 讗讜 诇诇讻转 诇讘讛"讻 砖讛讜讗 诪拽讜诐 拽讘讜注 转诪讚 诇转驻诇讛 讗讘诇 砖诐 诇讗 讬诪爪讗 注砖专讛 讻讬 讻讘专 讛砖诇讬诪讜 讛爪讬讘讜专 转驻诇转诐 注讚讬祝 诇讛转驻诇诇 讘注砖专讛 讞讜抓 诇讘讛"讻 讜讘讝讛 诪讚讜拽讚拽 诇砖讜谞讜 砖诇 讗讘讗 讘谞讬诪讬谉 讚拽讗诪专 讗讬谉 转驻诇转讜 砖诇 讗讚诐 谞砖诪注转 讜讻讜' 讜讛"诇 诇诪讬诪专 住转诐 讗讬谉 转驻诇讛 谞砖诪注转 讗诇讗 讘讘讛"讻 讗"讜 讚拽诪"诇 讘讝讛 讚讚讜拽讗 转驻诇转讜 砖诇 讗讚诐 讬讞讬讚讬 讗讬谞讛 谞砖诪注转 讜讻讜' 讗讘诇 转驻诇转 讛爪讘讜专 讘讻诇 诪拽讜诐 谞砖诪注转 讗讘诇 讘诪住' 注"讝 讚祝 讚' 注"讘 讘转讜住' 讘讚"讛 讻讬讜谉 讚讗讬讻讗 爪讬讘讜专讗 讻转讘讜 讘讝讛 讛诇砖讜谉 讗讬谞讛 谞砖诪注转 讗诇讗 讘诪拽讜诐 砖讛爪讘讜专 诪转驻诇诇讬诐 讻讚讗诪专讬' 讘驻"拽 讚讘专讻讜转 讗讬谉 转驻诇转讜 砖诇 讗讚诐 谞砖诪注转 讗诇讗 注诐 讛爪讘讜专 讬注"砖 讜讗"讻 谞专讗讛 砖讛诐 诪驻专砖讬诐 讚讘专讬 讗讘讗 讘谞讬诪讬谉 讚讘讛"讻 讻讜讜谞转讜 讛爪讘讜专 砖诪转驻诇诇讬诐 砖诐 讘讘讛"讻 讜爪"诇 讚转专转讬 讘注讬 注诐 讛爪讘讜专 讜讚讜拽讗 讘讛"讻 讚讗诇"讻 诇诪讛 讛讝讻讬专 讘讛"讻 讛"诇 诇诪讬诪专 讗讬谉 转驻诇转讜 砖诇 讗讚诐 谞砖诪注转 讗诇讗 讘爪讬讘讜专 讗诇讗 讜讚讗讬 讚讘注讬 讙"讻 讘讛"讻 讜讻谉 诪砖诪注 诇砖讜谉 讛转讜住' 讛谞"诇 砖讛转讞讬诇讜 讘诪拽讜诐 砖讛爪讬讘讜专 讜住讬讬诪讜 注诐 讛爪讬讘讜专 讜诇驻讬"讝 讙诐 转驻诇转 讛爪讘讜专 讗"讻 讗诇讗 讘讘讛"讻 拽砖讛 诇诪讛 拽讗诪专 讗讘讗 讘谞讬诪讬谉 讗讬谉 转驻诇转讜 砖诇 讗讚诐 谞砖诪注转 讛"诇 诇诪讬诪专 讗讬谉 转驻诇讛 谞砖诪注转 讗诇讗 讘讘讛"讻 讜诇讻谉 谞诇注"讚 讚转驻诇转 讛爪讘讜专 讙诐 诇讚注转 讛转讜住' 谞砖诪注转 讘讻诇 诪拽讜诐 砖诪转驻诇诇讬谉 讜转驻诇讛 砖诇 讬讞讬讚 讻砖讛讜讗 诇讘讚讜 讗驻讬' 讘讘讛"讻 讗讬谞讜 讘讟讜讞 砖转讛讗 谞砖诪注转 讗讘诇 讗诐 讛讬讞讬讚 诪转驻诇诇 讘讘讛"讻 讘注转 砖讛爪讘讜专 砖诐 讗祝 砖谞转讗讞专 讜讻讘专 住讬讬诪讜 讛爪讘讜专 转驻诇转诐 讗诇讗 砖讛诐 注讚讬讬谉 注讜住拽讬诐 讘砖讬专讜转 讜转砖讘讞讜转 讻诪讜 讗砖专讬 讜讘讗 诇爪讬讜谉 讜讻讚讜诪讛 讜讛讬讞讬讚 诪转驻诇诇 砖诐 转驻诇转讜 谞砖诪注转 讜讛讬讬谞讜 诇砖诪讜注 讗诇 讛专谞讛 讜讗诇 讛转驻诇讛 讛讜讗讬诇 讜讛拽"讘讛 砖讜诪注 讗诇 讛专谞讛 砖诇 讛爪讬讘讜专 砖讜诪注 讙"讻 转驻诇讛 砖诇 讛讬讞讬讚 讜拽"讜 讗诐 诪转驻诇诇 讘讘讬转 讛讻谞住转 砖讞专讬转 讘注转 砖讛爪讬讘讜专 诪转驻诇诇讬诐 诪讜住祝 讜讛诪讙"讗 砖讻' 讘住讬' 爪' 住"拽 讬"讝 讚诪砖诪注 讘诪住' 注"讝 讚讗诐 诪转驻诇诇 诪讜住祝 讘注转 砖讛爪讬讘讜专 诪转驻诇诇讬诐 砖讞专讬转 诇讗 诪拽专讬 讘砖注讛 砖讛爪讬讘讜专 诪转驻诇诇讬诐 讛讬讬谞讜 讻砖讗讬谞讜 诪转驻诇诇 注诪讛诐 讘讘讛"讻 讗讘诇 讗诐 讛转驻诇诇 注诪讛诐 讘讘讛"讻 诇讗 讝讜 砖讗讬谞讛 谞讚讞讬转 讗诇讗 讗驻讬诇讜 谞砖诪注转 讻谞诇注"讚:


诪谞讬谉 砖讛拽"讘讛 诪谞讬讞 转驻讬诇讬谉 讜讻讜' 讜讬砖 诇转诪讜讛 诇诪讛 讛讘讬讗 拽专讗 讚讬砖注讬' 讜诇讗 讛讘讬讗 拽专讗 诪转讜专转 诪砖讛 讜讻讚诇拽诪谉 讚祝 讝' 注"讗 讜专讗讬转讬 讗转 讗讞讜专讬 诪诇诪讚 砖讛专讗讛讜 讛拽"讘讛 拽砖专 砖诇 转驻讬诇讬谉 讜讗讜诇讬 诪拽专讗 讚讜专讗讬转 诇讗 讛讬讬谞讜 诪驻专砖讬' 砖拽讗讬 注诇 拽砖专 砖诇 转驻讬诇讬谉 讜专砖"讬 诇拽诪谉 驻讬专砖 讘讚"讛 讜转诪讜谞转 讛' 讬讘讬讟 讝讛 诪专讗讛 讗讞讜专讬讬诐 讻讱 砖谞讜讬 讘住驻专讬 讜拽砖专 砖诇 转驻讬诇讬谉 诪讗讞讜专讬讜 讛讜讗 讜讗诪专讬谞谉 诇注讬诇 讚讛拽"讘讛 诪谞讬讞 转驻讬诇讬谉 注讻"诇 专砖"讬 砖诐 讜诇讻讗讜专讛 讛讗专讬讱 讻讗谉 诇讛讘讬讗 讚讘专讬 讛住驻专讬 诇诇讗 爪讜专讱 讜讗诪谞诐 讻讜讜谞转 专砖"讬 讛讜讗 诇转专抓 拽讜砖讬' 讛谞"诇 讚诇诪讛 诇讗 讛讘讬讗 讻讗谉 专讗讬' 讚讛拽"讘讛 诪谞讬讞 转驻讬诇讬谉 诪讚讻转讬讘 讜专讗讬转 讗转 讗讞讜专讬 讜诇讻谉 驻讬专砖"讬 讛转诐 讜转诪讜谞转 讛 讬讘讬讟 讝讛 诪专讗讛 讗讞讜专讬诐 讜讝讛讜 注拽专 讻讜讜谞转 讛讻转讜讘 讘诪讛 砖讗诪专 讜专讗讬转 讗转 讗讞讜专讬 讗诪谞诐 讻讬讜谉 砖讻讘专 砖诪注谞讜 讻讗谉 讘住讜讙讬' 讝讜 砖讛拽"讘讛 诪谞讬讞 转驻讬诇讬谉 诪诪讬诇讗 讬讚注讬谞谉 砖讻讗砖专 讛专讗讛讜 诇诪砖讛 诪专讗讛 讗讞讜专讬诐 讛专讗讛讜 拽砖专 砖诇 转驻讬诇讬谉 砖砖诐 讛讜讗 诪拽讜诐 讛拽砖专:


讜注讜讚 谞诇注"讚 砖讛专砖讘"讗 讘讞讬讚讜砖讬讜 讛讘讬讗 讘砖诐 专讘讬谞讜 讛讗讬 讙讗讜谉 驻讬' 讛讙讚讛 讝讜 砖讛拽"讘讛 诪谞讬讞 转驻讬诇讬谉 砖诇驻讬 驻砖讜讟谉 砖诇 讚讘专讬诐 讛诐 专讞讜拽讬诐 诪讛砖讻诇 讜驻讬' 专讘讬谞讜 讛讗讬 砖讛专讗讛 讛拽"讘讛 诇诪砖讛 拽砖专 砖诇 转驻讬诇讬谉 讜讛谞讞转 转驻讬诇讬谉 讻讚专讱 砖诇诪讚讜 诪注砖讛 诪砖讻谉 砖谞讗' 讻讻诇 讗砖专 讗谞讬 诪专讗讛 讗讜转讱 讜讙讜' 讻讻诇 讗砖专 讗转讛 诪专讗讛 讘讛专 讜讙讜' 讛谞讛 讛住讬讘 专讘讬谞讜 讛讗讬 讛讚讘专讬诐 诪驻砖讜讟谉 诇驻专砖 讗讜转诐 砖讘诪注诪讚 诪砖讛 专讘讬谞讜 砖诐 诇诪讚讜 讛拽"讘讛 讘讛 讗讜驻谉 讛谞讞转 讛转驻讬诇讬谉 讜讗讜驻谉 诪注砖讛 讛拽砖专 讻讚讬 砖讬讚注 诇诇诪讚 讗转 讘谞讬 讬砖专讗诇 讗讬讱 讬注砖讜 讜注诇 讗讜转讜 专讙注 讗诪专讜 砖讛拽"讘讛 诪谞讬讞 转驻讬诇讬谉 讛谞讛 专讗讛 讛讙讗讜谉 诇拽专讘 讛讚讘专讬诐 讗诇 讛砖讻诇 讜讻谉 专讗讜讬 诇注砖讜转 讘讻诇 讻讬讜爪讗 讘讝讛 讜讗诪谞诐 专讘讬谞讜 讛专砖讘"讗 讛砖讬讘 注诇讬讜 转砖讜讘讛 谞爪讞转 讚讗诐 讛驻讬专讜砖 讻谉 讗讬谉 砖讜诐 讛讘谞讛 诇诪讛 砖砖讗诇讜 讛谞讬 转驻讬诇讬谉 讚诪专讬 注诇诪讗 诪讛 讻转讬讘 讘讛讜. 讜讗谞讬 讗讜诪专 砖讙诐 讙讜祝 讛诪讗诪专 讗讬谉 诪拽讜诐 诇驻专砖 讻专讘讬谞讜 讛讗讬 砖讛专讬 讬诇讬祝 诪诪讛 讚讻转讬讘 讘讝专讜注 注讜讝讜 讜注讜讝讜 注诇 讛拽"讘讛 讻讘讬讻讜诇 拽讗讬 砖讛诐 注讜讝讜 讜诪"砖 砖讛转驻讬诇讬谉 讛诐 注讜讝 诇讬砖专讗诇 讛讬讬谞讜 砖诪住转诪讗 讛谞讬 转驻讬诇讬谉 讚诪"注 讛诐 讚讜讙诪转 讚讬讚谉 诇讚讬讚谉 讛讻讬 谞诪讬 讚讬讚讬' 诇讚讬讚讬' 讜讻讚专讱 讛驻专砖讬讜转 砖讘讛谉 砖讘讛谞讬 讚讬讚谉 讻转讬讘 砖讘讞讜 砖诇 讛拽"讘讛 讜讘讚讬讚讬' 砖讘讞讗 讚讬讚谉 讜讗"讻 讻砖诐 砖讻讘讬讻讜诇 讚讬讚讬' 讛诐 注讜讝讜 讛"讻 讚讬讚谉 讛诐 注讜讝 诇谞讜 讜诇讻谉 砖讗诇 诪谞讬谉 砖讛诐 注讜讝 诇讬砖专讗诇. 讜诪注转讛 诇讗 谞驻诇讗转 讜诇讗 专讞讜拽讛 讛讬讗 诪诪谞讜 诇讬讚注 诪讛 砖诇讗 讛讘讬讗 讻讗谉 专讗讬' 诪拽专讗 讚讜专讗讬转 讗转 讗讞讜专讬 砖讬诇驻讬' 诪砖诐 砖讛专讗讛讜 拽砖专 砖"转 砖注诇 专讗讬' 讝讜 讜讚讗讬 讛讬讬谞讜 讬讻讜诇讬诐 诇驻专砖 讻专讘讬谞讜 讛讗讬 砖讛专讗讜讛讜 诇诪砖讛 讻讚讬 砖讬讚注 诇诇诪讚讬谞讜 讗讜驻谉 注砖讬讬转 讛拽砖专 讜诪拽讜诪讜 讛讗诪转讬 讘专讗砖 讜讘讗诪转 讻讜讜谞转 讘注诇 讛诪讗诪专 诇讜诪专 砖讻讘讬讻讜诇 讘讗诪转 诪谞讬讞 转驻讬诇讬谉 讜诇讻谉 讛讜讻专讞 诇讛讘讬讗 诪拽专讗 讚讬砖注讬':


讜诇拽专讘 讚讘专 讝讛 拽爪转 诇驻砖讜讟讜 讛讙诐 砖讘讜讚讗讬 讬砖 讘讛讙讚讛 讝讜 住讜讚 谞砖讙讘 讜谞注诇诐 诪讗讚 讜讗讬谉 诇谞讜 注住拽 讘谞住转专讜转 讜讗注驻"讻 诇拽专讘 讛讚讘专 拽爪转 讗诇 讛砖讻诇 诪讛讜 注谞讬谉 讛谞讬 转驻讬诇讬谉 讚诪"注 讜讗讜诪专 讗谞讬 砖诪讛 砖讗诪专讜 讻讗谉 砖讛转驻讬诇讬谉 讛诐 注讜讝 诇讬砖专讗诇 讙诐 注诇 转驻讬诇讬谉 讚诪专讬 注诇诪讗 专诪讝讜 讜专"讗 讛讙讚讜诇 讚讬讘专 讜专诪讝 注诇讬讛诐 讜砖讜专砖 讛驻注讜诇讛 砖诇 讛谞讬 转驻讬诇讬谉 诇讚注转讬 讛讜讗 诇驻讬 砖讻砖诐 砖注讜诪讚讬诐 注诇讬谞讜 讘注讜诇诐 讛砖驻诇 砖讜谞讗讬诐 讛专讘讛 砖讛诐 注讜诪讚讬诐 注诇讬谞讜 诇讻诇讜转讬谞讜 讻谉 讙诐 诇诪注诇讛 讬砖 诪砖诪讗讬诇讬诐 诇讞讜讘讛 讛诪拽讟专讙讬诐 注诇 讬砖专讗诇 讜讻砖讛拽"讘讛 诪转注讟专 讘转驻讬诇讬谉 砖讘讛诐 诪砖转讘讞 讘讬砖专讗诇 讻诪讘讜讗专 讘住讜讙讬讗 讝讜 讘诪讛 砖讻转讘 讘讛谞讬 转驻讬诇讬谉 讜转驻讬诇讬谉 谞拽专讗讬诐 驻讗专 讜诪转拽讬讬诐 讬砖专讗诇 讗砖专 讘讱 讗转驻讗专 讜讻砖专讜讗讬诐 讛诪拽讟专讬讙讬诐 讙讜讚诇 讞砖讬讘讜转 讬砖专讗诇 讜讗讛讘转 讛拽"讘讛 诇讛诐 讗讬谉 诇讛诐 驻讛 诇讛砖讟讬谉 讜诪转注专讘讘讬诐 讜讗谞讬 讗讜诪专 拽"讜 讗诐 讛砖讜驻专 讘讗 诇注专讘讘 讛砖讟谉 讻诪驻讜专砖 讘诪住' 专"讛 讚祝 讟"讝 注"讘 讜驻讬专"砖讬 砖诐 讻砖专讜讗讛 砖讬砖专讗诇 诪讞讘讘讬谉 讛诪爪讜转 讛讜讗 诪转注专讘讘 讬注"砖 讜讗"讻 驻砖讬讟讗 讜驻砖讬讟讗 讻砖专讜讗讛 砖讛拽"讘讛 诪讞讘讘 讗讜转谞讜 讜诪砖转讘讞 讘谞讜 砖讛讜讗 诪转注专讘讘 讜诇讻谉 讛转驻讬诇讬谉 讛诐 讝专讜注 注讜讝讜 讜讙讘讜专转讜 诇讻讘讜砖 讻注住讜 讜讛诐 讘砖诪讗诇 讻讬 讛诪砖诪讗讬诇讬诐 讛诐 讛诪拽讟专讙讬诐 讜讻砖讗谞讜 诪讜住讬驻讬诐 讻讞 诇诪注诇讛 讙诐 讛砖诪讗诇 谞注砖讛 讬诪讬谉 讜讝讛 砖讛转讛 讬讚 讻讛讛 谞注砖讬转 讬诪讬谉 注讜讝 讜讻"讝 注"讬 讛转驻讬诇讬谉 砖专讜讗讬诐 砖诪转注讟专 讘注诪讜 讬砖专讗诇 讜讝讛 驻讬专砖 讛驻住讜拽 转谞讜 注讜讝 诇讗诇拽讬诐 注诇 讬砖专讗诇 讙讗讜转讜 讻讬 注"讬 讝讛 砖注诇 讬砖专讗诇 讙讗讜转讜 注讜讝讜 讘砖讞拽讬诐 讜诇讻谉 讗诪专 讗讞"讻 讻讜专讗 讗诇拽讬诐 诪诪拽讚砖讬讱 讗诇 讬砖专讗诇 讛讜讗 谞讜转谉 注讜讝 讜转注爪讜诪讜转 诇注诐 砖讙诐 诇诪讟讛. 讛诐 诇谞讜 注讜讝 讜讻诇 注诪讬 讛讗专抓 诪转讬专讗讬诐 讜讝讛讜 讻讜讜谞转 专"讗 讛讙讚讜诇 讜专讗讜 讻诇 注诪讬 讛讗专抓 讻讬 砖诐 讛' 谞拽专讗 注诇讬讱 讻讘讬讻讜诇 砖诪讜 讛诪砖讜讘讞 讜讛诪驻讜讗专 谞拽专讗 注诇讬谞讜 讗诇拽讬 讬砖专讗诇 注"讬讝 讜讬专讗讜 诪诪讱 讜专讜诪讝 讙诐 诇诪注诇讛 讻诇 砖专讬 讗讜"讛 诇诪注诇讛 砖专讜讗讬诐 转驻讬诇讬谉 讚诪"注 讜砖诐 讛' 谞拽专讗 注诇讬谞讜 讜讻诇 讛驻专砖讬讜转 砖讘讛诐 讛讜讗 砖讘讞讬谞讜 讛诐 诪转讬专讗讬诐 诪诇拽讟专讙 谞诪爪讗 讻讬 讛谞讬 转驻讬诇讬谉 讚讬讚谉 讜讛谞讬 转驻讬诇讬谉 讚诪"注 诇讚讘专 讗讞讚 诪转讻讜讜谞讬诐 砖讬讛讬' 注诪讬 讛讗专抓 诇诪讟讛 讜砖专讬讛诐 诇诪注诇讛 诪转讬专讗讬诐 诪驻谞讬谞讜 讜讛' 讬讗讬专 注讬谞讬谞讜 讘转讜专转讜:


诪讛 讻转讬讘 讘讛讜. 讗"诇 讜诪讬 讻注诪讱 讬砖专讗诇 讙讜讬 讗讞讚 讘讗专抓 讛谞讛 讬砖 诇转诪讜讛 讚讛讱 拽专讗 讻转讬讘 讘砖诪讜讗诇 讘' 讝' 讜讚讜讚 讛诪诇讱 讗诪专讜 讜砖诐 讻转讬讘 讜诪讬 讻注诪讱 讻讬砖专讗诇 讙讜讬 讗讞讚 讘讗专抓 讜讙诐 讻转讬讘 讛讱 拽专讗 讘讚"讛 讗' 讬"讝 讜砖诐 讻转讬讘 讜诪讬 讻注诪讱 讬砖专讗诇 讙讜讬 讗专讚 讘讗专抓 讜讛谞讛 砖讘讬拽 讻讗谉 拽专讗 讚砖诪讜讗诇 讜讛讘讬讗 拽专讗 讚讚"讛 讛诪讗讜讞专 讜讻讗砖专 注讬讬谞转讬 讘讝讛 讗诪专转讬 砖讬讜转专 讜讬讜转专 讙讚诇讛 讛转诪讬' 砖讛专讬 讛讗讬 拽专讗 讘讞讚 诪讛讘转讬诐 讛讬讗 讜讘砖讗专 讘转讬 讻转讬讘 驻住讜拽讬 转讜专讛 讻诪讘讜讗专 讻讗谉 讘住讜讙讬讗 讜讗"讻 诇诪讛 讝讛 讻讗砖专 砖讗诇 诪讛 讻转讬讘 讘讛讜 砖讘讬拽 讻诇 讛谞讬 驻住讜拽讬 讚讗讜专讬讬转讗 讚诪砖讛 讜讛讘讬讗 讛讱 拽专讗 讜诪讬 讻注诪讱 讬砖专讗诇 砖讗诪专讜 讚讜讚 讜讛谞诇注"讚 讻讬 专爪讛 诇讛讘讬讗 拽专讗 讚诪讛讗讬 讙讜驻讬' 砖诪注谞讜 砖讛拽"讘讛 诪砖转讘讞 讘讬砖专讗诇 讜讛谞讛 讘砖诪讜讗诇 讻转讬讘 讜诪讬 讻注诪讱 讜讙讜' 讗砖专 讛诇讻讜 讗诇拽讬诐 诇驻讚讜转 诇讜 诇注诐 讜诇砖讜诐 诇讜 砖诐 讜讙讜' 讜讛专讬 诪爪讬谞讜 讻讗谉 讘讛讱 拽专讗 砖讛拽"讘讛 注砖讛 诇注爪诪讜 砖诐 讘诪讛 砖驻讚讛 讬砖专讗诇 讜谞诪爪讗 砖讛拽"讘讛 诪砖转讘讞 讘讬砖专讗诇 讜讗诪谞诐 讬砖 诪拽讜诐 诇讚讞讜转 讚诪讗谉 讬诪专 讚讛讗讬 诇砖讜诐 诇讜 注诇 讛拽"讘讛 讞讜讝专 讚诇诪讗 讛讱 诇讜 注诇 注诐 讬砖专讗诇 讞讜讝专 诇砖讜诐 砖诐 诇注诐 讬砖专讗诇 讗讘诇 讘讚"讛 讻转讬讘 讜诪讬 讻注诪讱 讬砖专讗诇 讜讙讜' 讗砖专 讛诇讱 讗诇拽讬诐 诇驻讚讜转 诇讜 注诐 诇砖讜诐 诇讱 砖诐 讜讙讜' 讛专讬 诪驻讜专砖 讘讗专 讛讬讟讘 砖讛拽"讘讛 砖诐 诇讜 诇注爪诪讜 讻讘讬讻讜诇 砖诐 讘诪讛 砖驻讚讛 讬砖专讗诇 诇讜 诇注诐 讜讛讜讗 诪砖转讘讞 讘砖讘讞讬讬讛讜 讚讬砖专讗诇 讜诇讻谉 讛讘讬讗 讚讜拽讗 拽专讗 讚讚讘专讬 讛讬诪讬诐 讜诪讛 砖讛拽砖讛 讗讞"讻 讜诪讬 诪砖转讘讞 拽讘"讛 讜讻讜' 讜诇驻讬 诪"砖 讛专讬 诪讙讜驻讬' 讚讛讱 拽专讗 讛讜讗 谞砖诪注 讜讗诪谞诐 拽专讗 讝讛 诇讗讜 拽讘"讛 讗诪专讜 讗诇讗 讚讜讚 讛诪诇讱 讗诪专讜 讜讚讜讚 讙讜驻讬' 诪谞"诇 讚讘专 讝讛 砖讛拽"讘讛 诪砖转讘讞 讘砖讘讞讬讬讛讜 讚讬砖专讗诇 讜讛专讬 砖讘讞 讙讚讜诇 讻讝讛 诇讬砖专讗诇 讗诐 讗讬转讗 砖讛讬讗 讻谉 讘讜讚讗讬 讛讬' 诪砖讛 专诪讝讜 讘讗讜专讬讬转讗 讜诇讻谉 砖讗诇 讜诪讬 诪砖转讘讞 讜讻讜' 讚诇诪讛 诇讗 诪爪讬谞讜 讝讛 讘转讜专转 诪砖讛 讜讛砖讬讘 讗讬谉 讚讻转讬讘 讘转讜专转 诪砖讛 讗转 讛' 讛讗诪专转 讜讙讜诪专:





诪专讗讬转 讛注讬谉

讜诪谞讬谉 砖讗驻讬诇讜 讗讞讚 砖讬讜砖讘 讜注讜住拽 讘转讜专讛 砖砖讻讬谞讛 注诪讜 讜讻讜'. 谞专讗讛 讚注讜住拽 讛讬讬谞讜 砖诪注讬讬谉 讘讛诇讻讛 讜讝讛讜 诇砖讜谉 注讜住拽 讚讘讛诇讻讛 爪专讬讱 注住拽 讜讬讚讜注 讚转讜专讛 砖讘注"驻 讛讬讗 讻谞讙讚 讛砖讻讬谞讛 讜讻谉 讛诇讻讛 讛讜讗 讛' 讻诇讛 讜诇讻谉 砖讻讬谞讛 注诪讜:


转专讬 诪讻转讘谉 诪讬诇讬讬讛讜 讘住驻专 讛讝讻专讜谞讜转. 讛转讜住驻讜转 讛拽砖讜 诪讚转谞谉 讜讻诇 诪注砖讬讱 讘住驻专 谞讻转讘讬诐 讜谞讚讞拽讜 讚讛讬讬谞讜 讘住驻专 诇讘讚讜. 讜讛专讘 讬注讘抓 讘住驻专 注抓 讗讘讜转 驻"讙 转讬专抓 讚讬砖 讞讬诇讜拽 讘讬谉 讚讘讜专 诇诪注砖讛 讚讻砖讛讜讗 诪注砖讛 讗驻讬诇讜 讞讚 谞讻转讘. 讗讱 讻砖讛讜讗 讚讘讜专 转专讬 诪讻转讘谉 诪讬诇讬讬讛讜 讜讞讚 诇讗:





驻转讞 注讬谞讬诐

诪讗讬  讜诇讞讜砖讘讬 砖诪讜 讗诪专 专讘 讗砖讬 讗驻讬诇讜 讞砖讘 讗讚诐 诇注砖讜转 诪爪讜讛 讜诇讗 注砖讗讛 讜讻讜' 讛讻讬 讙专讬住 讘注讬谉 讬注拽讘 讜诇讙讬专住' 讝讜 讚拽讚拽 注讟专转 专讗砖讬 讗讘讗 诪讗专讬 讝诇讛"讛 诪讗讬 讗驻讬诇讜 讚拽讗诪专. 讜驻讬专砖 讚讛讻讜谞讛 注诐 诪讗讬 讚讗诪专讬谞谉 讚诪讞砖讘讛 讟讜讘讛 讛拽讘"讛 诪爪专驻讛 诇诪注砖讛 讜讛讻讜谞讛 讚讛拽讘"讛 诪砖诇诐 诇讜 砖讻专 注诇 讛诪讞砖讘讛 讜注诇 讛诪注砖讛 讜讝"砖 诇讗 诪讬讘注讬讗 讚讗诐 讞砖讘 诪爪讜讛 讜注砖讗讛 讚讛拽讘"讛 诪砖诇诐 诇讜 注诇 讛诪注砖讛 讜注诇 讛诪讞砖讘讛 讗诇讗 讗驻讬诇讜 讞砖讘 讜谞讗谞住 讜诇讗 注砖讗讛 诪注诇讛 注诇讬讜 讛讻转讜讘 讻讗诇讜 注砖讗讛 注讻"讚 讛专讘 讗讘讗 诪讗专讬 注讟专转 专讗砖讬 讝诇讛"讛. 讗诪谞诐 讘砖"住 诇讗 讙专住讬谞谉 讗驻讬诇讜:
讜讛专讘 讬砖专砖 讬注拽讘 讛拽砖讛 讚讛讗 讗诪专讬谞谉 驻"拽 讚住讜讟讛 讗讬谉 讛诪爪讜讛 谞拽专讗转 讗诇讗 注诇 砖诐 讙讜诪专讛. 讜谞专讗讛 讚诇"拽 讚诪注诇讛 注诇讬讜 讛讻转讜讘 讻讗诇讜 注砖讗讛 讜诪讬讛讜 讗讬谞讛 谞拽专讗转 讗诇讗 注诇 砖诐 讙讜诪专讛. 讜讗讞专 讝诪谉 专讘 讘讗 诇讬讚讬 讗讜专 讬拽专讜转 诇诪讛专"诐 讬爪讞拽讬 讝诇讛"讛 讜专讗讬转讬 砖转讬专抓 讻谉 讘讚祝 谞"讜 注"砖 讜注讜讚 讻转讘 讛专讘 讬砖专砖 讬注拽讘 讗讬讻讗 诇诪讬讚拽 讚诪讗讞专 讚讞讚 诇讗 诪讻转讘讗 诪讬诇讬 讘住驻专 讛讝讻专讜谞讜转 讗讬讱 注讚讬祝 讞讜砖讘 诪爪讜讛 诪注讜住拽 讘转"转 转讬专抓 讘转"诇 讚讙专注 讚注讘专 注诇 讞专讘 讗诇 讛讘讚讬诐 讜诇讬转讗 讚拽专讗 讻转讬讘 讜诇讞讜砖讘讬 专讘讬诐 砖讞砖讘讜 砖谞讬诐 诇注砖讜转 诪爪讜讛 讘砖讜转驻讜转 讜诪"砖 讞砖讘 诇讗讜 讚讜拽讗 讚拽专讗 讘专讘讬诐 讻转讬讘 注"讻 讚讘专讬 讛专讘 讬砖专砖 讬注拽讘. 讜诇驻讬 讚专讻讜 讗驻砖专 诇讜诪专 讚拽专讗 讜诇讞讜砖讘讬 砖谞讬诐 拽讗诪专 讚诪讻转讘谉 讗诇讗 讚诪讚砖谞讬诐 诪讻转讘谉 砖诪注讬谞谉 讚讞讚 讗祝 讚诇讗 诪讻转讘讗 诪讬诇讬 诪"诪 诪注诇讛 注诇讬讜 讛讻转讜讘 讻讗诇讜 注砖讗讛 讜讘讚拽讚讜拽 谞拽讟 专讘 讗砖讬 讞讚 讞砖讘 诇注砖讜转 诪爪讜讛. 讜讻谉 讘讚讬谉. 讜注诇 讚讘专讬 讛专讘 转"诇 讚讻转讘 讚讙专注 讞讚 讚注住讬拽 讘转讜专讛 讜讻讜' 拽"拽 讚讛讗 讗讬讻讗 讟讜讘讗 讚诇讗 注讘专讬 讗讬 诪砖讜诐 讚诇讗 诪砖讻讞 爪讜讜转讗 讚讗讬谞讱 诇讗 讘注讜 讚诇讬爪讟专讬祝 讘讛讚讬讬讛讜 讜讗讬 诪砖讜诐 讚讘讗讜专转讗 拽讗讬 讘讘讬转讬讛 讜诇讗 诪爪讬 诇讗爪讟专讜驻讬 讜讗讬 诪砖讜诐 讚诇讚专讻讜 讛讬讛 诪讛诇讱 讜讛讜讗 讘讗讞讚 讜诪讬诇转讗 驻住讬拽转讗 拽讗诪专 讚讞讚 诇讗 诪讻转讘谉 诪讬诇讬讛:
讜讗注讬拽专讗  谞专讗讛 讚拽讜砖讬讗 诇讬转讗 讚讛讻转讜讘 讗讜诪专 讗讝 谞讚讘专讜 讘转讜专讛 讜讻讜' 讜诪讬 讛讜讗 讝讛 讜讗讬讝讛 讛讜讗 诇讝"讗 诇讬专讗讬 讛' 讜诇讞讜砖讘讬 砖诪讜 诇讗诇讜 讬专讗讬 讛' 讜讞讜砖讘讬 砖诪讜 讗诐 谞讚讘专讜 讘转讜专讛 诪讻转讘谉 诪讬诇讬讬讛讜 讗讘诇 诇讗讜 讚讞讜砖讘讬 诇讘讚 诪讻转讘谉 诪讬诇讬讬讛讜 讜讚讜拽 讛讬讟讘:

